<!-- wp:paragraph {"align":"center","style":{"typography":{"fontSize":20},"color":{"background":"#eaecd2"}}} -->
<p class="has-text-align-center has-background" style="background-color:#eaecd2;font-size:20px"><strong>"ธรรม์" หวดเฉียบ! เบิ้ลแชมป์ศึกแอลทีเอที เอเชี่ยน โฟร์ทีนฯ หน 3"ปวีณอร" ขึ้นแท่นหญิงเดี่ยว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2023" ครั้งที่ 3 ณ ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 28 ก.ค.2566 เป็นการแข่งขันรอบชิงชนะเลิศ</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ "ธรรม์ พันธราธร" นักเทนนิสไทย มืออันดับ 13 ของเอเชีย คว้าแชมป์ได้ตามคาด ในฐานะมือวางอันดับ 1 ของรายการ หลังจากเฉือนเอาชนะนักหวดร่วมชาติ "ตรัย ศรีเสน" มืออันดับ 104 ของเอเชีย และมือวางอันดับ 3 ของรายการ 2-1 เซต ด้วยสกอร์ 6-2, 4-6 และ 6-2 ด้านแชมป์ประเภทหญิงเดี่ยวเป็นของ "ปวีณอร นวลศรี" นักเทนนิสไทย มืออันดับ 85 ของเอเชีย และมือวางอันดับ 4 ของรายการ ที่ในรอบชิงชนะเลิศ หวดชนะ ริโอะ ฮิกาชิ นักเทนนิสจากไทย ลูกครึ่งไทย-ญี่ปุ่น มือ 162 ของเอเชีย และมือวางอันดับ 5 ของรายการ ได้ 2 เซตรวด 6-1 และ 6-3</p>
<!-- /wp:paragraph -->

<!-- wp:paragraph -->
<p>นอกจากนี้ ธรรม์ ยังทำผลงานได้ดี ในประเภทชายคู่ รอบชิงชนะเลิศ โดยจับคู่กับ เอียน หลิว นักเทนนิสจากไต้หวัน เป็นคู่มือวางอันดับ 1 ของรายการ ช่วยกันหวดเอาชนะสองพี่น้องชาวไทย ตรัย และ เตชธรรม ศรีเสน คู่มือวางอันดับ 2 ของรายการ ด้วยการเฉือนคว้าชัย 2-1 เซต 7-5, 4-6 และซูเปอร์ไทเบรก 10-6</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ รอบชิงชนะเลิศ ริโอะ ฮิกาชิ กับ มะลิ อ่องลออ สองนักหวดชาวไทย โชว์ฟอร์มการเล่นที่เข้าขา ช่วยกันพลิกสถานการณ์จากที่แพ้เซตแรก กลับมาเฉือนเอาชนะ ชีวาลี กูรุง จากเนปาล กับ ซัม เหยียด ชาร์ลลอตต์ แลม จากฮ่องกง คู่มือวางอันดับ 1 ของรายการ 2-1 เซต 3-6, 6-1 และซูเปอร์ไทเบรก 10-7</p>
<!-- /wp:paragraph -->

<!-- wp:image {"id":38296,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/363795640_676013907894928_3714032231640578006_n-769x1024.jpg" alt="" class="wp-image-38296"/></figure>
<!-- /wp:image -->