<!-- wp:paragraph {"align":"center","style":{"typography":{"fontSize":20},"color":{"background":"#b8efb8"}}} -->
<p class="has-text-align-center has-background" style="background-color:#b8efb8;font-size:20px"><strong>"ไทรา" ท้าชิงฯ แชมป์เก่าหวดปทท.ฝั่งชายเดี่ยว "ภวิชญ์"ปะทะ"ฐานทัพ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 84 ประจำปี 2567 ชิงเงินรางวัลรวมสูงถึง 1,000,000 บาท ที่ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 17 ก.ย. 2567 เป็นการแข่งขันรอบรองชนะเลิศ ประเภทชายเดี่ยว "แมงปอ" ภวิชญ์ สอนหลักทรัพย์ นักเทนนิสหนุ่มระยอง มือวางอันดับ 1 ของรายการ อดีตเยาวชนทีมชาติไทย เรียกฟอร์มการหวดที่เฉียบขาด ออกมาปราบ "ก็อต" กฤติน โกยกุล นักเทนนิสหนุ่มพังงา มือวางอันดับ 4 ของรายการ ลงได้สำเร็จ 2-0 เซต 6-3 และ 6-3</p>
<!-- /wp:paragraph -->

<!-- wp:paragraph -->
<p>ภวิชญ์ ทะยานสู่รอบชิงชนะเลิศ ไปชิงแชมป์พบกับ "แซค" ฐานทัพ สุขสำราญ นักเทนนิสหนุ่มลพบุรี มือวางอันดับ 2 ของรายการ ที่ตัดเชือกชนะ "เมฆ" จิรัฏฐ์ นวสิริสมบูรณ์ นักเทนนิสหนุ่ม กทม. มือวาง 11 ของรายการ ด้วยสกอร์ 4-6 และ 7-6 ไทเบรก 7-2 Ret. (รีไทร์) หลังจาก จิรัฏฐ์ ได้ขอถอนตัวออกจากการแข่งขัน เนื่องจากเจ็บไหล่ซ้าย ทางด้านประเภทหญิงเดี่ยว "ทีที" ไทรา ลิธิบี นักเทนนิสจาก กทม. ลูกครึ่งสาวไทย-อังกฤษ มือวางอันดับ 6 ของรายการ ผ่านเข้ารอบชิงชนะเลิศได้สำเร็จ หลังจากระเบิดฟอร์มเก่งออกมาเอาชนะ "แอ๊ตต้า" พิมพ์มาดา ทองคำ นักหวดจากสุราษฎร์ธานี มือวางอันดับ 5 ของรายการ 2-0 เซต 6-3 และ 7-5</p>
<!-- /wp:paragraph -->

<!-- wp:paragraph -->
<p>ไทรา ทะลุเข้าไปชิงชนะเลิศกับ "อีฟ" พัชรินทร์ ชีพชาญเดช นักเทนนิสสาวขอนแก่น มือวางอันดับ 1 ของรายการ เจ้าของแชมป์หญิงเดี่ยว 2 สมัย ที่หวดเอาชนะ พิมพ์ลภัส ลิม นักเทนนิสจาก กทม. ลูกครึ่งไทย-สิงคโปร์ มือวางอันดับ 11 ของรายการ ได้ 2-0 เซต 6-0 และ 6-1 สำหรับการแข่งขันประเภทชายเดี่ยว และหญิงเดี่ยว รอบชิงชนะเลิศ ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี จะมีขึ้นในวันที่ 19 ก.ย.นี้ เริ่มแข่งขันเวลา 09.00 น.</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ประเภทคู่ผสม รอบรองชนะเลิศ พัชรพล กาวิน /วรัญญา วงค์เทียนชัย (ปทุมธานี /เชียงราย) ชนะ พรนภัส หงส์จำรัสศิลป์ /กฤษฏา จอยไธสง (นครปฐม /อุดรธานี) 6-0, 6-1 นันทภพ วสุวัต /รดา มานะทวีวัฒน์ (นนทบุรี /กทม.) ชนะ มาหยา บุญญาอรุณเนตร /เมษา สุราวุธ (กทม. /สงขลา) 7-5, 6-2 ชายคู่ รอบรองชนะเลิศ จิรัฏฐ์ นวสิริสมบูรณ์ /กฤติน โกยกุล (กทม. /พังงา) ชนะ นพดล น้อยกอ /แทนตะวัน แมคจิโอริ (พิจิตร /กทม.) 4-6, 6-3 และซูเปอร์ไทเบรก 10-3 ศุภวัฒน์ แซ่อุ้ย /ฐานทัพ สุขสำราญ (ภูเก็ต-ลพบุรี) ชนะ อนพัช ทิมางกูร /อกนิษฐ์ พุ่มจิตร (กทม.-เพชรบุรี) 5-7, 6-1 และซูเปอร์ไทเบรก 10-8</p>
<!-- /wp:paragraph -->

<!-- wp:image {"id":45586,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460291778_941700741326242_5324193314106395062_n-1024x683.jpg" alt="" class="wp-image-45586"/></figure>
<!-- /wp:image -->