<!-- wp:paragraph {"align":"center","style":{"typography":{"fontSize":20},"color":{"background":"#b5c9d1"}}} -->
<p class="has-text-align-center has-background" style="background-color:#b5c9d1;font-size:20px"><strong>"พัชรพล-พลอยเพชร" ลิ่วก่อนรองฯศึกยู 14 เอทีเอฟเกรด เอ ที่จีน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ สะสมคะแนนของสหพันธ์เทนนิสแห่งเอเชีย (เอทีเอฟ) รายการ "เอทีเอฟ 14 แอนด์ ยู เกรด เอ ทัวร์นาเม้นท์" ที่เมืองหนานชาง ประเทศจีน วันที่ 28 พ.ค.68 ประเภทชายเดี่ยว รอบสอง (16 คน) "ซินเซียน" พัชรพล หลีกุล นักเทนนิสเยาวชนไทย มือวาง 8 ของรายการ ต้องออกแรงสู้กับ จ้าว ซีเฉิง นักเทนนิสจีนถึง 3 เซต ก่อนจะเฉือนชนะได้สำเร็จ 2-1 เซต ด้วยสกอร์ 6-0, 3-6 และ 6-0 ทำให้ทะลุเข้ารอบก่อนรองชนะเลิศ หรือ รอบ 8 คนสุดท้ายได้สำเร็จ ขณะที่ประเภทชายคู่ รอบก่อนรองชนะเลิศ พัชรพล จับคู่กับ จาเกซ รูฟ จากนิวซีแลนด์ ซึ่งเป็นคู่มือวาง 3ของรายการ แพ้ให้กับสองนักเทนนิสจีน ซุน หาน กับ ซุน ยี่หยาง ไปหวุดหวิดด้วยสกอร์ 5-7, 6-3 และ ซูเปอร์ไทเบรก 5-10 ด้าน "น้องพลอย" พลอยเพชร ด้วงเขียว เยาวชนหญิงไทย ลงแข่งประเภทหญิงเดี่ยวรอบสอง (16 คน) ในฐานะมือวาง 5 ของรายการ พบกับ หม่า จิน ซิน นักหวดดาวรุ่งจีน ผลปรากฎว่า แมทช์นี้ พลอยเพชร โชว์ฟอร์มได้อย่างเยี่ยมยอด เก็บชัยชนะไป 2 เซตรวด ด้วยสกอร์ 6-4 และ 6-2 ผ่านเข้ารอบ 8 คนสุดท้ายต่อไป ส่วนประเภทหญิงคู่ รอบสอง พลอยเพชร ด้วงเขียว กับ อัญวีณ์ ไพศาลภานุวงศ์ พ่ายให้กับ หนี่ เมิ่งถง กับ ยี่ จี้เก่อ คู่นักหวดจีน 2-6 และ 3-6 ตกรอบไปอย่างน่าเสียดาย</p>
<!-- /wp:paragraph -->

<!-- wp:image {"id":49739,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/500781573_1133540022142312_2145267663926394673_n-768x1024.jpg" alt="" class="wp-image-49739"/></figure>
<!-- /wp:image -->