<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ลอนเทนนิสไทยเตรียมจัดศึกประวัติศาสตร์ <br>เทนนิสเยาวชนชิงถ้วยพระราชทาน 'คิงส์คัพ'</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ จะจัดการแข่งขันรายการใหญ่ระดับเยาวชนที่มีประวัติศาสตร์ยาวนานคือ เทนนิสเยาวชนเพื่อความชนะเลิศแห่งประเทศไทย ครั้งที่ 64 ประจำปี พ.ศ.2569 ชิงถ้วยพระราชทาน โดยสมาคมฯ ได้รับพระมหากรุณาธิคุณอย่างหาที่สุดมิได้จากพระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานถ้วยรางวัลให้ผู้ชนะเลิศประเภทเยาวชนชายเดี่ยว และเยาวชนชายคู่ รุ่นอายุไม่เกิน 18 ปี</p>
<!-- /wp:paragraph -->

<!-- wp:paragraph -->
<p>นอกจากนี้ สมาคมฯ ยังได้รับพระมหากรุณาธิคุณอย่างหาที่สุดมิได้จากสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงพระกรุณาโปรดเกล้า ฯ พระราชทานถ้วยรางวัลให้ผู้ชนะเลิศ ประเภทเยาวชนหญิงเดี่ยว และเยาวชนหญิงคู่ รุ่นอายุไม่เกิน 18 ปี</p>
<!-- /wp:paragraph -->

<!-- wp:paragraph -->
<p>"นับเป็นพระมหากรุณาธิคุณล้นพ้นอย่างหาที่สุดมิได้ต่อคณะกรรมการอำนวยการสมาคมฯ และเป็นการนำความปลาบปลื้มสู่นักเทนนิสเยาวชนชายและหญิง รุ่นอายุไม่เกิน 18 ปี ของไทยทุกคน ที่จะมีโอกาสได้ครองถ้วยพระราชทาน เพื่อเป็นเกียรติประวัติต่อตนเองและครอบครัววงศ์ตระกูลสืบไป"</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวต่อว่า การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 64 จัดระหว่างวันที่ 28 มี.ค. - 9 เม.ย. 2569 ณ สนามเทนนิส ภายในศูนย์พัฒนากีฬาเทนนิสแห่งชาติ เมืองทองธานี อ.ปากเกร็ด จ.นนทบุรี โดยปีนี้มีนักกีฬาเยาวชนชายและหญิงจากทั่วประเทศให้ความสนใจสมัครเข้าร่วมการแข่งขันเกือบ 600 คน</p>
<!-- /wp:paragraph -->

<!-- wp:image {"id":55204,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/03/651688512_1369677198528592_4644019791601026251_n-1024x683.jpg" alt="" class="wp-image-55204"/></figure>
<!-- /wp:image -->