<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>คู่ผสมศึกคัดทีมชาติ "บีช เทนนิส" 67<br>ได้สุดยอดนักหวดแข่งแมทช์ตัดเชือก</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันคัดเลือกนักกีฬาเทนนิสชายหาด (บีช เทนนิส) ทีมชาติไทย ประจำปี 2567 ณ สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 29 เม.ย. 2567 เป็นการแข่งขันวันที่สาม ไฮไลท์อยู่ที่ประเภทคู่ผสม แข่งขันแบบพบกันหมดในกลุ่ม (2 กลุ่ม ๆ ละ 3 ทีม) ซึ่งชิงชัยผ่านมา 2 วันแล้ว ฉะนั้น ในแมทช์นี้จึงเป็นการชี้ชะตาว่าคู่ใดจะผ่านเข้าสู่รอบรองชนะเลิศ
  ประเภทคู่ผสม กลุ่ม เอ นิการัตน์ วาทีนุกิจ จากนครปฐม และ ซาเละฟรีรัส อัลมุฟาฎี จากชลบุรี พบกับ อรปรีย์ญา อินทร์เพ็ง จากพะเยา และ โอฬาร ตั้งวงศ์กิจ จาก กทม. ซึ่งต่างก็ตุนชัยชนะไว้คู่ละ 1 แมทช์ และผลการแข่งขัน ปรากฏว่า นิการัตน์ กับ ซาเละฟรีรัส ที่เคยติดทีมชาติไทยมาแล้ว ยังโชว์ลีลาได้อย่างเหนือชั้น โดยเฉพาะในการแข่งขันเซตที่สอง ก่อนเป็นฝ่ายกำชัยชนะ 2-0 เซต ด้วยสกอร์ 7-5 และ 6-1
  สรุปผลการแข่งขัน กลุ่ม เอ อันดับ 1 ได้แก่ นิการัตน์ วาทีนุกิจ /ซาเละฟรีรัส อัลมุฟาฎี (นครปฐม /ชลบุรี) แข่ง 2 ชนะ 2 แมทช์ มี 4 คะแนน, อันดับ 2 อรปรีย์ญา อินทร์เพ็ง/ โอฬาร ตั้งวงศ์กิจ (พะเยา /กทม.) แข่ง 2 ชนะ 1 แพ้ 1 มี 3 คะแนน และอันดับ 3 สุกัญญา สาลีแผง /คนึง วัฒยา (ชลบุรี) แข่ง 2 แพ้ 2 มี 2 คะแนน 
  จากนั้นเป็นการแข่งขันคู่ผสม กลุ่ม บี อัชฌา กมลเสรีรัตน์ จากชลบุรี และ ภูวไนย นนท์อ่อน จากร้อยเอ็ด พลิกจากที่แพ้เซตแรกให้แก่คู่ของ ปรมะ ศัสตุระ จากกรุงเทพฯ และ ประกายกานต์ สาวิสิทธิ์ จากชลบุรี กลับมาเป็นฝ่ายเฉือนชนะ 2-1 เซต 2-6, 6-3 และซูเปอร์ไทเบรก 10-7
  สรุปผลการแข่งขัน กลุ่ม บี อันดับ 1 ได้แก่ อัชฌา กมลเสรีรัตน์ /ภูวไนย นนท์อ่อน (ชลบุรี /ร้อยเอ็ด) แข่ง 2 ชนะ 2 มี 4 คะแนน ส่วนอันดับ 2 ประกายกานต์ สาวิสิทธิ์ /ปรมะ ศัสตุระ (ชลบุรี /กทม.) แข่ง 2 ชนะ 1 แพ้ 1 มี 3 คะแนน และอันดับ 3 ธนากร ยอดเพ็ชร /อารีพร วณิชยาพณิชย์ (พระนครศรีอยุธยา /กทม.) 
  จากผลดังกล่าว ทำให้การแข่งขันประเภทคู่ผสม รอบรองชนะเลิศ คู่แรก จะเป็นการพบกันระหว่าง  นิการัตน์ วาทีนุกิจ /ซาเละฟรีรัส อัลมุฟาฎี (นครปฐม /ชลบุรี) พบกับ ประกายกานต์ สาวิสิทธิ์ /ปรมะ ศัสตุระ (ชลบุรี /กทม.) ส่วนแมทช์ตัดเชือกคู่ที่สอง อัชฌา กมลเสรีรัตน์ /ภูวไนย นนท์อ่อน (ชลบุรี /ร้อยเอ็ด) จะพบกับ อรปรีย์ญา อินทร์เพ็ง/ โอฬาร ตั้งวงศ์กิจ (พะเยา /กทม.)
  วันเดียวกันยังเป็นการแข่งขันวันแรกของประเภทหญิงคู่ ที่ทำการแข่งขันแบบพบกันหมด คู่ที่คว้าอันดับ 1 จะได้สิทธิติดทีมชาติไทย ประจำปี 2567 โดยชิงชัยกันตั้งแต่ช่วงเช้าของวัน และมีผลดังนี้
  นิการัตน์ วาทีนุกิจ (นครปฐม) /ประกายกานต์ สาวิสิทธิ์ (ชลบุรี) ชนะ สุกัญญา สาลีแผง (ชลบุรี) /มะยุรี หาญมนตรี (ชลบุรี) 6-1 และ 6-1 อัชฌา กมลเสรีรัตน์ (ชลบุรี) /อรปรีย์ญา อินทร์เพ็ง (พะเยา) ชนะ อารีพร วณิชยาพณิชย์ (กทม.) /ภัทราพร ทองพิทักษ์ (ปทุมธานี) 4-6, 6-1 และซูเปอร์ไทเบรก 10-7
  นอกจากนี้ยังเป็นการแข่งขันวันแรกของประเภทชายคู่ด้วย ซึ่งมีการแข่งขันเพียงคู่เดียว โอฬาร ตั้งวงศ์กิจ (กทม.) /ปรมะ ศัสตุระ (กทม.) ชนะ ปิยะภูมิ อินขาว (ชลบุรี)-ซาเละฟรีรัส อัลมุฟาฎี (ชลบุรี) 6-2 และ 6-2</code></pre>
<!-- /wp:code -->

<!-- wp:image {"id":42683,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4360-1024x683.jpeg" alt="" class="wp-image-42683"/></figure>
<!-- /wp:image -->