<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"ไทย" พร้อมเปิดบ้านดวล "เปอร์โตริโก" <br>ศึกเดวิสคัพนัดชิงสิทธิ์เข้า "เวิลด์ กรุ๊ป 2"<br>ทีสปอร์ต 7 ยิงสดทุกแมทช์ส่งตรงถึงบ้าน</strong></p>
<!-- /wp:paragraph -->

<!-- wp:paragraph -->
<p>​ ความเคลื่อนไหวการแข่งขันเทนนิสชิงแชมป์โลก ประเภททีมชาย รายการ "2026 เดวิสคัพ" เวิลด์ กรุ๊ป 2 เพลย์ออฟ ทีมชาติไทย พบ ทีมชาติเปอร์โตริโก ระหว่างวันที่ 7-8 ก.พ. 2569 ณ ศูนย์พัฒนากีฬาเทนนิสแห่งชาติ เมืองทองธานี ล่าสุด นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ ได้เตรียมความพร้อมในการจัดการแข่งขันเป็นที่เรียบร้อยแล้ว</p>
<!-- /wp:paragraph -->

<!-- wp:paragraph -->
<p>​ นายสุชัย กล่าวว่า สมาคมฯ จะใช้เซ็นเตอร์คอร์ทเป็นสังเวียนในการชิงชัย ซึ่งเพิ่งผ่านการใช้งานในกีฬาซีเกมส์ ครั้งที่ 33 เมื่อเดือน ธ.ค. ที่ผ่านมา และได้ทำการปรับปรุง ซ่อมแซมในส่วนที่ชำรุด พร้อมทำความสะอาดอย่างต่อเนื่อง เพื่อให้พร้อมรองรับการแข่งขันครั้งนี้</p>
<!-- /wp:paragraph -->

<!-- wp:paragraph -->
<p>​ "ศึกเดวิสคัพเป็นรายการที่สำคัญ แมทช์นี้เป็นการเพลย์ออฟ ระหว่าง ทีมชาติไทย กับ ทีมชาติเปอร์โตริโก ทีมที่ชนะจะได้สิทธิ์เลื่อนขึ้นสู่ เวิลด์ กรุ๊ป 2 ส่วนทีมแพ้จะหล่นไปอยู่ โซนเอเชีย/โอเชียเนีย กลุ่ม 3" นายสุชัย กล่าว</p>
<!-- /wp:paragraph -->

<!-- wp:paragraph -->
<p>​ นายกเทนนิสไทย กล่าวต่อว่า ตนได้รับรายงานจาก พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสฯ ในฐานะผู้จัดการทีมเดวิสคัพไทย แจ้งว่า นักกีฬาไทย ซึ่งตอนนี้อยู่ระหว่างการแข่งขันที่ต่างประเทศ จะมาฝึกซ้อมร่วมกันในวันที่ 2 ก.พ. ในขณะที่ ทีมชาติเปอร์โตริโก ก็จะเดินทางมาถึงไทยในวันที่ 2 ก.พ.</p>
<!-- /wp:paragraph -->

<!-- wp:paragraph -->
<p>​ "เปอร์โตริโกเป็นทีมที่น่ากลัว เพราะชนะโบลิเวียมา จึงได้ขึ้นมาเพลย์ออฟ ส่วนไทยเคยแพ้โบลิเวียในการเล่นคอร์ทดิน แต่ครั้งนี้ไทยกับเปอร์โตริโกจะเล่นฮาร์ดคอร์ท อีกทั้งนักหวดไทยก็มีความพร้อม จึงเชื่อว่าจะมีโอกาสทำผลงานที่ดี และขอเชิญชวนคนไทยมาเชียร์ที่สนาม ในวันที่ 7-8 ก.พ. เริ่ม 11.00 น. ทุกวัน ส่วนท่านใดไม่สะดวก สามารถรับชมถ่ายทอดสดได้ทาง ทีสปอร์ต 7 ครับ" บิ๊กสุชัย กล่าวทิ้งท้าย.</p>
<!-- /wp:paragraph -->

<!-- wp:paragraph -->
<p>แฟ้มภาพ</p>
<!-- /wp:paragraph -->

<!-- wp:image {"id":54325,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/02/622523847_1332554712240841_8341242834923063738_n-1024x682.jpg" alt="" class="wp-image-54325"/></figure>
<!-- /wp:image -->