<p style="text-align: center;"><strong><span style="font-size: 14pt;">"ลักษิกา"เข้าชิงเดี่ยว-คู่ตัดเชือกพ่ายหวดไทเป</span></strong></p>
การแข่งขันเทนนิสอาชีพหญิงดับเบิ้ลยูทีเอ ซีรีส์ 125k รายการ "ไทเป โอเพ่น 2018" ชิงเงินรางวัลรวม 125,000 ดอลลาร์สหรัฐ หรือราว 4,125,000 บาท ที่กรุงไทเป ไต้หวัน เมื่อวันที่ 17 พ.ย.61 รอบรองชนะเลิศ หญิงเดี่ยว ลักษิกา คำขำ นักเทนนิสมือ 1 ของไทย มือ 81 ของโลก มือวาง 2 ของรายการ ตัดเชือกชนะ บิเบียน ชูฟส์ นักหวดเนเธอร์แลนด์ มือ 211 ของโลก 2-0 เซตด้วยสกอร์ 7-5 และ 6-3 ใช้เวลาแข่งทั้งสิ้น 1.30 ชม.
ลักษิกา ผ่านเข้ารอบชิงชนะเลิศไปพบกับ ซาบีน ลีซิคกี้ นักหวดเยอรมนีมือ 262 ของโลก อดีตมือ 12 ของโลกเจ้าของแชมป์ดับเบิ้ลยูทีเอทัวร์ 4 รายการ
ส่วนรอบรองชนะเลิศ หญิงคู่ ลักษิกา คู่กับ หาน ซิน หยุน นักเทนนิสจีน ซึ่งเป็นคู่มือวาง 2 ของรายการ แพ้คู่สาวรัสเซีย ออลก้าโดรอสฮิน่า กับ นาเตล่า ซาลามิเดซ คู่มือวาง 4 ของรายการ 0-2 เซตด้วยสกอร์ 2-6 และ 2-6

<img class="alignnone size-full wp-image-19488" src="https://www.bucket.cloudaccess9.com/ltatorg/2018/11/46486346_2086854918004132_6830910991958540288_n.jpg" alt="" width="960" height="775" />