<!-- wp:paragraph {"align":"center","style":{"typography":{"fontSize":20},"color":{"background":"#b9cfd8"}}} -->
<p class="has-text-align-center has-background" style="background-color:#b9cfd8;font-size:20px"><strong>"ริว-ปารมี" ฟอร์มหวดสุดแกร่ง!ตัดเชือกเดี่ยว-ชิงคู่ศึก G H BANK </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ G H BANK ITF Juniors World Tennis Tour 2025 (จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025) สัปดาห์ที่ 1 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 7 ส.ค. 2568 เข้าสู่รอบเมนดรอว์วันที่สี่ ประเภทชายเดี่ยว รอบก่อนรองชนะเลิศ "ริว โกฏิกุล" นักหวดไทย มือวาง 5 เรียกฟอร์มเก่งออกมาปราบ "ลุค เจี๋ย ซีโห" นักหวดสิงคโปร์ มือวาง 4 ลงได้สำเร็จ โดย ริว เอาชนะด้วยสกอร์ 6-4, 6-2 ผ่านเข้ารอบรองชนะเลิศ พบกับ อู๋ จุนเจ๋อ มือวาง 7 จากจีน ที่ชนะ ธรรม์ พันธราธร มือวาง 2 ด้วยสกอร์ 7-5 และ 2-0 Ret. ซึ่งธรรม์ขอยอมแพ้ เนื่องจากปวดท้อง ด้าน ปารมี ทัดแก้ว นักเทนนิสไทย มือวาง 3 เดินหน้าเข้ารอบตัดเชือก ในประเภทหญิงเดี่ยว หลังจากหวดรอบก่อนรองฯ และเอาชนะ จิตตานันท์ วิมุกตานนท์ จากไทยเช่นกัน 2-0 เซต 6-1, 6-0 สำหรับรอบรองชนะเลิศ ปารมี จะพบกับ ชินาร์ ซาห์รา ชูเคย์นา เฮริยาดี ซุงโกโร มือวาง 2 จากอินโดนีเซีย ที่ชนะ ณัฐลียา ชาลินสกี้ มือวาง 6 จากไทย 6-1, 6-1</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ณภัทร พัฒนเลิศพันธ์ แพ้ ไคโตะ โตคุระ (วาง 8-ญี่ปุ่น) 2-6, 4-6 นราธิป เรืองศรี แพ้ หลี่ หยานฮง (วาง 3-จีน) 1-6, 5-7 หญิงเดี่ยว รอบก่อนรองชนะเลิศ โชติรินทร์ แก้วก่า (วาง8) ชนะ หยวน ซื่อฉิง (จีน) 6-2, 5-7 และ 6-2 พิชญาภัค ศรีมุกข์ แพ้ ดาเนียลลา คลารา สุริยาปรานาตา (วาง 4-อินโดนีเซีย) 3-6, 4-6 ชายคู่ รอบรองชนะเลิศ ริว โกฏิกุล-ธรรม์ พันธราธร (วาง 1) ชนะ แบรนดอน ดวน-เคนเซอิ โคนิชิ (สหรัฐฯ-ญี่ปุ่น) 6-4, 6-3 คุณานันท์ พันธราธร-ณภัทร พัฒนเลิศพันธ์ แพ้ หลี่ หยานฮง-อู๋ จุนเจ๋อ (จีน) 6-7(5-7), 4-6 หญิงคู่ รอบรองชนะเลิศ ศรร์วิศา กุลพิศาลรัศม์-ปารมี ทัดแก้ว ชนะ โชติรินทร์ แก้วก่า-อันนา ซาโต้ 6-2, 6-3 ชินาร์ ซาห์รา ชูเคย์นา เฮริยาดี ซุงโกโร-ดาเนียลลา คลารา สุริยาปรานาตา (อินโดนีเซีย) ชนะ อัสซีฟา คันซา ปุตรีรากา-นานาโย วาดะ (อินโดนีเซีย-ญี่ปุ่น) 6-2, 6-2 ทั้งนี้ จากผลดังกล่าว ทำให้ ริว และ ปารมี ซึ่งนอกจากผ่านเข้ารอบรองฯ ชายเดี่ยว และหญิงเดี่ยวตามลำดับแล้ว ยังได้เข้ารอบชิงฯ ชายคู่ และหญิงคู่อีกด้วย.</p>
<!-- /wp:paragraph -->

<!-- wp:image {"id":51189,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/528719557_1189488269880820_8146382002541738737_n-1024x683.jpg" alt="" class="wp-image-51189"/></figure>
<!-- /wp:image -->