<!-- wp:paragraph {"align":"center","textColor":"vce-bg","style":{"color":{"background":"#00a35f"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a35f;font-size:22px"><strong>เทนนิส "ราชบุรีเกมส์" รูดม่านปิดฉาก<br>"ปวรปรัชญ์-กมลวรรณ" ครองดีเด่น "กทม." เจ้าเหรียญทอง</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิส ในมหกรรมกีฬาเยาวชนแห่งชาติ ครั้งที่ 39 "ราชบุรีเกมส์" ที่สนามเทนนิสค่ายบุรฉัตร จังหวัดราชบุรี เดินทางมาถึงการแข่งขันวันสุดท้าย เมื่อวันที่ 30 มี.ค. 2567 โดยมีการชิงเหรียญทองส่งท้าย จำนวน 3 เหรียญทอง ในส่วนพิธีปิดการแข่งขันและมอบเหรียญรางวัลให้นักกีฬานั้น ได้รับเกียรติจาก พลโท วิจิตร รัตนรักษ์ นายสนามกีฬาเทนนิส จ.ราชบุรี, นายธรรมนูญ ตุ้มสุด นายกสมาคมกีฬาเทนนิส จ.ราชบุรี, นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน และนายคงไท ตรีวนิชย์กุล กรรมการและเลขานุการชมรมเทนนิส จ.ราชบุรี ให้เกียรติร่วมมอบรางวัลแก่นักกีฬา
  ประเภทหญิงเดี่ยว รอบชิงชนะเลิศ พิมพ์มาดา ทองคำ มือวางอันดับ 3 ของรายการ จากทีมสุพรรณบุรี ออกแรงหวด 3 เซตกับ อัจฉราพร วรรณโพธิ์ มือวางอันดับ 4 ของรายการ จากอำนาจเจริญ ก่อนเป็นฝ่ายเฉือนชนะ 2-1 เซต 6-4, 3-6 และ 6-4 ส่งผลให้ พิมพ์มาดา ได้เหรียญทองไปครอง อัจฉราพร ได้เหรียญเงิน ส่วนเหรียญทองแดง เป็นการครองร่วมกันของ กมลวรรณ ยอดเพ็ชร จากทีมกรุงเทพมหานคร และ มาหยา บุญญาอรุณเนตร จากทีมกรุงเทพมหานครเช่นกัน ด้านประเภทชายเดี่ยว เหรียญทองเป็นของ ปวรปรัชญ์ งั่นบุญศรี จากทีมกรุงเทพมหานคร 
  ขณะที่ประเภทคู่ผสม มาหยา บุญญาอรุณเนตร กับ ปวรปรัชญ์ งั่นบุญศรี ผนึกกำลังคว้าเหรียญทองให้ทีมกรุงเทพมหานครได้สำเร็จ หลังจากในรอบชิงชนะเลิศ ช่วยกันหวดเอาชนะ โยษิตา ศรีพร และ กฤตเมธ ธรรมกุล จากทีมสุราษฎร์ธานี 2-1 เซต 2-6, 6-2 และซูเปอร์ไทเบรก 10-4
  นอกจากนี้ยังมีการมอบรางวัลดีเด่นด้วย โดย ปวรปรัชญ์ งั่นบุญศรี ได้รับรางวัลนักกีฬาชายดีเด่น ด้าน กมลวรรณ ยอดเพ็ชร ได้รับรางวัลนักกีฬาหญิงดีเด่น ขณะที่ นายวิเชษฐ์ ทีปกากร ได้รับรางวัลผู้ฝึกสอนชายดีเด่น และนายศรายุธ ทีปกากร ได้รับรางวัลผู้ฝึกสอนหญิงดีเด่น โดยนักกีฬาและผู้ฝึกสอนดังกล่าว สังกัดทีมกรุงเทพมหานครทั้ง 4 คน
  สรุปผลการชิงเหรียญทองทั้งหมด 7 เหรียญทอง ปรากฏว่า กรุงเทพมหานคร ได้ไปถึง 5 เหรียญทอง ครองตำแหน่งเจ้าเหรียญทองเทนนิส "ราชบุรีเกมส์" ส่วน สุพรรณบุรี ได้ 1 เหรียญทอง และนครราชสีมา ได้ 1 เหรียญทอง</code></pre>
<!-- /wp:code -->

<!-- wp:image {"id":42191,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4256-1024x576.jpeg" alt="" class="wp-image-42191"/></figure>
<!-- /wp:image -->