<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"กฤติน-พัชรินทร์" ผงาดแชมป์หวดอาชีพไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ครั้งที่ 7  ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 18 ก.ย. 2565 เป็นวันสุดท้าย โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้แก่นักกีฬา
       ประเภทชายเดี่ยว รอบชิงชนะเลิศ "ก็อต" กฤติน โกยกุล นักหวดหนุ่มพังงา มือวาง 3 ของรายการ และมืออันดับ 15 ของไทย พบกับ "วิน" ณัฐสิทธิ์ กุลสุวรรณ์ นักหวดหนุ่มกาญจนบุรี มือวาง 4 ของรายการ และมืออันดับ 16 ของไทย ผลปรากฏว่า กฤติน ใช้ประสบการณ์พาตัวเองคว้าชัยได้ 2 เซตรวด 6-3 และ 6-3 คว้าแชมป์ชายเดี่ยวไปครอง พร้อมรับเงินรางวัล 60,000 บาท และ 220 คะแนน ส่วน ณัฐสิทธิ์ ในฐานะรองแชมป์ ได้รับเงินรางวัล 36,000 บาท และ 140 คะแนน
       ด้านประเภทหญิงเดี่ยว "อีฟ" พัชรินทร์ ชีพชาญเดช นักเทนนิสจากขอนแก่น ดีกรีทีมชาติ เต็ง 1 ของรายการ ต้องออกแรงหวดถึง 3 เซต ในการดวลกับ "ไหม" มนัญชญา สว่างเเก้ว นักเทนนิสจากสิงห์บุรี เต็ง 2 ของรายการ ก่อนที่ พัชรินทร์ จะเป็นฝ่ายเฉือนชนะ 2-1 เซต 6-7(3-7), 6-2 และ 6-3 ได้แชมป์หญิงเดี่ยวไปครอง พร้อมรับเงินรางวัล 36,000 บาท และคะแนนสะสม 220 คะแนน ส่วน มนัญชญา ได้รับเงินรางวัล 20,000 บาท และคะแนนสะสม 140 คะแนน ทั้งนี้ นับเป็นแชมป์ประเภทที่ 2 ในรายการนี้ของ พัชรินทร์ หลังจากได้แชมป์ประเภทคู่ผสมไปก่อนหน้า
       ขณะที่ประเภทชายคู่ แชมป์เป็นของ ณัฐสิทธิ์ กุลสุวรรณ์ จากกาญจนบุรี และ พัชรพล กาวิน จากปทุมธานี คู่มือวาง 2 ของรายการ หลังจากในรอบชิงชนะเลิศ ช่วยกันหวดเอาชนะ อกนิษฐ์ พุ่มจิตร จากเพชรบุรี และ ศรัญพงศ์ บริสุทธิ์พงศ์ จากนนทบุรี ได้ 2-0 เซต 6-2 และ 6-3 ส่งผลให้ ณัฐสิทธิ์ และ พัชรพล ได้ครองแชมป์ชายคู่ พร้อมรับเงินรางวัลร่วมกัน 22,000 บาท ส่วนคู่รองแชมป์ได้รับเงินรางวัลร่วมกัน 10,000 บาท</code></pre>
<!-- /wp:code -->

<!-- wp:image {"id":33793,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/F238A550-F367-48B2-ADD0-B0B414215AF3-1024x683.jpeg" alt="" class="wp-image-33793"/></figure>
<!-- /wp:image -->