<!-- wp:paragraph {"align":"center","style":{"typography":{"fontSize":20},"color":{"background":"#99d8f3"}}} -->
<p class="has-text-align-center has-background" style="background-color:#99d8f3;font-size:20px"><strong>"แทนตะวัน"ปราบนักหวดสิงคโปร์ ฉลุยรอบ 2 เทนนิสนานาชาติ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "แอลทีเอที ไอทีเอฟ จูเนียร์ เจโฟร์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 29 พ.ย. 2564 เป็นเมนดรอว์วันแรก ในประเภทชายเดี่ยว รอบแรก แทนตะวัน ทัดเดโอ มายอลิ แม็คจิโอลิ นักเทนนิสจากไทย ลูกครึ่งไทย-อิตาลี มืออันดับ 433 เยาวชนโลก และเป็นมือวางอันดับ 3 ของรายการ พบ อดาวาอิท มันตรี นักเทนนิสจากสิงคโปร์ มืออันดับ 1655 เยาวชนโลก ปรากฏว่า แทนตะวัน ใช้ชั้นเชิงและประสบการณ์ หวดเอาชนะได้อย่างขาดลอย 2-0 เซต 6-0 และ 6-0 แทนตะวันผ่านเข้ารอบสองพบกับ จาเดน เดวานดากาตัน จากอินโดนีเซีย ที่ชนะ ธีรภัทร ขันติวีรวัฒน์ 6-3, 6-0 </p>
<!-- /wp:paragraph -->

<!-- wp:paragraph -->
<p>ด้าน "ปังปอนด์" รชตะ ธรรมเจริญสถิต นักเทนนิสไทย มืออันดับ 815 เยาวชนโลก ก็สามารถผ่านเข้ารอบสอง ในประเภทชายเดี่ยว ได้เช่นกัน หลังจากรอบแรก เอาชนะ อาดิตยา โกวิลา จากอินเดีย ได้ 2 เซตรวด 6-3, 6-3 ในรอบสองนั้น รชตะ จะพบ ปีเตอร์ บรุนชลิก นักหวดจากสาธารณรัฐเช็ก มือวางอันดับ 6 ของรายการ ที่ชนะ นฤบดี บุญวัฒน์ 2-0 เซต 6-2, 6-0 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ชายเดี่ยว รอบแรก ศิวณัฏฐ์ อุ้ยตยะกุล (มือวาง1) ชนะ ปัญณ์ณวัชญ์ สุทธิสมบูรณ์ 6-2, 6-2 ปูนทอง โกมลพิสุทธิ์ (มือวาง5) ชนะ รากาฟ ซุนดารารามาน (อินเดีย) 6-2, 6-3 เดเมี่ยน คาร์ดด๊อก ชนะ บิลล์ ชาน (สิงคโปร์) 7-5, 6-0 โชติวัฒน์ แน่นอุดร แพ้ มิตสึกิ เหว่ย คัง เหลียง (มือวาง7-มาเลเซีย) 3-6, 2-6 </p>
<!-- /wp:paragraph -->

<!-- wp:paragraph -->
<p>หญิงเดี่ยว รอบแรก วิจิตราภรณ์ วิมุกตานนท์ (มือวาง4) ชนะ อาลิซา แบรอฮีม 6-0, 6-0 กัญจน์ชญา จูงวัฒนา ชนะ มิเชล โยว (มือวาง8-สิงคโปร์) 6-1, 6-1 ปริยากร ศรีสุริยาพัฒน์กุล ชนะ ชินบัญชร สร้อยทอง 6-4, 6-2 ภคพร จิรชวาลา แพ้ แอชลีย์ แคทซ์ (ออสเตรเลีย) 1-6, 0-6 มาหยา บุญญาอรุณเนตร แพ้ สเตฟานี่ เว็บบ์ (มือวาง5-ออสเตรเลีย) 2-6, 0-6 พนัชกร สวนอาษา แพ้ ซาราห์ โรคูเซ็ก (ออสเตรเลีย) 2-6,1-6</p>
<!-- /wp:paragraph -->

<!-- wp:image {"id":30135,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/261094025_4784837368205860_1862427064183882694_n-1024x683.jpg" alt="" class="wp-image-30135"/></figure>
<!-- /wp:image -->