<p style="text-align: center;"><span style="font-size: 14pt;">ไทยดวลฟิลิปปินส์เปิดจูเนียร์เดวิสคัพ 2019</span></p>

ประเทศไทย โดย สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เป็นเจ้าภาพจัดการแข่งขันเทนนิสเยาวชนชิงแชมป์โลก ประเภททีมเยาวชนชาย รุ่นอายุไม่เกิน 16 ปี รายการ "จูเนียร์ เดวิสคัพ บาย บีเอ็นพี พาริบาส์" ปี 2019 ระหว่างวันที่ 8-13 เมษายน 2562 ณ ศูนย์พัฒนากีฬาเทนนิสแห่งชาติ สมาคมกีฬาเทนนิสฯ เมืองทองธานี และล่าสุด นักเทนนิสพร้อมด้วยกัปตันทีมและคณะจากประเทศต่างๆ ได้เดินทางถึงประเทศไทยแล้ว

ความเคลื่อนไหวของการจัดการแข่งขัน เม<span class="text_exposed_show">ื่อวันที่ 7 เมษายน มีประชุมกัปตันทีม และการจับสลากแบ่งสายการแข่งขัน โดย นายปูนีท คุปต้า ผู้ตัดสินชี้ขาดจากสหพันธ์เทนนิสนานาชาติ (ไอทีเอฟ) ชาวอินเดีย เป็นผู้ดำเนินการ และมี นายราจาท คาร์ปูร์ ผู้แทนจากไอทีเอฟ ชาวอินเดีย, น.ส.ขนิษฐา ศรีตะวัน ผู้แทนฝ่ายจัดการแข่งขัน และ น.ส.นันท์นภัส นันตะสุข ผู้แทนจากสมาคมกีฬาเทนนิสฯ ร่วมด้วย</span>
<div class="text_exposed_show">

ขณะที่ผลการแบ่งสาย มีดังนี้

สาย เอ ประกอบด้วย ญี่ปุ่น (ทีมวางอันดับ 1) ซีเรีย คาซัคสถาน และจีน (ทีมวางอันดับ 8)

สาย บี ประกอบด้วย ฮ่องกง (ทีมวางอันดับ 2) ศรีลังกา อุซเบกิสถาน และ เกาหลีใต้ (ทีมวางอันดับ 7)

สาย ซี ประกอบด้วย ไทย (ทีมวางอันดับ 4) ปากีสถาน ฟิลิปปินส์ และไต้หวัน (ทีมวางอันดับ 5)

สาย ดี ประกอบด้วย ออสเตรเลีย (ทีมวางอันดับ 3) นิวซีแลนด์ อินโดนีเซีย และ อินเดีย (ทีมวางอันดับ 6)

ในส่วนทีมไทยนั้น นายวีรภัทร ดอกไม้คลี่ กัปตันทีมไทย ได้เข้าร่วมการประชุม และได้วางตัวผู้เล่น โดยให้ "ต้นไม้" ธนภัทร นิรันดร เป็นเดี่ยวมือ 1, "เจเจ" กันตินันท์ สูตินันท์โอภาส เป็นเดี่ยวมือ 2 และ "ฟิวเจอร์" ชิษณุพงศ์ โภคินเศรษฐศิริ เป็นเดี่ยวมือ 3

การแข่งขันวันแรก (8 เมษายน) จะมีพิธีเปิดการแข่งขัน เวลา 09.00 น. โดย ดร.ทวีศักดิ์ ศิลกุล อุปนายกสมาคมกีฬาเทนนิสฯ เป็นประธานในพิธี จากนั้นจะต่อด้วยการแข่งขันนัดแรก ซึ่งทีมชาติไทย จะพบกับ ทีมชาติฟิลิปปินส์ เริ่มแข่งขันเวลา 09.30 น. ณ สนามเทนนิส ภายในศูนย์พัฒนากีฬาเทนนิสแห่งชาติ สมาคมกีฬาเทนนิสฯ เมืองทองธานี

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>