<!-- wp:paragraph {"align":"center","style":{"typography":{"fontSize":20},"color":{"background":"#ddfee0"}}} -->
<p class="has-text-align-center has-background" style="background-color:#ddfee0;font-size:20px"><strong>"กษิดิศ" ปราบหนุ่มอินเดียลิ่ว 16 คนหวด"ไอทีเอฟเวิลด์ทัวร์"ที่วลัยลักษณ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เทนนิสหญิง W35 รายการ ITF WORLD TENNIS TOUR PRESENTED BY SAT (4) ชิงเงินรางวัลรวม 25,000 ดอลลาร์สหรัฐ หรือประมาณ 885,500 บาท และเทนนิสชาย M15 รายการ ITF WORLD TOUR (M4) ชิงเงินรางวัลรวม 15,000 ดอลลาร์สหรัฐ หรือประมาณ 531,300 บาท รวม 2 รายการอยู่ที่ 1,416,800 บาท ที่สนามเทนนิส สนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 2 ก.ค. 2567 เป็นการแข่งขันรอบเมนดรอว์วันแรก คู่ที่น่าสนใจ ประเภทชายเดี่ยว รอบแรก (32 คน) "บูม" กษิดิศ สำเร็จ นักเทนนิสทีมชาติไทย วัย 23 ปี มือ 788 โลก และเป็นมือวางอันดับ 6 ของรายการ พบกับ ดักษิเนสวาร์ สุเรช นักหวดหนุ่มอินเดีย วัย 24 ปี มือ 1,140 โลก โดยทั้งคู่ต่างมีลูกเสิร์ฟเป็นอาวุธและเล่นเกมท้ายคอร์ตได้ดี ทั้งเซตแรกและเซตสองจบลงด้วยการดวลไทเบรก ซึ่งผลัดกันคว้าชัยคนละ 1 เซต ทว่าในเซตสามเป็น กษิดิศ ของไทย ที่ใช้ชั้นเชิงและประสบการณ์ เอาชนะได้ 6 เกมรวด สรุป กษิดิศ เป็นฝ่ายเฉือนชนะ 2-1 เซต ด้วยสกอร์เซตแรกชนะ 7-6 ไทเบรก 8-6 เซตสองแพ้ 6-7 ไทเบรก 3-7 และเซตสามชนะ 6-0 โดยแมทช์นี้ กษิดิศ เสิร์ฟเอซได้ 12 ครั้ง และเสีย 4 ดับเบิลฟอลท์ ในขณะที่หนุ่มอินเดียเสิร์ฟเอซได้ 18 ครั้ง และเสีย 5 ดับเบิลฟอลท์ กษิดิศ ที่อยู่ในชุดคว้าแชมป์เทนนิส "2024 เดวิสคัพ" โซนเอเชีย/โอเชียเนีย กลุ่ม 3 ของทีมชาติไทย ผ่านเข้ารอบสอง หรือ 16 คนสุดท้าย ไปรอพบผู้ชนะระหว่าง เจย์เดน คอร์ต มือ 906 โลก กับ เจสซี่ เดลานีย์ มือ 956 โลก ซึ่งทั้งคู่เป็นนักเทนนิสจากออสเตรเลีย</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบแรก (32 คน) "แตงโม" บุณยวีร์ ธรรมไชยวัฒน์ อดีตนักเทนนิสทีมชาติไทย วัย 25 ปี ซึ่งได้ไวลด์การ์ดหรือสิทธิพิเศษเข้าร่วมการแข่งขัน ต้องออกแรงหวดเกือบ 2 ชั่วโมง ก่อนเอาชนะ โฮโนกะ โคบายาชิ จากญี่ปุ่น มือ 1,123 โลก ได้ 2 เซตรวด ด้วยสกอร์ 6-3 และ 6-3 บุณยวีร์ ผ่านเข้ารอบสอง หรือ 16 คนสุดท้าย ไปรอพบผู้ชนะระหว่าง เคียวกะ โอคามูระ มือวางอันดับ 2 และมือ 367 โลก จากญี่ปุ่น กับ "หมิว" สลักทิพย์ อุ่นเมือง ของไทย มือ 875 โลก ในส่วนผลการแข่งขันของนักเทนนิสไทยรายอื่น หญิงเดี่ยว รอบแรก เพียงธาร ผลิพืช ชนะ อมิตตาลัย ประสูตรนาวิน 6-1, 6-0 กมลวรรณ ยอดเพ็ชร แพ้ เอริ ชิมิสึ (ญี่ปุ่น) 1-6, 2-6 ด้านชายเดี่ยว รอบแรก เครดิต ไชยรินทร์ แพ้ พัก ซึงมิน (เกาหลีใต้) 3-6, 2-6 หญิงคู่ รอบแรก พัชรินทร์ ชีพชาญเดช-พัณณิน โควาพิทักษ์เทศ ชนะ ไทรา ลิธิบี-กมลวรรณ ยอดเพ็ชร 6-1, 6-3 อมิตตาลัย ประสูตรนาวิน-โยษิตา ศรีพร แพ้ ฮูเมรา บาฮาร์มัส-ปูจา อินกาเล (อินเดีย) 3-6, 6-4 และซูเปอร์ไทเบรก 6-10 ภาวินี ร่วมรักษ์-บุณยวีร์ ธรรมไชยวัฒน์ ชนะ ลาลิทยา คัลลูรี (อินเดีย)-โซเฟีย นากอร์เนีย (อิสราเอล) 6-3, 6-1 เพียงธาร ผลิพืช-ไวเดฮี เชาดารี (อินเดีย) ชนะ นัตสึโฮะ อาราคาวะ-ฮิคารุ ซาโตะ (ญี่ปุ่น) 6-2, 6-2 สลักทิพย์ อุ่นเมือง-โฮโนกะ โคบายาชิ (ญี่ปุ่น) ชนะ ลากิซา ข่าน (ออสเตรเลีย) ชนะ ดีลิป อาคันชา นิตตูเร (อินเดีย) 6-4, 6-4</p>
<!-- /wp:paragraph -->

<!-- wp:paragraph -->
<p>ชายคู่ รอบแรก จิรัฏฐ์ นวสิริสมบูรณ์-ภวิชญ์ สอนหลักทรัพย์ ชนะ ศิวณัฎฐ์ อุ้ยตยะกุล-ธนเพชร ฉันทะ 7-6(9-7), 0-6 และซูเปอร์ไทเบรก 10-4 แม็กซิมัส ภราพล โจนส์-ฟรานซิส เคซีย์ อัลคันทารา (ฟิลิปปินส์) ชนะ มิตสิกิ เว่ยคัง ลีออง (มาเลเซีย)-สเตฟาโนส ซาเคลลาริดิส (กรีซ) 6-2, 6-4 ฐานทัพ สุขสำราญ-เจค เดลานีย์ (ออสเตรเลีย) ชนะ เครดิต ไชยรินทร์-เจมส์ วันแฮร์เซเลอ 7-6(8-6), 6-3 ยุทธนา เจริญผล-กษิดิศ สำเร็จ ชนะ ณัฏฐญุตม์ นิธิธนนนต์-ปัญณ์ณวัชญ์ สุทธิสมบูรณ์ 6-2, 6-2</p>
<!-- /wp:paragraph -->

<!-- wp:image {"id":43981,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449730673_889086259921024_8939715526892168617_n-1024x683.jpg" alt="" class="wp-image-43981"/></figure>
<!-- /wp:image -->