<!-- wp:paragraph {"align":"center","style":{"typography":{"fontSize":20},"color":{"background":"#bed0d8"}}} -->
<p class="has-text-align-center has-background" style="background-color:#bed0d8;font-size:20px"><strong>ลอนเทนนิสฯ เปิดศึกคัดทีมชาติ<br>นักหวดดาวรุ่งทั่วไทยเตรียมตัว!</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ กำหนดจัดการแข่งขันคัดเลือกนักกีฬาเทนนิสเยาวชนทีมชาติไทย ในรุ่นอายุไม่เกิน 12 ปี 14 ปี และ 16 ปี เพื่อเป็นตัวแทนประเทศไทยเข้าร่วมการแข่งขันรายการนานาชาติ ประจำปี 2568 ระหว่างวันที่ 1-6 ก.พ. ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี<br>นักกีฬาที่มีสิทธิ์เข้าร่วมการแข่งขัน มีอันดับอยู่ที่ 1-16 ของประเทศไทย ซึ่งจัดว่าเป็นนักกีฬาดาวรุ่ง จากการจัดอันดับของสมาคมฯ เมื่อวันที่ 9 ม.ค. ที่ผ่านมา และได้ประกาศรายชื่อเป็นที่เรียบร้อย เมื่อวันที่ 12 ม.ค. ทั้งนี้ ได้พิจารณาจากอันดับเยาวชนโลกของสหพันธ์เทนนิสนานาชาติ (ไอทีเอฟ) ด้วย โดยในรุ่นอายุไม่เกิน 14 ปี นักกีฬาที่มีอันดับเยาวชนโลก ตั้งแต่อันดับ 500 หรือดีกว่า จะได้สิทธิ์เป็นตัวแทนทีมชาติโดยไม่ต้องแข่งขัน เช่นเดียวกับรุ่นอายุไม่เกิน 16 ปี ถ้ามีอันดับเยาวชนโลก ตั้งแต่อันดับ 200 หรือดีกว่า ก็จะได้สิทธิ์ติดทีมชาติทันที<br>"แต่ละรุ่นอายุ ทั้งประเภทชายและหญิง จะมีนักกีฬาทีมชาติ หรือนักกีฬาตัวจริง ประเภทละ 3 คน และมีสำรอง 1 คน นอกจากได้เป็นตัวแทนประเทศไทยไปแข่งขันรายการนานาชาติแล้ว นักกีฬาตัวจริงยังได้สิทธิ์เข้าโครงการ แอลทีเอที อคาเดมี ด้วย รวมทั้งได้รับการสนับสนุนจาก PTT หรือ ปตท. ซึ่งเป็นผู้สนับสนุนหลักของสมาคมฯ และสามารถเข้ามาเก็บตัวฝึกซ้อมที่ศูนย์พัฒนากีฬาเทนนิสแห่งชาติ เมืองทองธานี ได้ด้วย" นายสุชัย กล่าว<br>นายกเทนนิสไทย กล่าวในช่วงท้ายว่า สำหรับรายการนานาชาติที่สมาคมฯ จะส่งไปแข่งขัน อาทิ เทนนิสเยาวชนชิงชนะเลิศแห่งเอเชียตะวันออกเฉียงใต้ ทีมชาย, ทีมหญิง รุ่นอายุไม่เกิน 12 ปี, เทนนิสชิงแชมป์โลก ทีมชาย, ทีมหญิง รุ่นอายุไม่เกิน 14 ปี รอบคัดโซนเอเชีย/โอเชียเนีย นอกจากนี้ยังมีประเภทบุคคลด้วย และศึกเทนนิสชิงแชมป์โลก คัดโซนเอเชีย/โอเชียเนีย รุ่นอายุไม่เกิน 16 ปี ทีมชาย รายการ "เดวิสคัพ จูเนียร์ส" ส่วนทีมหญิง รายการ "บิลลี จีน คิง คัพ จูเนียร์ส" เป็นต้น</p>
<!-- /wp:paragraph -->

<!-- wp:image {"id":47500,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/474489042_1035442465285402_2347001797251587916_n-1024x683.jpg" alt="" class="wp-image-47500"/></figure>
<!-- /wp:image -->