<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#6000a3"}}} -->
<p class="has-text-align-center has-vce-bg-color has-text-color has-background" style="background-color:#6000a3;font-size:20px"><strong>3 นักหวดไทยกอดคอเข้าเมนดรอว์ศึกอาชีพที่จาการ์ต้า</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ 2022 รายการ "M15 จาการ์ต้า" สัปดาห์ที่ 2 ชิงเงินรางวัลรวม 15,000 ดอลลาร์สหรัฐ หรือราว 525,000 บาท ที่กรุงจาการ์ต้า ประเทศอินโดนีเซีย เมื่อวันที่ 16 สิงหาคม 2565 เป็นการแข่งขันคัดเลือก รอบสุดท้าย ปรากฎว่า 3 นักหวดไทย ธนเพชร ฉันทะ, กฤติน โกยกุล และ คงทรัพย์ คงคา สามารถคว้าชัยชนะฝ่าด่านผ่านเข้ารอบเมนดรอว์ได้ถ้วนหน้า<br>ส่วนผลการแข่งขันรอบคัดเลือก รอบสุดท้ายของนักหวดไทย มีดังนี้ ธนเพชร ฉันทะ นักเทนนิสวัย 22 ปี มืออันดับ 1487 ของโลก ชนะ อีวาน ไซเซฟ จากรัสเซีย 6-3, 6-1<br>คงทรัพย์ คงคา นักหวดวัย 25 ปี มืออันดับ 1457 ของโลก เฉือนชนะ ทีก้า เอ็บดี้ ซาทริโอ วิโบโว่ ดาวรุ่งวัย 19 ปีชาวอินโดนีเซีย 6-2, 4-6 และซูเปอร์ไทเบรก 10-8<br>กฤติน โกยกุล นักหวดวัย 27 ปี มืออันดับ 1535 ของโลก หวดชนะ ไท ซัค ดาวรุ่งวัย 19 ปีจากออสเตรเลีย มืออันดับ 1840 ของโลก 6-4, 7-6(6)<br>ในวันเดียวกันได้มีการแข่งขันเมนดรอว์ ประเภทคู่ ซึ่ง คงทรัพย์ ได้จับคู่กับ กฤติน ลงแข่งรอบแรกพบกับคู่มือวาง 3 ของรายการ ปราจ์วาล เอส.ดี.เดฟ กับ ริชิ เร้ดดี้ คู่นักหวดจากอินเดีย ปรากฎว่า คู่นักเทนนิสไทยพยายามสู้เต็มที่ แต่ต้านไม่ไหวพ่ายไป 3-6 และ 4-6</p>
<!-- /wp:paragraph -->

<!-- wp:image {"id":33398,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/57B56CB9-BA80-490C-B605-8A84BD1DB5C8-771x1024.jpeg" alt="" class="wp-image-33398"/></figure>
<!-- /wp:image -->