<!-- wp:paragraph {"align":"center","style":{"typography":{"fontSize":20},"color":{"background":"#b2c7d0"}}} -->
<p class="has-text-align-center has-background" style="background-color:#b2c7d0;font-size:20px"><strong>เปน จอดรอบก่อนรองฯ ศึกไอทีเอฟรับรางวัลปลอบใจ 100 คะแนนโลก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการใหญ่ ITF Juniors World Tennis Tour J300 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ300 (1) ซึ่งจัดโดย สหพันธ์เทนนิสนานาชาติ (ไอทีเอฟ) และสมาคมกีฬาลอนเทนนิสแห่งประเทศไทยฯ ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 6 มี.ค. 2568 เป็นรอบเมนดรอว์วันที่สี่ ประเภทชายเดี่ยว รอบก่อนรองชนะเลิศ "เปนเน่" เปน จารุศร นักเทนนิสเยาวชนวัย 17 ปี มือ 186 เยาวชนโลก หนึ่งเดียวของไทยที่เหลืออยู่ในรายการนี้ พบกับ ซาวา ริบกิน ดาวรุ่งวัย 16 ปี มือ 84 เยาวชนโลก และมือวางอันดับ 15 ของรายการ ผลปรากฏว่า เปน ได้พยายามสู้อย่างเต็มที่ แต่ไม่สามารถผ่านความแข็งแกร่งของคู่แข่งขันได้ พ่ายไป 0-2 เซต 4-6 และ 3-6</p>
<!-- /wp:paragraph -->

<!-- wp:paragraph -->
<p>"เปนเน่" หยุดเส้นทางการแข่งขันไว้ที่รอบก่อนรองชนะเลิศ ได้รับคะแนนสะสมอันดับเยาวชนโลกเป็นรางวัลปลอบใจ 100 คะแนน ในขณะที่ ซาวา ริบกิน ซึ่งเป็นรองแชมป์ชายเดี่ยวในศึกไอทีเอฟ จูเนียร์ส เวิลด์ เทนนิส ทัวร์ เจ200 (1) เมื่อสัปดาห์ที่แล้ว เข้ารอบรองชนะเลิศไปพบ เรียว ทาบาตะ ดาวรุ่งญี่ปุ่นวัย 17 ปี มือ 56 เยาวชนโลก และมือวาง 8 ที่ชนะ อาร์นาฟ ปาปาร์การ์ มือ 155 เยาวชนโลก จากอินเดีย 2-1 เซต 1-6, 6-1 และ 7-5 ทางด้านหญิงเดี่ยว รอบก่อนรองชนะเลิศ หวัง หยูหาน นักเทนนิสจีนวัย 17 ปี มือ 61 เยาวชนโลก และมือวาง 4 เดินหน้าเข้ารอบต่อไปได้สำเร็จ หลังจากเอาชนะ มายัน ลารอน นักหวดวัย 17 ปี มือ 76 เยาวชนโลก และมือวาง 8 จากอิสราเอล 2-0 เซต 6-2, 6-3 หวัง หยูหาน เข้ารอบรองชนะเลิศ ไปพบกับ เรนะ โกโตะ มือ 38 เยาวชนโลก และมือวาง 1 จากญี่ปุ่น ที่ชนะ วิกตอเรีย มิโลวาโนวา มือ 77 เยาวชนโลก และมือวาง 9 ไป 2-1 เซต 6-3, 5-7 และ 6-1</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ อาร์เทม โบโกโมลอฟ ชนะ ไท โฮส (วาง6-ออสเตรเลีย) 3-6, 6-1 และ 7-5 เฉิน กวน-โชว (5-ไต้หวัน) ชนะ อีวาน อิทกิ้น (3) 6-1, 7-5 หญิงเดี่ยว รอบก่อนรองชนะเลิศ ซุน ซินหราน (11-จีน) ชนะ อนาสตาเซีย ลิซูโนวา (14) 6-2, 6-3 หลี่ หยูเหยา (13-จีน) ชนะ โพลิน่า เบเรซิน่า 6-2, 6-3 ชายคู่ รอบรองชนะเลิศ โรมัน คาร์ลามอฟ-เอกอร์ เพลชิฟต์เซฟ (คู่วาง 2) ชนะ อลัน ไออูคานอฟ-อเล็กซีย์ ชิบาเยฟ 6-2, 6-3 เฉิน กวนโช่ว-เจียง ฟู่หมิน (5 ไต้หวัน-จีน) ชนะ อาร์เทม โบโกโมลอฟ-อีวาน อิอุตคิน (คู่วาง 7) 6-1, 7-5 ด้านหญิงคู่ รอบรองชนะเลิศ เว่ย จางเฉียน-เย่ ซื่อหยู (จีน) ชนะ เอวา เบ็ค-ซาราห์ มิลเดรน (ออสเตรเลีย) 6-4, 6-1 บรู๊ค แบล็ก-เรนะ โกโตะ (1 สหราชอาณาจักร-ญี่ปุ่น) ชนะ ยูลิยา เปราเปคิน่า-อลาน่า ซูบาซิช (4 ออสเตรเลีย) 6-7(6-8), 7-5 และซูเปอร์ไทเบรก 11-9</p>
<!-- /wp:paragraph -->

<!-- wp:image {"id":48187,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/481777635_1067488242080824_7651076506980809043_n-1024x683.jpg" alt="" class="wp-image-48187"/></figure>
<!-- /wp:image -->