<!-- wp:paragraph {"align":"center","textColor":"vce-bg","style":{"color":{"background":"#00a37e"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a37e;font-size:22px"><strong>"ลัลนา" หวดเจ๋ง! คว้าแชมป์ไอทีเอฟในบ้าน<br>"แม็กซิมัส" พระรองศึกชายเดี่ยวที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 6 เทนนิสชาย "ไทยแลนด์ - ไอทีเอฟ เมนส์ เทนนิส ทัวร์" และเทนนิสหญิง "ไทยแลนด์ - ไอทีเอฟ วีเมนส์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 543,150 บาท รวม 2 รายการอยู่ที่ 1,086,300 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 23 ก.ค. 2566 เป็นการแข่งขันวันสุดท้าย โดย ผู้ช่วยศาสตราจารย์ ดร.ผดุงศักดิ์ สุขสอาด รักษาการแทนรองอธิการบดี ม.วลัยลักษณ์ ให้เกียรติเป็นประธานมอบรางวัล
       ประเภทหญิงเดี่ยว รอบชิงชนะเลิศ "รวงข้าว" ลัลนา ธาราฤดี นักเทนนิสสาวไทย วัย 19 ปี ชาวทุ่งสง นครศรีธรรมราช มือ 366 ของโลก และเป็นเต็ง 1 ของรายการ พบกับ แบค ดายอน นักหวดสาวเกาหลีใต้ วัย 21 ปี มือ 529 ของโลก และเป็นเต็ง 3 ของรายการ ผลการแข่งขัน ปรากฏว่า ดวลแร็กเกตกันได้อย่างสูสี ในเวลาเกือบ 2 ชั่วโมง แต่สุดท้ายเป็น "รวงข้าว" ที่พยายามเล่นให้ได้ตามมาตรฐานของตัวเอง และทำได้ดีกว่าในจังหวะสำคัญ จึงเป็นฝ่ายเอาชนะได้ 2 เซตรวด 6-4 และ 6-4
       "รวงข้าว" คว้าแชมป์หญิงเดี่ยวไปครอง เป็นการได้แชมป์ในจังหวัดบ้านเกิดของตัวเอง และยังเป็นแชมป์ไอทีเอฟรายการที่ 3 ของเจ้าตัวอีกด้วย โดย "รวงข้าว" ได้รับเงินรางวัลจากการคว้าแชมป์ที่ ม.วลัยลักษณ์ จำนวน 2,352 ดอลลาร์สหรัฐ หรือประมาณ 85,165 บาท และคะแนนสะสมอันดับโลก 10 แต้ม ส่วน แบค ดายอน ในฐานะรองแชมป์ ได้รับ 1,470 ดอลลาร์สหรัฐ หรือประมาณ 53,228 บาท และคะแนน 6 แต้ม
       ประเภทชายเดี่ยว รอบชิงชนะเลิศ "แม็กซิ" แม็กซิมัส ภราพล โจนส์ นักเทนนิสจากไทย ลูกครึ่งไทย-ออสเตรเลีย ดาวรุ่งวัย 18 ปี มืออันดับ 1,011 ของโลก พบกับงานหนักอย่าง "เต็ง 1" อาร์เธอร์ เวเบอร์ นักเทนนิสหนุ่มฝรั่งเศส มืออันดับ 473 ของโลก และผลการแข่งขัน ปรากฏว่า แม็กซิมัส ไม่สามารถผ่านความแข็งแกร่งของคู่ต่อสู้ไปได้ ทำให้ปราชัย 0-2 เซต 2-6 และ 1-6 ในเวลา 65 นาที
       อาร์เธอร์ เวเบอร์ ได้ครองแชมป์ชายเดี่ยว ซึ่งนับเป็นแชมป์ไอทีเอฟรายการที่ 3 ของเจ้าตัว พร้อมรับเงินรางวัล 2,160 ดอลลาร์สหรัฐ หรือประมาณ 78,213 บาท และคะแนนสะสมอันดับโลก 15 แต้ม ส่วน แม็กซิมัส ในฐานะรองแชมป์ ได้รับเงินรางวัล 1,272 ดอลลาร์สหรัฐ หรือประมาณ 46,059 บาท และคะแนน 8 แต้ม
       หลังจบการแข่งขันได้มีพิธีมอบรางวัล โดย ผู้ช่วยศาสตราจารย์ ดร.ผดุงศักดิ์ สุขสอาด รักษาการแทนรองอธิการบดี ม.วลัยลักษณ์ ให้เกียรติมอบโล่รางวัลและป้ายเงินรางวัลแก่นักกีฬา และมี ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์ ร่วมในพิธีด้วย ท่ามกลางบรรยากาศชื่นมื่นและความสวยงามของพื้นที่รอบสนาม
      สำหรับการแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 7 เทนนิสชาย รายการ ไอทีเอฟ เมนส์ เวิลด์ ทัวร์ 2023 (1) และเทนนิสหญิง รายการ ไอทีเอฟ วีเมนส์ เซอร์กิต 2 จะมีขึ้นระหว่างวันที่ 20-27 ส.ค.นี้ ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช</code></pre>
<!-- /wp:code -->

<!-- wp:image {"id":38251,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/01553634-8FCD-49D8-9270-541B9227C87C-1024x683.jpeg" alt="" class="wp-image-38251"/></figure>
<!-- /wp:image -->