<!-- wp:paragraph {"align":"center","style":{"typography":{"fontSize":20},"color":{"background":"#bdd2db"}}} -->
<p class="has-text-align-center has-background" style="background-color:#bdd2db;font-size:20px"><strong>นักเทนนิสเยาวชนไทยได้รองแชมป์ประเภทคู่หวดไอทีเอฟจูเนียร์ส เจ30</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการ ITF Juniors World Tennis Tour J30 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ30 (1) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 9 ส.ค. 2567 เข้าโค้งสุดท้ายของการแข่งขัน และมีพิธีมอบรางวัลประเภทคู่ โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา ประเภทชายคู่ รอบชิงชนะเลิศ "วินเนอร์" ธีรภัทร ขันติวีรวัฒน์ และ "ไพน์” ธรรม์ พันธราธร สองนักเทนนิสไทย คู่มือวางอันดับ 7 ของรายการ ช่วยกันหวดสู้ เฉิน ควนถิง จากไต้หวัน และ เจค็อบ ไคเหลียง เสิน จากฮ่องกง คู่มือวางอันดับ 2 ของรายการ ก่อนจะพ่ายไปอย่างน่าเสียดาย 1-2 เซต 6-3, 3-6 และซูเปอร์ไทเบรก 8-10 ธีรภัทร กับ ธรรม์ ได้รองแชมป์ชายคู่ ได้คะแนนสะสมอันดับเยาวชนโลก คนละ 3.25 คะแนน ส่วน เฉิน ควนถิง กับ เจค็อบ ไคเหลียง เสิน คว้าแชมป์ไปครอง ได้คะแนน คนละ 6.25 คะแนน</p>
<!-- /wp:paragraph -->

<!-- wp:paragraph -->
<p>ด้านหญิงคู่ รอบชิงชนะเลิศ "อิ๊ก" ธฤตา หงษ์หยก และ "น้ำหอม" โยษิตา ศรีพร สองนักเทนนิสไทย คู่มือวางอันดับ 3 ของรายการ ไม่สามารถผ่านคู่ของ โห ชิง โรซาลิน ชาน และ คาเมรอน ยอง จากฮ่องกง คู่มือวางอันดับ 4 ของรายการ ไปได้ ทำให้พ่ายไป 0-2 เซต 3-6, 0-6 ธฤตา กับ โยษิตา ได้รองแชมป์หญิงคู่ ได้คะแนน คนละ 3.25 คะแนน ส่วน โห ชิง โรซาลิน ชาน กับ คาเมรอน ยอง ได้ครองแชมป์ ได้รับคนละ 6.25 คะแนน ขณะที่ประเภทชายเดี่ยว รอบรองชนะเลิศ ระหว่างนักเทนนิสไทยด้วยกัน "พุฒิ" คุณานันท์ พันธราธร มือวางอันดับ 2 ของรายการ เฉือนชนะ "สมาร์ท" ปวรปรัชญ์ งั่นบุญศรี มือวางอันดับ 7 ของรายการ 2-1 เซต 3-6, 6-3 และ 6-1 ส่งผลให้ คุณานันท์ ผ่านเข้ารอบชิงชนะเลิศต่อไป ส่วน ปวรปรัชญ์ หยุดผลงานไว้ที่รอบรองชนะเลิศ ได้รับคะแนน 9 แต้ม</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบรองชนะเลิศ "อิ๊ก" ธฤตา หงษ์หยก มือวางอันดับ 7 จากไทย ปราชัยให้แก่ ริโฮะ โกโตะ ดาวรุ่งของญี่ปุ่น 0-2 เซต 3-6, 2-6 ได้รับคะแนนปลอบใจ 9 แต้ม ในขณะที่ ริโฮะ เข้าไปชิงชนะเลิศกับ มิกุ คิตะโอกะ มือวางอันดับ 2 จากญี่ปุ่น ที่ตัดเชือกชนะ โห ชิง โรซาลิน ชาน มือวางอันดับ 10 จากฮ่องกง 2-1 เซต 6-2, 3-6 และ 6-3 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fj30-nonthaburi%2Ftha%2F2024%2Fj-j30-tha-2024-003%2Forder-of-play%2F%3Ffbclid%3DIwZXh0bgNhZW0CMTAAAR0pwGJNX_eXpX15H6MGnYki3pXIqjRV-LSQgwdHCXUL34A10omxxK__rI4_aem_coU3jfipXQ9oCK4lucOZow&amp;h=AT1plV7Ean4ISQn6xgRXPZkHtWlh0arR36prWF8ka6VM1Mn6WQkXKKSu9qZwwk0lT1YFjIzIdoDY2RvauvYmQY88Santpnc_ItPbmMdsEBjAjI-JXLUu6-M0enTbzSFRIPu5-xIJpw&amp;__tn__=-UK-R&amp;c[0]=AT37E8-mSOh1RymkPiEgZk_jMPN5g74i1lyFwujW3VaPVb_6lu4L3l0HApQ9_qDTwtAag8T6tf9GqBqXM9-fyfM1m7qE6cx_6Oq9M2D2e6YpF4Diw86-IdvVxNjPo5gB1B6Sdv-Dr-XEGZnLPjtgY-5xk_87mAdj1TpLzxV-WI8HvtnNLtbjFgSjpUr6JlQvNKYPNeALUESnuaUAad7TuhRhX9UUSD4KgFWp" target="_blank">https://www.itftennis.com/.../j-j30-tha.../order-of-play/</a></p>
<!-- /wp:paragraph -->

<!-- wp:image {"id":44732,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/454792653_913791137450536_8606572771899010582_n-1024x683.jpg" alt="" class="wp-image-44732"/></figure>
<!-- /wp:image -->