<!-- wp:paragraph {"align":"center","style":{"typography":{"fontSize":20},"color":{"background":"#c4d7df"}}} -->
<p class="has-text-align-center has-background" style="background-color:#c4d7df;font-size:20px"><strong>ได้ครบแล้ว! สุดยอดนักหวดขึ้นแท่นแชมป์ศึก "แอลทีโอ จูเนียร์ แชมเปี้ยนชิพ" หนแรก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน เก็บคะแนนสะสมอันดับเยาวชนประเทศไทย รายการ LTO Junior Championship (แอลทีโอ จูเนียร์ แชมเปี้ยนชิพ) ครั้งที่ 1 ของปี 2025 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี จ.นนทบุรี เมื่อวันที่ 16 ก.พ. 2568 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลแก่นักกีฬา ไฮไลท์อยู่ที่การแข่งขันรอบชิงชนะเลิศ ซึ่งแต่ละรุ่นอายุได้นักกีฬาเทนนิสฝีมือดีขึ้นรับแชมป์เป็นที่เรียบร้อย หลังจากชิงชัยผ่านมา 2 วัน ซึ่งมีนักกีฬาทั้งไทยและต่างชาติให้ความสนใจเข้าร่วม โดยมีผลการแข่งขัน ดังนี้</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 10 ปี รอบชิงชนะเลิศ ชายเดี่ยว ปริณธนัย โชติกพนิช (วาง 2-กทม.) ชนะ ไคเลอร์ ลี (สิงคโปร์) 4-2, 4-2 ส่วนหญิงเดี่ยว ไคลี่ ลิว (วาง 3-กทม.) ชนะ ชิดชนก พวงพันธ์ (วาง 2-สมุทรปราการ) 4-0, 1-4 และซูเปอร์ไทเบรก 10-6 รุ่นอายุไม่เกิน 12 ปี รอบชิงชนะเลิศ ชายเดี่ยว กาญจน์นเรศร์ ครูศากยวงศ์ (วาง 1-ชุมพร) ชนะ กฤษฎิ์ นิ่มวชิระสุนทร (วาง 7-กทม.) 2-4, 4-1 และซูเปอร์ไทเบรก 10-6 สำหรับหญิงเดี่ยว ภัคจิรา หอเลิศสกุล (วาง 2-กทม.) ชนะ ชัญญา นิ่มวชิระสุนทร (วาง 1-กทม.) 5-3, 4-0</p>
<!-- /wp:paragraph -->

<!-- wp:paragraph -->
<p>ส่วนรุ่นอายุไม่เกิน 14 ปี รอบชิงชนะเลิศ ชายเดี่ยว ลีโอ โกวิทวัฒนชัย (วาง 3-ชลบุรี) ชนะ โฮวัน ยอง (วาง 2-ฮ่องกง) 5-3, 2-4 และซูเปอร์ไทเบรก 10-3 ขณะที่หญิงเดี่ยว อาร์ภรนันท์ โซเฟีย แสงสุชาติ (วาง 1-กทม.) ชนะ อิสริยา เตชาเศรษฐ์ (วาง 3-กทม.) 4-1, 4-1 รุ่นอายุไม่เกิน 16 ปี รอบชิงชนะเลิศ ชายเดี่ยว ปริญญา ด่านดอน (วาง 2-สมุทรปราการ) ชนะ พัทธดนย์ ไลอ้อน (วาง 1-ชุมพร) 4-2, 0-4 และซูเปอร์ไทเบรก 10-8 ด้านหญิงเดี่ยว พลอยทิพย์ ธนศิรินวกุล (กทม.) ชนะ เรมิ อิอูจิ (วาง 1-นนทบุรี) 5-3, 4-2</p>
<!-- /wp:paragraph -->

<!-- wp:paragraph -->
<p>ขณะที่รุ่นอายุไม่เกิน 18 ปี รอบชิงชนะเลิศ ชายเดี่ยว สมพอน ทรงบัณฑิต (ลาว) ชนะ ปิยังกูร ฉัตรมาศ (ชลบุรี) 4-1, 0-4 และซูเปอร์ไทเบรก 10-6 ส่วนหญิงเดี่ยว โชติรินทร์ แก้วก่า (วาง 1-ชลบุรี) ชนะ ภัทรวดี ชนะวงศ์ (พระนครศรีอยุธยา) 4-0, 4-2</p>
<!-- /wp:paragraph -->

<!-- wp:image {"id":47887,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/480262210_1054294230066892_327372002330866605_n-1024x683.jpg" alt="" class="wp-image-47887"/></figure>
<!-- /wp:image -->