<!-- wp:paragraph {"align":"center","style":{"typography":{"fontSize":20},"color":{"background":"#d8e7bd"}}} -->
<p class="has-text-align-center has-background" style="background-color:#d8e7bd;font-size:20px"><strong>"คุณานันท์" ปราบนักหวดมือสูงกว่าลิ่วรอบสองศึกใหญ่ ไอทีเอฟ เจ200</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ200 นนทบุรี รายการ ITF Juniors World Tennis Tour J200 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ200 (1) ซึ่งผู้ชนะประเภทเดี่ยวจะได้คะแนนสะสมอันดับเยาวชนโลกสูงถึง 200 คะแนน โดยจัดที่ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 24 ก.พ. - 1 มี.ค. 2568 ผลการแข่งขันรอบเมนดรอว์วันแรก เมื่อวันที่ 24 ก.พ. ที่ผ่านมา ในประเภทชายเดี่ยว รอบแรก (64 คน) คุณานันท์ พันธราธร นักเทนนิสดาวรุ่งไทยวัย 16 ปี มือ 271 เยาวชนโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน พบกับ จอห์น โบธมา นักเทนนิสจากแอฟริกาใต้ วัย 17 ปี มือ 118 เยาวชนโลก</p>
<!-- /wp:paragraph -->

<!-- wp:paragraph -->
<p>ตลอดการแข่งขัน คุณานันท์ ที่เป็นรองด้วยอันดับเยาวชนโลก แต่สามารถสู้ได้อย่างสนุก และเอาชนะได้ ภายใน 2 เซต ด้วยสกอร์ 7-5 และ 6-2 คุณานันท์ ผ่านเข้ารอบสอง หรือ 32 คนสุดท้าย ไปพบกับ ฮิโรมาสะ โคยามะ นักเทนนิสจากญี่ปุ่น มือ 87 เยาวชนโลก และเป็นมือวางอันดับ 14 ของรายการต่อไป ด้านประเภทหญิงเดี่ยว รอบแรก (64 คน) ลีเดียร์ พอดโกริซานี่ นักเทนนิสจากไทย วัย 17 ปี ซึ่งเป็นลูกครึ่งไทย-รัสเซีย มือ 197 เยาวชนโลก ออกแรงหวดสู้กับ ริระ โคซากะ นักเทนนิสจากญี่ปุ่น วัย 16 ปี มือ 267 เยาวชนโลก ถึง 3 เซต ก่อนจะพลาดท่าปราชัย 1-2 เซต ด้วยสกอร์ 6-1, 2-6 และ 6-7 ไทเบรก 5-7 ตกรอบแรกไปอย่างน่าเสียดาย ส่วน ริระ ผ่านเข้ารอบสองไปพบกับ มายัน ลารอน มือ 74 เยาวชนโลก และเป็นมือวางอันดับ 8 ของรายการ จากอิสราเอล</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสเยาวชนไทยรายอื่น หญิงเดี่ยว รอบแรก ธฤตา หงษ์หยก แพ้ ไซ่ ยู่หนิง (ไต้หวัน) 3-6, 3-6 จิณห์นิภา ตราชูวณิช แพ้ เย่ ซื่อหยู (จีน) 3-6, 3-6 พรนภัส หงส์จำรัสศิลป์ แพ้ อาโออิ วาตานาเบะ (ญี่ปุ่น) 1-6, 2-6 ปารมี ทัดแก้ว แพ้ ชิโฮมิ ลี ซวน ลีออง (มาเลเซีย) 2-6, 0-6 ศรร์วิศา กุลพิศาลรัศม์ แพ้ หลิน ยู่เฉิน (ไต้หวัน) 0-6, 0-6 พิชญาภัค ศรีมุกข์ แพ้ โปลินา สเลปโซวา (คาซัคสถาน) 4-6, 6-1 และ 2-6 ชายเดี่ยว รอบแรก ธรรม์ พันธราธร ชนะ รุสลัน คาสต์ซิอูเควิช 6-1, 6-2 ภพธรรม ศรีวงษ์ แพ้ อาร์เทม โบโกโมลอฟ 6-1, 4-6 และ 4-6 ปวรปรัชญ์ งั่นบุญศรี แพ้ เซี่ย หยู (จีน) 5-7, 2-6 กานต์ธัช สุรฤทธิ์โยธิน แพ้ เฉิน เย่ (จีน) 1-6, 4-6 เปน จารุศร ชนะ ลีเวน มิทัช (เยอรมนี) 3-6, 6-2 และ 7-6(3) วีรวิชญ์ กำพุฒ พบ อารง กาเบต์ (ฝรั่งเศส)</p>
<!-- /wp:paragraph -->

<!-- wp:image {"id":48031,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/482025812_1060699176093064_2289146578190479407_n-1024x683.jpg" alt="" class="wp-image-48031"/></figure>
<!-- /wp:image -->