<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"วีรวิชญ์-ศรร์วิศา" ผงาดคว้าแชมป์ประเภทเดี่ยว<br>กรุงเทพฯ ครองเจ้าทองเทนนิสกีฬายช.แห่งชาติ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส ในกีฬาเยาวชนแห่งชาติ ครั้งที่ 41 "สุราษฎร์ธานีเกมส์" ที่สนามเทนนิสสนามกีฬากลาง จ.สุราษฎร์ธานี เมื่อวันที่ 16 พ.ค.69 ซึ่งเป็นวันสุดท้าย ชิงชัย 3 เหรียญทอง ประเภทชายเดี่ยว, หญิงเดี่ยว และ คู่ผสม</p>
<!-- /wp:paragraph -->

<!-- wp:paragraph -->
<p>สำหรับประเภทชายเดี่ยว วีรวิชญ์ กำพุฒ นักหวดจากสุพรรณบุรี มือวาง 6 ของรายการ ที่ในรอบรองชนะเลิศสามารถพลิกล้มมือวาง 1 ณภัทร พัฒนเลิศพันธ์ จากกรุงเทพฯ 2-1 เซต 6-4, 3-6 และ 6-1 ต้องมาชิงดำกับ กานต์ธัช สุรฤทธิ์โยธิน จากชลบุรี มือวาง 3 ของรายการ ซึ่ง วีรวิชญ์ ก็ยังโชว์ฟอร์มได้อย่างเฉียบขาด เก็บชัยชนะได้สำเร็จ 2-0 เซต ด้วยสกอร์ 7-5 และ 6-0 คว้าเหรียญทองมาคล้องคอได้สำเร็จ โดย กานต์ธัช ได้เหรียญเงิน และ ณภัทร พัฒนเลิศพันธ์ ได้เหรียญทองแดงร่วมกับ แดนไทย ตาก้อง จากปทุมธานี</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว เหรียญทองเป็นของ ศรร์วิศา กุลพิศาลรัศม์ จากกรุงเทพมหานคร มือวาง 2 ของรายการ ที่ในรอบชิงชนะเลิศอาศัยเกมหวดสโตรกที่เหนียวแน่นเฉือนชนะมือวาง 3 ของรายการ จิตตานันท์ วิมุกตานนท์ จากพิษณุโลก 2-1 เซต สกอร์ 3-6, 6-4 และ 6-2 ทำให้ จิตตานันท์ ได้เหรียญเงิน และ เหรียญทองแดง ธนิสรา จงควินิต จากสุราษฎร์ธานี กับ วิชญาดา พรหมจันทร์ จากยะลา</p>
<!-- /wp:paragraph -->

<!-- wp:paragraph -->
<p>ส่วนประเภทคู่ผสม รอบชิงชนะเลิศไม่มีพลิกล็อค เมื่อคู่มือวาง 1 ของรายการ พิชญาภัค ศรีมุกข์ กับ ปวรปรัชญ์ งั่นบุญศรี จากกรุงเทพมหานคร สามารถเอาชนะ จิรัฏฐ์ อุดมอัครคม กับ กานต์ธัช สุรฤทธิ์โยธิน จากชลบุรี 2-0 เซต สกอร์ 7-6 ไทเบรก 12-10 และ 7-5 ทำให้ พิชญาภัค กับ ปวรปรัชญ์ คว้าเหรียญทองตามคาด โดย จิรัฏฐ์ กับ กานต์ธัช ได้เหรียญเงิน และเหรียญทองแดง สุกฤตา สุขแก้ว- วรเมธ บุญพึ่ง จากสุพรรณบุรี กับ ปารมี ทัดแก้ว-พีรณัฐ แสนพันธ์ จากสุพรรณบุรี</p>
<!-- /wp:paragraph -->

<!-- wp:paragraph -->
<p>สรุปในการแข่งขันเทนนิส กีฬาเยาวชนแห่งชาติ ครั้งที่ 41 ทีมนักเทนนิสกรุงเทพมหานคร สามารถครองเจ้าเหรียญทองได้ตามคาด เมื่อสามารถคว้ามาได้ถึง 6 เหรียญทอง คือ ทีมชาย, ทีมหญิง, ชายคู่, หญิงคู่, หญิงเดี่ยว และ คู่ผสม ส่วนสุพรรณบุรี เบียดแย่งมาได้ 1 เหรียญทองจากชายเดี่ยว</p>
<!-- /wp:paragraph -->

<!-- wp:image {"id":56414,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/701385205_1420058870157091_579126689629999845_n-1024x768.jpg" alt="" class="wp-image-56414"/></figure>
<!-- /wp:image -->