<!-- wp:paragraph {"align":"center","style":{"typography":{"fontSize":20},"color":{"background":"#e7cee6"}}} -->
<p class="has-text-align-center has-background" style="background-color:#e7cee6;font-size:20px"><strong>"พัชรินทร์-ลักษิกา-มนัญชญา" ไม่พลาดทะยานก่อนรองฯ หวดอาชีพแคล-คอมพ์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 6 ต.ค. 2565 เข้าสู่การแข่งขันรอบสอง</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว "อีฟ" พัชรินทร์ ชีพชาญเดช นักเทนนิสไทย วัย 27 ปี มือ 695 ของโลก ที่ฝ่าด่านเข้ามาจากรอบคัดเลือก ยังทำผลงานได้ดีต่อเนื่อง ล่าสุด โค่น "เต็ง 2" เนฟิซ่า เบอร์เบโรวิช วัย 23 ปี นักหวดจากบอสเนียและเฮอร์เซโกวีนา มือวาง 2 ของรายการ และมือ 226 ของโลก ลงได้ 2 เซตรวด 6-3 และ 6-3 ใช้เวลาแข่งขันไป 1 ชั่วโมง 23 นาที โดยแมทช์นี้ พัชรินทร์ เสิร์ฟเอซ 2 ครั้ง เสีย 1 ดับเบิลฟอลท์ ในขณะที่ เนฟิซ่า เสิร์ฟเอซ 4 ครั้ง แต่เสียถึง 9 ดับเบิลฟอลท์ พัชรินทร์ ฉลุยสู่รอบก่อนรองชนะเลิศ ไปพบกับผู้ชนะระหว่าง ไป่ โจวซวน ชาวจีน กับ หว่อง หง อี้ โคดี้ จากฮ่องกง</p>
<!-- /wp:paragraph -->

<!-- wp:paragraph -->
<p>ขณะที่ "ลักส์" ลักษิกา คำขำ นักเทนนิสไทย วัย 29 ปี มือ 378 ของโลก มือวาง 7 ของรายการ ใช้ชั้นเชิงและประสบการณ์ หวดเอาชนะ สหยา ยามาลาปัลลี จากอินเดีย มือ 564 ของโลก ได้ 2 เซตรวด 6-1 และ 6-3 ใช้เวลาแข่งขันไป 1 ชั่วโมง 26 นาที ส่งให้ ลักษิกา ทะยานเข้ารอบก่อนรองชนะเลิศ ไปพบกับผู้ชนะระหว่าง โหยว เซียะตี้ มือวาง 4 จากจีน และ ซิเบ็ก คูลัมบาเยว่า จากคาซัคสถาน ผลการแข่งขันคู่อื่น หญิงเดี่ยว รอบสอง มนัญชญา สว่างแก้ว ชนะ เอมิลี่ เวลเกอร์ (เยอรมนี) 7-6(7-2), 6-7(3-7) และ 7-6(7-5) โดยคู่นี้ใช้เวลาแข่งขันถึง 4 ชั่วโมง 1 นาที, อัญชิสา ฉันทะ แพ้ โซเฟีย คอสตัวลาส (เบลเยียม) 6-4, 4-6 และ 0-6</p>
<!-- /wp:paragraph -->

<!-- wp:paragraph -->
<p>หญิงคู่ รอบก่อนรองชนะเลิศ เพียงธาร ผลิพืช-เอริกะ เซมะ (คู่มือวาง 1 ไทย-ญี่ปุ่น) ชนะ เอมิลี่ ไซ โบลด์-นาตาเลีย เชียดลิสก้า (เยอรมนี) 6-4, 3-6 และซูเปอร์ไทเบรก 10-3 พัชรินทร์ ชีพชาญเดช-มนัญชญา สว่างแก้ว ชนะ โสวจันยา บาวิเสตติ-โซเฟีย คอสทูลัส (อินเดีย-เบลเยียม) 6-1, 0-6 และซูเปอร์ไทเบรก 10-8</p>
<!-- /wp:paragraph -->

<!-- wp:image {"id":34116,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/310621118_474267391402915_8928525440983762075_n-1024x683.jpg" alt="" class="wp-image-34116"/></figure>
<!-- /wp:image -->