ภวิชญ์ สอนหลักทรัพย์, เนติภัทร มุละดา, ศุภาพิชญ์ เกือรัมย์ คว้าชัยชนะรอบสอง เทนนิสเยาวชนนานาชาติ เกรด 5 รายการ "เทพคุณณา เมมโมเรียล คัพ ไอทีเอฟ จูเนียร์ 2017 ที่กรุงพนมเปญ ประเทศกัมพูชา เมื่อวันที่ 6 ธ.ค.

ชายเดี่ยว "แมงปอ" ภวิชญ์ สอนหลักทรัพย์ ดาวรุ่งวัย 17 ปีจากระยอง ที่มาจากรอบคัดเลือก พบ ลี วอนซุค มือวางอันดับสามของรายการจากเกาหลีใต้ เกมในคู่นี้ ภวิชญ์เล่นด้วยความมั่นใจ ไม่หวั่นศักศรีดิ์มือ 3 รายการ โดยอาศัยประสบการณ์ และชั้นเชิงที่เห<span class="text_exposed_show">นือกว่า หวดเอาชนะลี วอนซุคไปได้แบบสุดมัน 2-0 เซต สกอร์ 7-5, 6-3 ผ่านเข้าสู่รอบก่อนรองชนะเลิศไปพบ "ต้นไม้" ธณภัทร นิรันดร ดาวรุ่งวัย 13 ปี </span>
<div class="text_exposed_show">

อีกคู่ เนติภัทร มุละดา ดาวรุ่งวัย 16 ปี ที่มาจากรอบคัดเลือก พบ เจี้ยน เคือง จากมาเลเซีย เซตแรกทั้งคู่เล่นกันได้อย่างสูสี และเป็น เนติภัทรที่ชิงจังหวะทำแต้มในช่วงสำคัญได้ดีกว่า เอาชนะไปได้ก่อน 7-6 (3) เซตสองยังเป็นนักหวดหนุ่มไทยที่ยิ่งเล่นยิ่งมั่นใจ โดยใช้ลูกกราวด์สโตรกที่ดุดัน จนคู่แข่งไม่สารถเล่นตามเกมที่ถนัดได้ เอาชนะไปได้อีกในเซตนี้ 6-3 จบเกม เนติภัทร ชนะ เจี้ยน เคือง 2-0 เซต สกอร์ 7-5(3), 6-3 ผ่านเข้าสู่รอบก่อนรองชนะเลิศไปพบ โล จี หยู จากไต้หวัน มือวางอันดับสองของรายการ

ด้านประเภทหญิงเดี่ยว รองสอง "แอนนา" ศุภาพิชญ์ เกือรัมย์ มือ 1 รายการ พบ สิง จู สง จากไต้หวัน เกมคู่นี้ ศุภาพิชญ์ โชว์ฟอร์มได้สมราคาเต็ง 1 ไล่หวดเอาชนะ สิง จู สง ไปได้แบบไม่ยาก 2-0 เซต สกอร์ 6-2, 6-4 ผ่านเข้าสู่รอบก่อนรองชนะเลิศไปพบ วู ฟาง เซี๊ยะ จากไต้หวัน มือ 2 รายการ ที่เอาชนะ ลัลนา ธาราฤดี นักหวดสาวไทยมาได้ 2-0 เซต 6-3, 6-1

ขณะที่ผลการแข่งขันคู่อื่น ประเภทหญิงเดี่ยว รอบสอง ภัท วสุรัตน์ แพ้ ปาร์ค ยอง กยอง (เกาหลีใต้) 4-6, 0-6 ลัลนา ธาราฤดี แพ้ วู ฟาง เซี๊ยะ (ไต้หวัน) 3-6, 1-6

<img class="aligncenter size-full wp-image-3815" src="https://www.bucket.cloudaccess9.com/ltatorg/2017/12/24862610_1629981813691447_6645868465139191316_n.jpg" alt="" width="960" height="648" />

<img class="aligncenter size-full wp-image-3816" src="https://www.bucket.cloudaccess9.com/ltatorg/2017/12/24900051_1629981900358105_1081434649776193815_n.jpg" alt="" width="960" height="661" />

</div>