<!-- wp:paragraph {"align":"center","style":{"typography":{"fontSize":20},"color":{"background":"#f1def3"}}} -->
<p class="has-text-align-center has-background" style="background-color:#f1def3;font-size:20px"><strong>"ประกายกานต์-โอฬาร" โชว์แกร่งเก็บชัยนัดสองลุ้นที่1ของกลุ่มเข้าตัดเชือกคู่ผสมบีชเทนนิสปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส ชิงแชมป์ประเทศไทย" ประจำปี 2567 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย เมืองทองธานี เริ่มวันแรก ในวันที่ 10 ก.ย.67 รอบพบกันหมดในกลุ่ม ชายคู่ และ คู่ผสม ซึ่งแต่ละประเภทแบ่งเป็น 2 กลุ่ม หาทีมอันดับ 1 และ 2 ของกลุ่ม เข้ารอบ 4 ทีมสุดท้าย สำหรับ ประเภทคู่ผสม นัดที่สอง คู่ "เต็ง1" กลุ่ม เอ ประกายกานต์ สาวิสิทธิ์ (ชลบุรี) กับ โอฬาร ตั้งวงศ์กิจ (กทม.) ที่เก็บชัยชนะในนัดแรกมาได้แล้วนั้น ยังคงโชว์ฟอร์มได้อย่างเยี่ยมยอด อาศัยเกมบุกที่เฉียบขาดเอาชนะ ไอริน ศรีไตรเฮือง (ชลบุรี) กับ อาทิตย์ สมถวิล (นนทบุรี) ได้สำเร็จตามคาด 2 เซตรวด ด้วยสกอร์ 6-1 และ 6-0 ทำให้ชนะแล้ว 2 นัด นำเป็นที่ 1 ของกลุ่ม มีเกมได้-เสียที่ 24-1 คิดเป็น 96 เปอร์เซ็นต์</p>
<!-- /wp:paragraph -->

<!-- wp:paragraph -->
<p>ส่วนนัดสุดท้ายของกลุ่ม เอ ประกายกานต์ กับ โอฬาร จะต้องมาชิงอันดับ 1 ของกลุ่ม กับ ภัทราพร ทองพิทักษ์ (ปทุมธานี) กับ กฤษกรณ์ ปรมศักดา (ชลบุรี) ที่ชนะ 2 นัดรวดเช่นกัน โดยนัดสอง ชนะ ชัยระวี มุมทอง กับ วรัญญา หงษ์คำ (ชลบุรี) 6-1, 6-2 แต่แต้มได้-เสีย ทำได้ 25-13 คิดเป็น 65.79 เปอร์เซ็นต์ ซึ่งทั้ง 2 คู่นี้จูงมือกันเข้ารอบ 4 ทีมสุดท้ายเรียบร้อยแล้ว ด้าน กลุ่ม บี ปรมะ ศัสตุระ กับ อมารี เสตติวงศ์ (กทม.) ที่ชนะนัดแรกมาก่อนหน้านี้และนัดสองสามารถช่วยกันเอาชนะ อริสรา คำเหลือ (ชลบุรี) กับ อุดม สว่างโชติ (นครปฐม) 6-1, 6-1 ผ่านเข้ารอบ 4 ทีมสุดท้ายแน่นอนแล้ว โดยนัดสุดท้ายต้องเจอ ธนัชชา พันธ์ศักดิ์ กับ นุกูล รักความสุข (ชลบุรี) ที่ชนะ 2 นัดเช่นกัน หลังนัดที่สอง เอาชนะ ฤทัยรัตน์ อุบลชัย (ประจวบคีรีขันธ์) กับ วรณัฐ ทวีทรัพย์ (กทม.) 6-3, 6-1</p>
<!-- /wp:paragraph -->

<!-- wp:paragraph -->
<p>ขณะที่ชายคู่ รอบพบกันหมดในกลุ่ม นัดที่สอง ผลแข่งขันมีดังนี้ กลุ่ม เอ เล็กลามัตย์ แฮริสัน (ชลบุรี) กับ ภูวไนย นนท์อ่อน (ร้อยเอ็ด) ชนะ ชัยระวี มุมทอง (ชลบุรี) กับ อุดม สว่างโชติ (นครปฐม) 6-0, 6-0, นภัส สังข์ทอง กับ พงศธร​ เบญจมาศ (สงขลา) ชนะ นุกูล รักความสุข (ชลบุรี) กับ กฤษฏา จอยไธสง (อุดรธานี) 6-1, 6-3 กลุ่ม บี สุวัสส์ ศิริสินวัฒนา กับ ศุภกร เทียมสกุล (ชลบุรี) ชนะ พรชัย ดวงอัมพร (กทม.) กับ นเรศ ซิ้มเจริญ (สมุทรปราการ) 6-3, 6-1, โอฬาร ตั้งวงศ์กิจ กับ ปรมะ ศัสตุระ (กทม.) ชนะ ปณชัย ชรัสเสถียร กับ กฤษกรณ์ ปรมศักดา (ชลบุรี) 6-2, 6-3</p>
<!-- /wp:paragraph -->

<!-- wp:image {"id":45392,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459050824_936502211846095_7524896708321251955_n-1024x756.jpg" alt="" class="wp-image-45392"/></figure>
<!-- /wp:image -->