<!-- wp:paragraph {"align":"center","style":{"typography":{"fontSize":20},"color":{"background":"#d6ecde"}}} -->
<p class="has-text-align-center has-background" style="background-color:#d6ecde;font-size:20px"><strong>"กมลวรรณ" กดญี่ปุ่น 2 เซตรวดผงาดแชมป์ "แอลทีเอที - ไอทีเอฟ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ30 นนทบุรี รายการ LTAT - ITF JUNIORS J30 (แอลทีเอที - ไอทีเอฟ จูเนียร์ส เจ30) ครั้งที่ 2 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 19 ส.ค. 2566 เป็นวันสุดท้าย โดย พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล ประเภทหญิงเดี่ยว รอบชิงชนะเลิศ เต็งหนึ่งและเต็งสองของรายการโคจรมาพบกัน โดย "บัว" กมลวรรณ ยอดเพ็ชร นักหวดดาวรุ่งวัย 15 ปี เยาวชนทีมชาติไทยชุดปัจจุบัน มือวาง 1 และมืออันดับ 262 เยาวชนโลก พบกับ คาอิลิ เดมิ เทโสะ นักเทนนิสญี่ปุ่น มือวาง 2 และมือ 564 เยาวชนโลก ผลปรากฏว่า ดวลแร็กเกตกันได้อย่างสูสี และเป็นนักเทนนิสไทยที่มีโอกาสทำแต้มได้มากกว่า เป็นฝ่ายเอาชนะได้ 2-0 เซต 7-5 และ 6-3 ส่งผลให้ กมลวรรณ ได้ครองแชมป์หญิงเดี่ยว ซึ่งเป็นรายการแรกของกมลวรรณ ในการแข่งขันไอทีเอฟระดับเยาวชน นอกจากนี้ ยังได้รับคะแนนสะสมอันดับเยาวชนโลก 30 แต้ม ส่วน คาอิลิ ในฐานะรองแชมป์ ได้รับ 18 แต้ม ด้านประเภทชายเดี่ยว รอบชิงชนะเลิศ โคชิ อิชิบาชิ นักเทนนิสญี่ปุ่น มือวางอันดับ 3 และมืออันดับ 798 เยาวชนโลก ได้แชมป์ไปครอง หลังจากหวดเอาชนะ ฮวัง จูชาน เกาหลีใต้ มืออันดับ 3,204 เยาวชนโลก ได้ 2-0 เซต ด้วยสกอร์ 7-5 และ 6-1 โดย โคชิ อิชิบาชิ ได้รับคะแนนสะสมอันดับเยาวชนโลก 30 แต้ม ส่วน ฮวัง จูชาน ได้รับ 18 แต้ม ทั้งนี้ นับเป็นการได้แชมป์ 2 สัปดาห์ติดต่อกันของ โคชิ อิชิบาชิ ในการเดินทางมาแข่งขันที่ประเทศไทย</p>
<!-- /wp:paragraph -->

<!-- wp:image {"id":38714,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/368335374_688420149987637_1907219431956277688_n-1024x683.jpg" alt="" class="wp-image-38714"/></figure>
<!-- /wp:image -->