<!-- wp:paragraph {"align":"center","backgroundColor":"vivid-green-cyan"} -->
<p style="text-align:center" class="has-background has-vivid-green-cyan-background-color"><strong>บูมกีฬาเทนนิสแข่งกันตลอดปี<br> เปิดศึกคัดนักหวดทีมชาติรุ่นเล็ก </strong></p>
<!-- /wp:paragraph -->

<!-- wp:paragraph -->
<p>สมาคมกีฬาเทนนิสฯคลอดคิวแข่งกีฬาลูกสักหลาดปี 2563 กว่า 120 รายการ และเล็งจัดเพิ่มอีก หวังให้นักหวดรุ่นเล็กและรุ่นใหญ่ได้มีเวทีประลองฝีมือต่อเนื่องรวมถึงจัดรายการระดับเยาวชนนานาชาติและอาชีพอีกเพียบ พร้อมเปิดสังเวียนคัดทีมชาติ 3 รุ่นอายุ วันที่ 11-16 ก.พ.2563 ที่ศูนย์พัฒนากีฬาเทนนิสแห่งชาติ เมืองทองธานีก่อนส่งแข่งในนามประเทศไทยต่อไป</p>
<!-- /wp:paragraph -->

<!-- wp:paragraph -->
<p>"บิ๊กเอ๋" นายกิตตน์สมบัติ เอื้อมมงคล ประธานสหพันธ์เทนนิสแห่งเอเชีย(เอทีเอฟ) ในฐานะนายกสมาคมกีฬาเทนนิส ลอนเทนนิสสมาคมแห่งประเทศไทยในพระบรมราชูปถัมภ์ เปิดเผยว่า ในปี 2563 ตั้งแต่ช่วงต้นปีจนถึงปลายปี จะมีการจัดการแข่งขันเทนนิสตั้งแต่ระดับเยาวชน รุ่นใหญ่ไปจนถึงระดับอาชีพ ทั้งในกรุงเทพฯและต่างจังหวัด กว่า 120 รายการที่กำหนดจัดการแข่งขันแน่นอนแล้ว ซึ่งมีทั้งรายการแข่งขันที่สมาคมกีฬาเทนนิสฯดำเนินการจัดขึ้นเองและภาคเอกชนร่วมกันจัดขึ้น ภายใต้การรับรองของสมาคมและอาจจะมีเพิ่มอีกหลายรายการ เพื่อเพิ่มโอกาสให้นักเทนนิสไทยได้พัฒนาฝีมือและเข้าร่วมการแข่งขันลุ้นทำผลงานที่ดีต่อไป</p>
<!-- /wp:paragraph -->

<!-- wp:paragraph -->
<p>นายกเทนนิสไทยกล่าวต่อว่า ในจำนวนดังกล่าวสมาคมได้รับเป็นเจ้าภาพจัดการแข่งขันเทนนิสเยาวชนนานาชาติ ระดับเกรดต่างๆ"ไอทีเอฟ เวิลด์ เทนนิส ทัวร์ จูเนียร์" ของสหพันธ์เทนนิสนานาชาติ(ไอทีเอฟ) ถึง 7 รายการและสมาคมจะเป็นเจ้าภาพจัดการแข่งขันระดับอาชีพมีการชิงเงินรางวัลและสะสมคะแนนอันดับโลก "ไอทีเอฟ เวิลด์ เทนนิส ทัวร์"ทั้งชายและหญิง มากถึง 16 รายการขณะเดียวกันก็จะร่วมกับภาคเอกชนจัดขึ้นด้วย เช่น เอทีพี ชาลเลนเจอร์ ทัวร์ 2 รายการ, ไอทีเอฟ เวิลด์ เทนนิส ทัวร์ อีก 10 รายการ ฉะนั้น ในปี 2563จะมีรายการอาชีพให้นักเทนนิสได้ร่วมแข่งขันจำนวนมากซึ่งจะเป็นเวทีที่เปิดโอกาสให้นักเทนนิสไทยได้แสดงฝีมือและสะสมคะแนนไต่อันดับโลก</p>
<!-- /wp:paragraph -->

<!-- wp:paragraph -->
<p>นายกิตตน์สมบัติกล่าวอีกว่า สมาคมได้กำหนดจัดการแข่งขันคัดเลือกนักเทนนิสเยาวชนทีมชาติไทยประจําปี 2563 ระหว่างวันที่ 11-16 กุมภาพันธ์ 2563 ที่ศูนย์พัฒนากีฬาเทนนิสแห่งชาติสมาคมกีฬาเทนนิสฯ เมืองทองธานี โดยจะคัดทั้งหมด 3 รุ่นอายุได้แก่ รุ่นอายุไม่เกิน 12 ปี (ประเภททีมชาย-ทีมหญิง)รุ่นอายุไม่เกิน 14 ปี (ประเภทบุคคลชาย-หญิงและประเภททีมชาย-ทีมหญิง) และรุ่นอายุไม่เกิน 16 ปี(ประเภททีมชาย-ทีมหญิง)เพื่อเป็นตัวแทนประเทศไทยเดินทางไปเข้าร่วมการแข่งขันรายการต่าง ๆ ในนามทีมชาติไทย</p>
<!-- /wp:paragraph -->

<!-- wp:paragraph -->
<p>ในส่วนรายการที่จะส่งเข้าร่วมการแข่งขันได้แก่ เทนนิสเยาวชน รุ่นอายุไม่เกิน 12 ปี ประเภททีมชาย-ทีมหญิง รายการ "เซาท์ อีสต์ เอเชีย รีเจียนัลควอลิฟายอิ้ง อีเวนท์ : ไอทีเอฟ เอเชีย อันเดอร์ ทเวลฟ์ ทีม คอมเพทติชั่น",เทนนิสเยาวชน รุ่นอายุไม่เกิน 14 ปีประเภทบุคคลชาย-หญิง รายการ "ไอทีเอฟ เอเชีย โฟร์ทีน แอนด์ อันเดอร์ดีเวลลอปเม้นท์ แชมเปี้ยนชิพ" และประเภททีมชาย-ทีมหญิง "ไอทีเอฟ เวิลด์จูเนียร์ ทีม คอมเพ็ทติชั่น" รอบคัดเลือกโซนเอเชีย/โอเชียเนียขณะที่รุ่นอายุไม่เกิน 16 ปีจะส่งเข้าแข่งขันเทนนิสเยาวชนชิงแชมป์โลก ประเภททีมชาย "จูเนียร์เดวิสคัพ" และเทนนิสเยาวชนชิงแชมป์โลก ประเภททีมหญิง "จูเนียร์เฟดคัพ" ซึ่งเป็นรอบคัดเลือกโซนเอเชีย/โอเชียเนีย เช่นกันสำหรับช่วงเวลาและประเทศที่เป็นเจ้าภาพจัดการแข่งขันนั้นสมาคมจะแจ้งให้ทราบในโอกาสต่อไป ส่วนนักกีฬาที่สนใจเข้าร่วมการคัดเลือกสามารถเข้าไปดูรายละเอียดได้ที่เว็บไซต์ของสมาคม www.ltat.org</p>
<!-- /wp:paragraph -->

<!-- wp:paragraph -->
<p><br>สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24859} -->
<figure class="wp-block-image"><img src="https://www.bucket.cloudaccess9.com/ltatorg/2020/01/BC462588-BEED-49B6-8709-95DEFD44D0E6.jpeg" alt="" class="wp-image-24859"/></figure>
<!-- /wp:image -->