<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ฟอร์มดี "มนัญชญา" เข้าชิงเทนนิสเอสเอที<br>หนุ่มญี่ปุ่นผงาดคว้าแชมป์"บางกอกโอเพ่น"</strong></p>
<!-- /wp:paragraph -->

<!-- wp:paragraph -->
<p><a></a> การแข่งขันเทนนิสอาชีพหญิง ดับเบิลยู75 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) ชิงเงินรางวัลรวม 60,000 ดอลลาร์สหรัฐ หรือประมาณ 1,908,600 บาท ที่สนามเทนนิส ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 ม.ค. 2569</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบรองชนะเลิศ "ไหม" มนัญชญา สว่างเเก้ว นักเทนนิสไทยวัย 23 ปี มือ 241 ของโลก และมือวางอันดับ 4 ของรายการ ยังคงแข็งแกร่ง ตัดเชือกชนะ ไนก์ธา เบนส์ นักหวดสาววัย 28 ปี จากสหราชอาณาจักร มือ 452 ของโลก ได้ทั้ง 2 เซต 6-3 และ 7-5</p>
<!-- /wp:paragraph -->

<!-- wp:paragraph -->
<p>มนัญชญา จะชิงชนะเลิศกับ ลิซ่า ปิกาโต้ จากอิตาลี มือ 272 ของโลก ที่รอบรองฯ เอาชนะ ยูกิ นาอิโตะ จากญี่ปุ่น มือ 560 ของโลก 2-0 เซต 7-6 ไทเบรก 7-5 และ 6-4</p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันประเภทหญิงคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานมอบรางวัลให้แก่นักกีฬา โดย โช อี้ซวน กับ โช ยี่ เซ็น คู่มือวาง 1 จากไต้หวัน เอาชนะ ลี ยาซิน จากไต้หวัน กับ หว่อง หง อี้ โคดี้ จากฮ่องกง 2-1 เซต 6-4, 6-7(3-7) และซูเปอร์ไทเบรก 10-6</p>
<!-- /wp:paragraph -->

<!-- wp:paragraph -->
<p>โช อี้ซวน กับ โช ยี่ เซ็น คู่มือวาง 1 ได้ครองแชมป์หญิงคู่ พร้อมรับเงินรางวัลร่วมกัน 3,344 ดอลลาร์สหรัฐ หรือประมาณ 106,327 บาท และคะแนนสะสมอันดับโลก คนละ 75 คะแนน ส่วนคู่รองแชมป์ ได้รับรางวัลร่วมกัน 1,672 ดอลลาร์สหรัฐ หรือประมาณ 53,186 บาท และคะแนน คนละ 49 คะแนน</p>
<!-- /wp:paragraph -->

<!-- wp:paragraph -->
<p>ด้านเทนนิสอาชีพชาย เอทีพี ชาลเลนเจอร์ ทัวร์ รายการ บางกอก โอเพ่น ชาเลนเจอร์ สนาม 1 ระดับชาลเลนเจอร์ 50 ชิงเงินรางวัลรวม 63,000 ดอลลาร์สหรัฐ หรือประมาณ 2,004,030 บาท ที่สนามเทนนิสเดียวกัน เป็นรอบชิงชนะเลิศ โดย พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานมอบรางวัลให้แก่นักกีฬา</p>
<!-- /wp:paragraph -->

<!-- wp:paragraph -->
<p>ผลชายเดี่ยว รอบชิงชนะเลิศ ริโอะ โนกุจิ จากญี่ปุ่น มือ 227 ของโลก ดับฝัน มาเร็ค เกนเกล จากสาธารณรัฐเช็ก มือ 415 ของโลก โดยหนุ่มญี่ปุ่นชนะด้วยสกอร์ 6-3 และ 6-4 คว้าแชมป์ชายเดี่ยวไปครอง พร้อมเงินรางวัลอีก 9,500 ดอลลาร์สหรัฐ หรือประมาณ 302,195 บาท และ 50 คะแนน ส่วนหนุ่มเช็ก รองแชมป์ได้รับ 5,500 ดอลลาร์สหรัฐ หรือประมาณ 174,955 บาท และ 25 คะแนน</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบชิงชนะเลิศ แดเนียล คูเคียร์แมน และ โจเอล ชวาร์ซเลอร์ คู่มือวาง 1 จากอิสราเอล และออสเตรีย ตามลำดับ คว้าแชมป์ได้ตามคาด หลังจากช่วยกันหวดเอาชนะ เซียะ เฉิงเผิง และ หวง ซุง ห่าว คู่จากไต้หวัน 2-0 เซต 6-3, 6-1</p>
<!-- /wp:paragraph -->

<!-- wp:paragraph -->
<p>คู่มือวาง 1 ได้ครองแชมป์ พร้อมรับเงินรางวัลไปแบ่งกัน 2,980 ดอลลาร์สหรัฐ หรือประมาณ 94,793 บาท และคะแนน คนละ 50 คะแนนส่วนรองแชมป์ คู่ไต้หวัน ได้รับเงินรางวัลไปแบ่งกัน 1,740 ดอลลาร์สหรัฐ หรือประมาณ 55,349 บาท และคะแนน คนละ 30 คะแนน</p>
<!-- /wp:paragraph -->

<!-- wp:image {"id":53985,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/01/614794034_1315888730574106_5739708227159722790_n-1024x683.jpg" alt="" class="wp-image-53985"/></figure>
<!-- /wp:image -->