<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#009e5c"}}} -->
<p class="has-text-align-center has-vce-bg-color has-text-color has-background" style="background-color:#009e5c;font-size:20px">"ทินภัทร"ล้มมือวาง 3 ลิ่วเมนดรอว์ศึกยช.ไอทีเอฟเกรด4</p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เก็บคะแนนสะสมอันดับเยาวชนโลก เกรด 4 รายการ "แอลทีเอที-ไอทีเอฟ จูเนียร์ แชมเปี้ยนชิพส์" (เจโฟร์ นนทบุรี) สัปดาห์ที่สอง ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 26 มิ.ย.2565 รอบคัดเลือก ประเภทชายเดี่ยว รอบสุดท้าย ทินภัทร เทียนธวัช นักหวดเยาวชนไทยวัย 17 ปี ออกแรงหวดถึง 3 เซตก่อนจะเฉือนชนะ นิธิ บาลาจี นาธา นัลลูซามี คู่แข่งจากอินเดีย ดีกรีมือวาง 3 ของรอบคัดเลือก มือ 2483 เยาวชนโลก 4-6, 6-2 และ ซูเปอร์ไทเบรก 10-6 ทินภัทร ผ่านเข้ารอบเมนดรอว์ได้สำเร็จ
   ขณะที่ รัชพล สกุลวงศ์ธนา วัย 17 ปีไม่น้อยหน้า สามารถผ่านเข้ารอบเมนดรอว์ได้เช่นกัน หลังหวดเฉือนชนะรุ่นน้อง อาทิจภัทร จรัสวิโรจน์ วัย 16 ปี ดีกรีมือวาง 5 ของรอบคัดเลือก 2-1 เซต ด้วยสกอร์ 5-7, 6-3 และ ซูเปอร์ไทเบรก 10-3
   ส่วน วิทวินท์ อุปริพุทธิพงศ์ แพ้ วีเดน เมห์ธา จากอินเดีย 4-6, 2-6, วีรวิชญ์ กำพุฒ ชนะ มิเลส ฟิจิด์ไวยัน จากออสเตรเลีย 6-3, 6-4
   ด้านรอบคัดเลือก ประเภทหญิงเดี่ยว รอบสุดท้าย เวียร่า ดีเพิ่ม เยาวชนไทยวัย 18 ปี มือวาง 1 ของรอบคัดเลือก มือ 868 เยาวชนโลก ไม่พลาดที่จะเอาชนะ โซเฟีย สตรูโปเวตส์ นักหวดรัสเซีย 2 เซตรวด ด้วยสกอร์ 6-2 และ 6-1 ทำให้ เวียร่า ผ่านเข้ารอบเมนดรอว์ทันที
    ส่วน ปรายฟ้า จันทร์ชัยมงคล ดาวรุ่งวัย 15 ปี มือวาง 5 ของรอบคัดเลือกพลาดท่าพ่าย เอร่า เอชชาล เอซิม จากมัลดีฟ 1-2 เซต ด้วยสกอร์ 6-4, 2-6 และ ซูเปอร์ไทเบรก 7-10 ชวดโอกาสเข้าไปเก็บแต้มในรอบเมนดรอว์ไปอย่างน่าเสียดาย เช่นเดียวกับ ปทิตตา สิงห์ทอง ที่แพ้ มาเรีย มาอูดี้ เดอ ซัวซ่า จากบราซิล 0-2 เซต ด้วยสกอร์ 0-6 และ 0-6
   วาริศา อินทรพรหม แพ้มือวาง 2 ของรอบคัดเลือก ริระ โกซากะ จากญี่ปุ่น 2-6, 0-6, พรปวีณ์ นวลศรี แพ้ เอซูมะ อิชิโอกะ มือวาง 4 ของรอบคัดเลือก จากญี่ปุ่น 1-6, 1-6</code></pre>
<!-- /wp:code -->

<!-- wp:image {"id":32620,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/4200E9BD-0487-4A0C-B588-33270294321B-1024x683.jpeg" alt="" class="wp-image-32620"/></figure>
<!-- /wp:image -->