<!-- wp:paragraph {"align":"center","style":{"typography":{"fontSize":20},"color":{"background":"#aac3ec"}}} -->
<p class="has-text-align-center has-background" style="background-color:#aac3ec;font-size:20px"><strong>หวดไทยไม่ผ่านคัดเลือกศึกอาชีพที่อินโดนีเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาขีพชาย ไอทีเอฟ เวิลด์ เทนนิสทัวร์ รายการ "M25 จาการ์ต้า" ชิงเงินรางวัลรวม 25,000 ดอลลาร์สหรัฐ หรือราว 950,000 บาท ที่กรุงจาการ์ต้า ประเทศอินโดนีเซีย วันที่ 24 ตุลาคม เป็นการแข่งขันรอบคัดเลือก ชายเดี่ยว ซึ่งผลปรากฎว่า มีนักหวดไทยสามารถทำผลงานผ่านเข้ารอบคัดเลือก รอบสุดท้ายได้ 2 คน คือ กฤติน โกยกุล กับ ธนกร ศรีรัตน์ แต่ทั้งคู่ก็ไม่สามารถฝ่าด่านนี้เข้าไปเก็บแต้มในรอบเมนดรอว์ได้<br>กฤติน โกยกุล นักหวดไทยวัย 27 ปี มืออันดับ 1631 ของโลก ที่ได้บายในรอบแรกในฐานะมือวาง 3 ของรอบคัดเลือก และในรอบสองสามารถเอาชนะ ไรฟิก ซุคมา รามาด์ฮาน ซูเมียร์ซ่า ดาวรุ่งวัย 20 ปีชาวอินโดนีเซีย 6-4 และ 6-3 ทว่าในรอบคัดเลือกรอบสาม ตามโปรแกรม กฤติน ต้องลงสนามดวลแร็กเกตกับ แมทธิว วอร์นเดิล ดาวรุ่งออสเตรเลีย วัย 20 ปี แต่ปรากฎว่า กฤติน มีอาการเป็นโรคลมแดด หรือ ฮีทสโตรก ทำให้ไม่สามารถลงแข่งได้ต้องขอถอนตัวกระทันหัน ส่งผลให้ชวดโอกาสได้ลุ้นเข้ารอบเมนดรอว์ไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>ขณะที่ ธนกร ศรีรัตน์ นักหวดวัย 20 ปีของไทย มืออันดับ 2341 ไอทีเอฟแรงกิ้ง รอบคัดเลือก รอบสอง หวดชนะ อกัสซี่ ปูตู ปรานาตา นิด้า ดาวรุ่งวัย 17 ปีชาวอินโดนีเซีย 6-1,6-2 จากนั้นในรอบคัดเลือก รอบสุดท้ายพลาดท่าปราชัยให้กับ โทมัส สมิธ พาฟเลโควิช นักหวดจากออสเตรเลีย มืออันดับ 1435 ของโลก มือวาง 2 ของรอบคัดเลือก 0-6, 2-6 ส่วนผลงานของนักเทนนิสไทยคนอื่นๆ มีดังนี้ รอบคัดเลือก รอบสอง ไมเคิล มัธยมจันทร์ แพ้ ดาร์มิล ชาห์ จากอินเดีย 5-7, 4-6, เครดิต ไชยรินทร์ แพ้ เอชาด ไอมาน มารุฟ จากอินโดนีเซีย 2-6, 5-7</p>
<!-- /wp:paragraph -->

<!-- wp:image {"id":34376,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/312726788_488885189941135_1544459512324874648_n.jpg" alt="" class="wp-image-34376"/></figure>
<!-- /wp:image -->