<!-- wp:paragraph {"align":"center","style":{"typography":{"fontSize":20},"color":{"background":"#e9dac0"}}} -->
<p class="has-text-align-center has-background" style="background-color:#e9dac0;font-size:20px"><strong>"ธรรม์" หวดดุทุบคู่แข่งขาดลิ่วตัดเชือกแอลทีเอทีเอเชี่ยนฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสมอันดับเอเชีย ระดับเกรด 2 สัปดาห์ที่ 5 รายการ LTAT Asian 14&amp;Under C2 (5) 2024 หรือ "แอลทีเอที เอเชี่ยน โฟร์ทีน แอนด์ อันเดอร์ 2024" ครั้งที่ 5 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 16 ต.ค. 2567 เป็นการแข่งขันรอบเมนดรอว์ และรอบจัดอันดับ ประเภทชายเดี่ยว รอบก่อนรองชนะเลิศ "น้องไพน์" ธรรม์ พันธราธร นักเทนนิสดาวรุ่งวัย 14 ปีจากปทุมธานี ดีกรีเยาวชนทีมชาติไทย ซึ่งเป็นมืออันดับ 1 ของเอเชีย และเป็นมือวางอันดับ 1 ของรายการ ได้ใช้เวลาไปเพียง 36 นาที ในการเอาชนะ เนวาน กันนางารา นักเทนนิสศรีลังกา มืออันดับ 163 เยาวชนเอเชีย และมือวางอันดับ 5 ของรายการ ด้วยสกอร์ 6-0 ทั้งสองเซต ธรรม์ ผ่านเข้ารอบรองชนะเลิศ ไปพบกับ "นโม" ธรรมะ โคศิริ นักเทนนิสชาวไทยวัย 13 ปี จากกรุงเทพฯ รองแชมป์ชายเดี่ยวในการแข่งขันครั้งที่ 4 และมืออันดับ 203 เยาวชนเอเชีย ที่หวดชนะ ฟาโร โกวิทวัฒนชัย มืออันดับ 257 เยาวชนเอเชีย จากไทยเช่นกัน 6-1, 6-0</p>
<!-- /wp:paragraph -->

<!-- wp:paragraph -->
<p>สำหรับ "น้องไพน์" เคยได้แชมป์ชายเดี่ยวรายการใหญ่ของเอเชีย ระดับเกรด เอ รายการ "เอเชี่ยน โฟร์ทีน แอนด์ อันเดอร์ เกรดเอ ทัวร์นาเม้นท์" ที่กรุงริยาด ประเทศซาอุดีอาระเบีย เมื่อเดือน พ.ค. ที่ผ่านมา ทางด้านหญิงเดี่ยว รอบก่อนรองชนะเลิศ "น้องแก้ม" แพรวา เทพหัสดิน ณ อยุธยา นักเทนนิสดาวรุ่งไทยจากกรุงเทพฯ มืออันดับ 65 เยาวชนเอเชีย ซึ่งถูกจัดให้เป็นมือวางอันดับ 2 ของรายการ เรียกฟอร์มเก่งออกมาดวลแร็กเกตกับ บาตริสเซีย เอลวีนา ไซฟูล อามีร์ นักเทนนิสจากมาเลเซีย มืออันดับ 258 เยาวชนเอเชีย และมือวางอันดับ 7 ของรายการ ก่อนเอาชนะได้ 2 เซตรวด 6-2, 6-3</p>
<!-- /wp:paragraph -->

<!-- wp:paragraph -->
<p>แพรวา ทะยานเข้ารอบรองชนะเลิศ ไปตัดเชือกกับ อัญวีณ์ ไพศาลภาณุวงศ์ มืออันดับ 147 เยาวชนเอเชีย และมือวางอันดับ 4 ของรายการ ที่ชนะ เรมิ อิอูจิ นักหวดลูกครึ่งไทย-ญี่ปุ่น จากไทยเช่นกัน ด้วยสกอร์ 6-2 และ 3-0 Ret. (รีไทร์) เนื่องจาก เรมิ อิอูจิ ขอถอนตัว เพราะหายใจไม่ทัน ขณะที่ผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ พัชรพล หลีกุล ชนะ ณปราธ ละไล (วาง <img height="16" width="16" alt="😎" src="https://static.xx.fbcdn.net/images/emoji.php/v9/t22/2/16/1f60e.png"> 6-1, 6-2 อาทิตย์ แคสสินี (ลาว) ชนะ นิโคลัส หมิง เอน ปัก (สิงคโปร์) 6-0, 6-3 ส่วนหญิงเดี่ยว รอบก่อนรองชนะเลิศ พลอยเพชร ด้วงเขียว (วาง 1) ชนะ จิโฮะ ชิราอิ (วาง 6) 6-4, 6-2 พิมพ์พิศา วงษ์วานิชขจร (วาง 3) ชนะ ซาง เยว่หยิง (ฮ่องกง) 6-0, 6-2</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://atf.tournamentsoftware.com/sport/draws.aspx?id=e3e2a42f-1134-4b46-b50f-f41b3212c8c8&amp;fbclid=IwZXh0bgNhZW0CMTAAAR0enF8VP25Tcs19hxs6d1qLqJe6-S8tYLxk2Khpux1BONDB6q8IH-9_xwY_aem_Mr-Jnoy3F3g3zoeTl7amnw" target="_blank">https://atf.tournamentsoftware.com/sport/draws.aspx...</a></p>
<!-- /wp:paragraph -->

<!-- wp:image {"id":46165,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/462857951_964596719036644_3016623119456557649_n-1024x683.jpg" alt="" class="wp-image-46165"/></figure>
<!-- /wp:image -->