<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a348"}}} -->
<p class="has-text-align-center has-vce-bg-color has-text-color has-background" style="background-color:#00a348;font-size:22px"><strong>"ปรัชญา-พัชรินทร์" แร็กเกตร้อน<br>หวดเก็บชัยไอทีเอฟที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสชายรายการ "ไอทีเอฟ เมนส์ เอเชีย/โอเชียเนีย 2023" ชิงเงินรางวัลรวม 25,000 ดอลลาร์สหรัฐ หรือประมาณ 910,500 บาท และเทนนิสหญิงรายการ "ไอทีเอฟ วีเมนส์ เอเชีย/โอเชียเนีย 2023" ชิงเงินรางวัลรวม 15,000 ดอลลาร์สหรัฐ หรือประมาณ 546,300 บาท รวม 2 รายการอยู่ที่ 1,456,800 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 14 มิ.ย. 2566 ในประเภทเดี่ยว เป็นการแข่งขันรอบแรก
       ประเภทชายเดี่ยว รอบแรก (สาย 32) "ณัฐ" ปรัชญา อิสโร นักเทนนิสไทย วัย 27 ปี มือ 1370 ของโลก ดีกรีทีมชาติไทยชุดเหรียญทองทีมชายในศึกซีเกมส์ครั้งล่าสุดที่กัมพูชา พบกับรุ่นน้อง "วิน" ณัฐสิทธิ์ กุลสุวรรณ์ หนุ่มไทยวัย 23 ปี มือ 1979 ของโลก ผลปรากฏว่า ปรัชญา ใช้การหวดที่เฉียบขาด เอาชนะได้ 2 เซตรวด 6-1 และ 6-4 โดยแมทช์นี้ ปรัชญา เสิร์ฟเอซได้ 8 ครั้ง ส่วน ณัฐสิทธิ์ เสิร์ฟเอซได้ 5 ครั้ง และไม่เสียดับเบิลฟอลท์ทั้งคู่ สำหรับการแข่งขันในรอบสองหรือ 16 คนสุดท้าย ปรัชญา จะพบกับ ชินจิ ฮาซาวะ หนุ่มญี่ปุ่น มือวาง 6 ของรายการ ที่เข้ารอบด้วยการชนะ ฐานทัพ สุขสำราญ 6-3, 6-1
       ประเภทหญิงเดี่ยว รอบแรก (สาย 32) "อีฟ" พัชรินทร์ ชีพชาญเดช นักเทนนิสไทยวัย 28 ปี มือ 645 ของโลก และเป็นมือวาง 4 ของรายการ พบกับนักหวดรุ่นน้อง "บัว" กมลวรรณ ยอดเพ็ชร ดาวรุ่งไทยวัย 15 ปี มือ 1251 ไอทีเอฟ แร้งกิ้ง ผลปรากฏว่า พัชรินทร์ ใช้ประสบการณ์ที่เหนือกว่า เอาชนะได้ 2 เซตรวด 6-2 และ 6-4 ผ่านเข้ารอบสองไปพบกับ "มะนาว" ธมจันทร์ มอมขุนทด นักเทนนิสไทย วัย 26 ปี มือ 1346 ของโลก ที่เข้ารอบไปรออยู่แล้ว
       ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก ญาตาวี ฉิมฉ่ำ ชนะ อากางก์ชา ดิลิป นิตทูร 6-2, 6-1 วรรษชล สวัสดี ชนะ ชมภู่ทิพย์ จันดาเขต 6-3, 4-6 และ 6-1
       ชายเดี่ยว รอบแรก ภวิชญ์ สอนหลักทรัพย์ ชนะ มิตสึกิ เหว่ย คัง เหลียง (มาเลเซีย) 2-6, 6-1 และ 6-1 แม็กซิมัส ภราพล โจนส์ แพ้ ฮิโรกิ โมริยะ (วาง 2-ญี่ปุ่น) 3-6, 6-7(5-7) พลภูมิ โควาพิทักษ์เทศ แพ้ เอส ดี ปราชญ์วาล เดฟ (อินเดีย) 3-6, 4-6 พล วัฒนกูล แพ้ สิทธารถ วิชวาการ์มา (อินเดีย) 1-4 Ret. (เวียนศีรษะ) คงทรัพย์ คงคา แพ้ เบลก เอลลิส (วาง 4-ออสเตรเลีย) 3-6, 4-6 เจมส์ วัน แฮร์เซเลอร์ แพ้ ฟิลิป เซคูลิค (วาง 5-ออสเตรเลีย) 3-6, 3-6
       ชายคู่ รอบแรก (สาย 16) แม็กซิมัส ภราพล โจนส์-ฟินน์ เรย์โนลด์ส (วาง 4 ไทย-นิวซีแลนด์) ชนะ ยุทธนา เจริญผล-กฤติน โกยกุล 7-5, 6-3 กษิดิศ สำเร็จ-ฐานทัพ สุขสำราญ ชนะ ภวิชญ์ สอนหลักทรัพย์-มิตสึกิ เหว่ย คัง เหลียง (ไทย-มาเลเซีย) 6-4, 7-5
      สำหรับผลการแข่งขันคู่อื่น ๆ ดูรายละเอียดได้ที่ https://live.itftennis.com/en/live-scores/?_gl=1*1j7vr5t*_ga*ODE4NzAxOTE1LjE2NzkzODU3MTQ.*_ga_ZRMHKRE9CL*MTY4NjcxMTc5OS41Ni4wLjE2ODY3MTE3OTkuMC4wLjA.</code></pre>
<!-- /wp:code -->

<!-- wp:image {"id":37669,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/ADCB2F4D-FE5E-4F03-8389-F2190671ABC2-1024x683.jpeg" alt="" class="wp-image-37669"/></figure>
<!-- /wp:image -->