<p style="text-align: center;"><strong><span style="font-size: 14pt;">"ลักษิกา"ควงจีนเข้าตัดเชือกคู่-เดี่ยวทะลุ8คนหวดไทเป</span></strong></p>
ลักษิกา คำขำ นักเทนนิสมือ 1 ของไทย มือ 81 ของโลก มือวาง 2 ของรายการ ฉลุยเข้ารอบก่อนรองชนะเลิศ เทนนิสอาชีพหญิงดับเบิ้ลยูทีเอ ซีรีส์ 125k รายการ "ไทเป โอเพ่น 2018" ชิงเงินรางวัลรวม 125,000 ดอลลาร์สหรัฐ หรือราว 4,125,000 บาท ที่ไทเป ไต้หวัน ได้แล้ว หลังลงหวดรอบสอง เมื่อวันที่ 15 พ.ย.61 เอาชนะ ลีเซ็ตต์ คาเบรล่า มือ 228 ของโลกจากออสเตรเลีย 2-0 เซตด้วยสกอร์ 6-3 และ 6-4 ใช้เวลาไป 1.05 ชม.
ลักษิกา ผ่านเข้ารอบก่อนรองชนะเลิศ ไปพบกับ นาโอะ ฮิบิโนะ นักเทนนิสญี่ปุ่น มือ 119 ของโลก ต่อไป
นอกจากนี้ ลักษิกา ยังได้จับคู่กับ หาน ซิน หยุน นักเทนนิสจีน ซึ่งเป็นคู่มือวาง 2 ของรายการ สามารถผ่านเข้ารอบรองชนะเลิศได้สำเร็จ หลังช่วยกันหวดเอาชนะ โมโมโกะ โคโบริ กับ เอายาโนะ ชิมิสึ จากญี่ปุ่น ในรอบก่อนรองชนะเลิศ 2-0 เซตด้วยสกอร์ 6-2 และ 6-4

https://www.facebook.com/1088862107803423/videos/313995002766724/