<!-- wp:paragraph {"align":"center","textColor":"vce-bg","style":{"color":{"background":"#00a37e"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a37e;font-size:22px"><strong>"กมลวรรณ"โค่นมือวางทะยานเมนดรอว์<br>เทนนิส"ไอทีเอฟ บาย เอสเอที"ที่ปักษ์ใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 4 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท และรายการ "ไอทีเอฟ เมนส์ เซอร์กิต ทัวร์ 2023 (1)" ชิงเงินรางว้ลรวม 15,000 ดอลลาร์สหรัฐ หรือประมาณ 518,100 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 29 พ.ค.2566 เป็นการแข่งขันรอบคัดเลือก
       คู่ที่น่าสนใจ ประเภทหญิงเดี่ยว คัดเลือกรอบสุดท้าย "บัว" กมลวรรณ ยอดเพ็ชร นักเทนนิสไทยวัย 15 ปี ปัจจุบันอยู่อันดับที่ 1272 ของไอทีเอฟ แร้งกิ้ง ลงสนามพบกับ จาง เจียเล่อ นักหวดจีนวัย 19 ปี มือวาง 6 และอันดับ 370 ไอทีเอฟ แร้งกิ้ง ผลปรากฏว่า กมลวรรณ สามารถต่อกรกับคู่แข่งขันที่เหนือกว่าได้อย่างสนุก ซึ่งดวลไทเบรกทั้งสองเซต และเป็น กมลวรรณ ที่กำชัยชนะได้สำเร็จ 2-0 เซต 7-6 ไทเบรก 9-7 และ 7-6 ไทเบรก 7-4 ผ่านเข้าเมนดรอว์รอบแรกได้สำเร็จ
       ด้านประเภทชายเดี่ยว คัดเลือกรอบสุดท้าย เป็นการพบกันระหว่างนักเทนนิสไทย "เจได" เครดิต ไชยรินทร์ อายุ 19 ปี มือวาง 11 และมือ 316 ไอทีเอฟ แร้งกิ้ง พบกับ "ปันปัน" ศิวณัฎฐ์ อุ้ยตยะกุล อายุ 18 ปี ที่ยังไม่มีอันดับโลก โดยหลังจากใช้เวลาแข่งขันไป 75 นาที เป็น เครดิต ที่ทำได้ดีกว่า เก็บชัยได้ 2 เซตรวด 6-0, 6-2 ทะลุสู่เมนดรอว์ รอบแรก ทันที
       ขณะที่ผลการแข่งขันของนักเทนนิสไทยรายอื่น ในการคัดเลือกรอบสุดท้าย ซึ่งผู้ชนะได้เข้ารอบเมนดรอว์ มีดังนี้ ประเภทหญิงเดี่ยว วรรษชล สวัสดี ชนะ ดาเรีย นาซาเรนโก้ 6-1, 7-6(5)  ญาตาวี ฉิมฉ่ำ (ไวลด์การ์ด) แพ้ จิสะ โฮโซนุมะ (มือวาง 2-ญี่ปุ่น) 1-6, 2-6
      ประเภทชายเดี่ยว ชนน พูลสวัสดิ์ ชนะ ณัฏฐญุตม์ นิธิธนนนต์ 6-4, 6-2 คงทรัพย์ คงคา แพ้ จอร์แดน ฉิว (มือวาง 12-สหรัฐฯ) 2-6, 6-4 และซูเปอร์ไทเบรก 5-10</code></pre>
<!-- /wp:code -->

<!-- wp:image {"id":37522,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/IMG_1353-731x1024.jpeg" alt="" class="wp-image-37522"/></figure>
<!-- /wp:image -->