<p style="text-align: center;"><strong><span style="font-size: 14pt;">"พัณณิน"ทะลุชิงดำศึกยช.ไอทีเอฟ ที่เกาหลี</span></strong></p>
"แน็ต" พัณณิน โควาพิทักษ์เทศ ดาวรุ่งวัย 15 ปีของไทย มือ 131 เยาวชนโลก โชว์ฟอร์มหวดสุดฮอตหอบดีกรีมือวาง 6 ผ่านเข้าชิงชนะเลิศ หญิงเดี่ยว ศึกเทนนิสเยาวชนนานาชาติ ไอทีเอฟ จูเนียร์ เกรด 2รายการ "ลี ดั๊ก ฮี คัพ ชุนชอน อินเตอร์เนชั่นแนล จูเนียร์ เทนนิส แชมเปี้ยนชิพ 2018" ที่เมืองชุนชอน ประเทศเกาหลีใต้ ได้อย่างเยี่ยมยอด หลังเก็บชัยชนะเหนือ คู ยอน วู ดาวรุ่งเจ้าถิ่น เกาหลีใต้วัย 15 ปี มือ 177 เยาวชนโลก 2-0 เซตด้วยสกอร์ 7-5 และ 6-4 ในการดวลแร็กเกตรอบรองชนะเลิศเมื่อวันที่ 3 พ.ย.61
สำหรับรอบชิงชนะเลิศจะมีขึ้นวันที่ 4 พ.ย.นี้ พัณณิน จะต้องดวลแร็กเกตกับผู้ชนะระหว่าง พัค ซอ ยุน นักหวดเกาหลีใต้มือวาง 1 ของรายการมือ 70 เยาวชนโลก กับ อันเนร์ลี่ เพาลอส นักหวดออสเตรเลีย มือวาง 3 ของรายการ มือ 88 เยาวชนโลก

<img class="alignnone size-full wp-image-18757" src="https://www.bucket.cloudaccess9.com/ltatorg/2018/11/45275144_2067459556610335_5081436259562291200_n.jpg" alt="" width="720" height="960" />