<!-- wp:paragraph {"align":"center","style":{"typography":{"fontSize":20},"color":{"background":"#cdf6e4"}}} -->
<p class="has-text-align-center has-background" style="background-color:#cdf6e4;font-size:20px"><strong>"อีฟ-พัชรินทร์" หวดสมราคาแชมป์ 5 สนามปูนทองปราบเต็ง4ลิ่วตัดเชือกศึกไทยแลนด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 6 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 พ.ค. 2567 ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสสาวขอนแก่น เจ้าของผลงาน 2 เหรียญทอง 1 เหรียญเงินจากศึกซีเกมส์ ครั้งที่ 31 ที่ประเทศเวียดนาม และเป็นมือวางอันดับ 1 ของรายการนี้ พบกับ "เบนซ์" นาตาชา แสงพระจันทร์ นักเทนนิสสาวลูกครึ่งไทย-ลาว จากชัยภูมิ ที่ฝีมือไม่ธรรมดา และเป็นมือวางอันดับ 5 ของรายการ โดยผลการแข่งขัน ปรากฏว่า เป็น พัชรินทร์ ที่โชว์ฟอร์มได้ตามมาตรฐานของตัวเอง และไม่พลาดในจังหวะสำคัญ เป็นฝ่ายเอาชนะได้ 2-0 เซต 6-4, 6-1</p>
<!-- /wp:paragraph -->

<!-- wp:paragraph -->
<p>พัชรินทร์ ดีกรีแชมป์หญิงเดี่ยวศึกไทยแลนด์ฯ 5 สนามติดต่อกันของปีนี้ ควงแร็กเกตคู่ใจไปพบกับ "แตงโม" บุณยวีร์ ธรรมไชยวัฒน์ อดีตทีมชาติไทยจากนครศรีราชมา ที่ใช้ชั้นเชิงและประสบการณ์ หวดเอาชนะ พิมพ์มาดา ทองคำ จากสุราษฎร์ธานี 2-0 เซต 6-1 และ 6-4 ด้านชายเดี่ยว รอบก่อนรองชนะเลิศ "ปูน" ปูนทอง โกมลพิสุทธิ์ นักเทนนิสหนุ่มเมืองหลวง กรุงเทพฯ มือวางอันดับ 7 ของรายการ ดวลแร็กเกตกับ "ปันปัน" ศิวณัฎฐ์ อุ้ยตยะกุล นักเทนนิสหนุ่มพัทลุง มือวางอันดับ 4 ของรายการ ได้อย่างสนุก ก่อนที่ ปูนทอง จะใช้การหวดที่ดุดัน เอาชนะได้ 2 เซตรวด 6-3 และ 6-3</p>
<!-- /wp:paragraph -->

<!-- wp:paragraph -->
<p>ส่วนอีกคู่ที่น่าสนใจ "วิน" ณัฐสิทธิ์ กุลสุวรรณ์ หนุ่มกาญจนบุรี รองแชมป์สนามที่ 5 มือวางอันดับ 1 ของรายการ พบกับ "เมฆ" จิรัฏฐ์ นวสิริสมบูรณ์ อดีตทีมชาติไทยจากกรุงเทพฯ มือวางอันดับ 10 ของรายการ โดยคู่นี้ต้องแข่งขันกันถึง 3 เซต เพื่อหาผู้ชนะ ทว่า ในเซตที่สาม หลังจากแข่งขันไปได้เพียง 4 เกม จิรัฏฐ์ ได้ขอถอนตัวออกจากการแข่งขัน เนื่องจากปวดท้อง ส่งผลให้ ณัฐสิทธิ์ เป็นฝ่ายชนะไปด้วยสกอร์ 1-6, 6-1 และ 4-0 Ret. (รีไทร์) สำหรับในรอบรองชนะเลิศ ณัฐสิทธิ์ จะพบกับ ปูนทอง โดยแข่งขันกันวันที่ 25 พ.ค. 2567 ขณะที่ประเภทหญิงคู่ เป็นการแข่งขันรอบรองชนะเลิศ อารีพร วณิชยาพณิชย์ (กทม.) และ พิมพ์มาดา ทองคำ (สุราษฎร์ธานี) ช่วยกันหวดเอาชนะ ภัทรวดี อธิษฐ์โภคิน (กระบี่) และ ณัชชารีย์ ธีรโชติจิรานนท์ (ประจวบคีรีขันธ์) 6-0, 6-1 ผ่านเข้าไปชิงชนะเลิศกับ นาตาชา แสงพระจันทร์ (ชัยภูมิ) และ กมรวรรณ ก้อนศิลา (นนทบุรี) ที่ตัดเชือกชนะ พิมพ์มาดา ลิม (กทม.) และ พิมพ์ลภัส ลิม (กทม.) 6-4, 6-0</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ กมลวรรณ ยอดเพ็ชร (พระนครศรีอยุธยา) ชนะ ไทรา ลิธิบี (กทม.) 6-0, 6-2 วรรษชล สวัสดี (พิษณุโลก) ชนะ ธนัชพร ยังโหมด (ชลบุรี) 6-2, 6-4 ชายเดี่ยว รอบก่อนรองชนะเลิศ กฤติน โกยกุล (พังงา) ชนะ อนพัช ทิมางกูร (กทม.) 6-2, 6-2 ชญานนท์ แก้วสุทอ (สระบุรี) ชนะ ณัฏฐญุตม์ นิธิธนนนต์ (อุดรธานี) 6-4, 6-4 ชายคู่ รอบก่อนรองชนะเลิศ ธนภัค ตรีสัตยกุล (นครปฐม) /สุทธิภัทร ยุนกระโทก (นนทบุรี) ชนะ ปภิกุญช์ ไทยวัฒนานนท์ (เชียงใหม่) /วินิทร เหล่าเขตกิจ (กทม.) 6-4, 6-3 กฤติน โกยกุล (พังงา) /จิรัฏฐ์ นวสิริสมบูรณ์ (กทม.) ชนะ กีรติ ศิริบุตรวงศ์ (นนทบุรี) /นันทภพ วสุวัต (นนทบุรี) 6-2, 6-2 ชนน พูลสวัสดิ์ (กทม.) /เครดิต ไชยรินทร์ (กทม.) ชนะ สถาพร สิมมาลาวงศ์ (ลาว) /เลิศชัย รณรงค์ (ภูเก็ต) 6-3, 6-2</p>
<!-- /wp:paragraph -->

<!-- wp:paragraph -->
<p>คู่ผสม รอบ 16 คู่ โชติกา สังข์ลาโพธิ์ (ชุมพร) /กฤษฏา จอยไธสง (อุดรธานี) ชนะ กีรติ ศิริบุตรวงศ์ (นนทบุรี) /ภัทรวดี ชนะวงศ์ (พระนครศรีอยุธยา) 7-6(5), 6-4 วรชน รักษ์ปวงชน (กทม.) /ธมนพรรณ จงเลิศตระกูล (สิงห์บุรี) ชนะ อมิตตาลัย ประสูตรนาวิน (ราชบุรี) /เครดิต ไชยรินทร์ (กทม.) 2-6, 6-0 และซูเปอร์ไทเบรก 10-3 ทรงฤทธิ์เดวิด จั่นบุบผา (กทม.) /เวียร่า ดีเพิ่ม (ชลบุรี) ชนะ พรนภัส หงส์จำรัสศิลป์ (นครปฐม) /อิสระ โรจน์ธรรมรักษ์ (ราชบุรี) 7-6(2), 6-2</p>
<!-- /wp:paragraph -->

<!-- wp:paragraph -->
<p>ผลคู่ผสม รอบก่อนรองชนะเลิศ นพดล น้อยกอ (พิจิตร) /กมลวรรณ ยอดเพ็ชร (พระนครศรีอยุธยา) ชนะ โชติกา สังข์ลาโพธิ์ (ชุมพร) /กฤษฏา จอยไธสง (อุดรธานี) 6-1, 6-1 พัชรินทร์ ชีพชาญเดช (ขอนแก่น) /อนพัช ทิมางกูร (กทม.) ชนะ ณัฐสิทธิ์ กุลสุวรรณ์ (กาญจนบุรี) /มาหยา บุญญาอรุณเนตร (กทม.) 7-5, 6-2 ไทรา ลิธิบี (กทม.) /นวกานต์ ขุนจันทร์ (กทม.) ชนะ ทรงฤทธิ์ เดวิด จั่นบุบผา (กทม.) /เวียร่า ดีเพิ่ม (ชลบุรี) 6-0, 6-4 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันทั้งหมด ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.tour.ltat.org%2Ftournaments-factsheet-acceptance-MTQ5Nw%3D%3D.html%3Ffbclid%3DIwZXh0bgNhZW0CMTAAAR0fHO_lR4UCmMVevh60x2H7s2SkLv8_hQy76E0YC96wOZJUrHFcKZlOVeI_aem_AQmYrCaKZFGo4CQPsx-Eh7uyaAlHmSUwNca3miBaFyRIHtZavlDeaZarApo2A0pQDFk3nLg-5sh_yOl-bMnzLBqR&amp;h=AT1VZU1aLXrqRdEsfKpvtxANym-zd-2pR2jPjb89slyR9su0rClnNjmmXJOkQxuUsTsZQ8jm7xwDJcaOuOskW0gpzDnevNLFdLi0ZxPOnfoNRlNrDQ_WAa9yScAmwkjex95Ek7tVLw&amp;__tn__=-UK-R&amp;c[0]=AT2Mm7AW7kxdNyNBnCzgXkG8Ru0wwbdlCYonN7YHIZLT2ia5uyOuWDBedsV0p_3fYWurKFNUJium89mAMnnomy5LznTBZcXk5mAFvJnYu6JzBNcXtCgJPwD9VSGMAsOml4bbtDWtSilVAQxmT7-PREEtHlI-WTiB_1udi4tGSvUL9bY6v6L9x0Ew_ZMf3YQs7DXtc6kK9IvbxoSO_ZBwwUyQw2NMICi7WsIQ" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":43238,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/444490501_863650145797969_6045687111967489214_n-1024x683.jpg" alt="" class="wp-image-43238"/></figure>
<!-- /wp:image -->