<!-- wp:paragraph {"align":"center","style":{"typography":{"fontSize":20},"color":{"background":"#bbd3b9"}}} -->
<p class="has-text-align-center has-background" style="background-color:#bbd3b9;font-size:20px"><strong>จับติ้ว เวิลด์ จูเนียร์ เทนนิส ไฟนอลส์ 2021ยู-14ชายเปิดสนามกับ"รัสเซีย"ทีมเต็ง 5 ฝ่ายหญิงไทย ทีมวาง 6 ปะทะ "ฮ่องกง"</strong></p>
<!-- /wp:paragraph -->

<!-- wp:paragraph -->
<p>เมื่อคืนวันที่ 1 ส.ค.2564 ได้มีพิธีจับสลากแบ่งสายการแข่งขันเทนนิสชิงแชมป์โลก ประเภททีม รุ่นอายุไม่เกิน 14 ปี รอบสุดท้ายของโลก รายการ "ไอทีเอฟ เวิลด์ จูเนียร์ เทนนิส ไฟนอลส์ 2021" ณ เมืองโปรสเตยอฟ สาธารณรัฐเช็ก โดย นายรุ่งฤทธิ์ ตาก้อง ผู้ฝึกสอนทีมชาย, นายก้องภพ เลิศชัย ผู้ฝึกสอนทีมหญิง และนายภาณุพงศ์ จุลพันธ์ นักวิทยาศาสตร์การกีฬา ได้นำคณะนักกีฬาเข้าร่วมงานด้วย</p>
<!-- /wp:paragraph -->

<!-- wp:paragraph -->
<p>ผลการแบ่งสาย ทีมชาย กลุ่ม 1 ประกอบด้วย อิตาลี (ทีมวาง1), โคลัมเบีย (ทีมวาง 7), สเปน, สวีเดน /กลุ่ม 2 สวิตเซอร์แลนด์ (ทีมวาง 3), ญี่ปุ่น (ทีมวาง 6), ฟินแลนด์, เม็กซิโก /กลุ่ม 3 แคนาดา (ทีมวาง 4), รัสเซีย (ทีมวาง 5), ไทย, อียิปต์ /กลุ่ม 4 เช็ก (ทีมวาง 2), เกาหลี (ทีมวาง8), เอกวาดอร์ และ เยอรมนี</p>
<!-- /wp:paragraph -->

<!-- wp:paragraph -->
<p>ด้านทีมหญิง กลุ่ม 1 ประกอบด้วย รัสเซีย (ทีมวาง 1), ญี่ปุ่น (ทีมวาง8), เบลารุส, อียิปต์ /กลุ่ม 2 เช็ก (ทีมวาง 4), ไทย (ทีมวาง 6), ฮ่องกง, เกาหลี /กลุ่ม 3 สโลวาเกีย (ทีมวาง 3), โคลัมเบีย (ทีมวาง 5), เอกวาดอร์, ยูเครน /กลุ่ม 4 บัลแกเรีย (ทีมวาง 2), แคนาดา (ทีมวาง 7), เม็กซิโก และสวิตเซอร์แลนด์</p>
<!-- /wp:paragraph -->

<!-- wp:paragraph -->
<p>ศึกลูกสักหลาด "ไอทีเอฟ เวิลด์ จูเนียร์ เทนนิส ไฟนอลส์ 2021" มีกำหนดเปิดฉากอย่างเป็นทางการ ณ ที.เค.โปรสเตยอฟ คลับ วันที่ 2 ส.ค.2564 เวลา 10.30 น. ตามเวลาท้องถิ่น ซึ่งตรงกับเวลาประเทศไทย 15.30 น.</p>
<!-- /wp:paragraph -->

<!-- wp:paragraph -->
<p>สำหรับทีมนักหวดเยาวชนชายไทย ได้แก่ "วินเนอร์" ธีรภัทร ขันติวีรวัฒน์, "อังเปา" ภพธรรม ศรีวงษ์ และ "เดฟ" ทัดพงษ์ กมลปัญญากร จะประเดิมสนามกับ รัสเซีย ทีมวางอันดับ 5 ของรายการ <br>ขณะที่ทีมนักหวดเยาวชนหญิงไทย ซึ่งถูกจัดให้เป็นทีมวางอันดับ 6 ของรายการ ได้แก่ "บัว" กมลวรรณ ยอดเพ็ชร, "เจมม่า" กัญจน์ชญา จูงวัฒนา, "มาหยา" มาหยา บุญญาอรุณเนตร จะประเดิมสนามกับ ฮ่องกง</p>
<!-- /wp:paragraph -->

<!-- wp:image {"id":27865,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/08/230797652_4411388355550765_7202342854532250498_n-1024x769.jpg" alt="" class="wp-image-27865"/></figure>
<!-- /wp:image -->