<!-- wp:paragraph {"align":"center","style":{"color":{"background":"#dfc3e4"}}} -->
<p class="has-text-align-center has-background" style="background-color:#dfc3e4"><strong>"เจได"เฮง!ได้สิทธิ์ลงแข่งคัดเลือกศึกอาชีพที่ตุรกีสัปดาห์ที่ 7</strong></p>
<!-- /wp:paragraph -->

<!-- wp:paragraph -->
<p>"เจได" เครดิต ไชยรินทร์ นักเทนนิสเยาวชนไทยวัย 17 ปีมือ 1597 ไอทีเอฟแร้งกิ้ง สุดเฮง! ได้ลงแข่งรอบคัดเลือก ศึกเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" ชิงเงินรางวัลรวม 15,000 ดอลลาร์สหรัฐ หรือราว 450,000 บาท ที่ประเทศตุรกีในสัปดาห์ที่ 7 หลังเจ้าตัวต้องรอลุ้นจนวินาทีสุดท้ายก่อนการแข่งขันจะเริ่มขึ้น เมื่อฝ่ายจัดการแข่งขันได้แจ้งว่ามีนักเทนนิสถอนตัวจากการแข่งขันจึงได้ให้สิทธิ์ เจได ซึ่งเป็นสำรองอันดับ 1 เข้าสู่การแข่งขัน </p>
<!-- /wp:paragraph -->

<!-- wp:paragraph -->
<p>เจได กล่าวว่า ดีใจมากที่จะได้ลงแข่ง เพราะสัปดาห์ก่อนหน้านี้ก็ไม่ได้แข่งเลยเนื่องจากมีนักเทนนิสมาลงสนามแข่งที่นี่เยอะขึ้น ตนจึงใช้เวลาในการฝึกซ้อม ทั้งในคอร์ต ที่จะเน้นแก้ไขลูกเสิร์ฟ เพิ่มเทคนิคการตีให้ดีขึ้น ขณะเดียวกันก็ได้ซ้อมนอกคอร์ต ทั้งฟิตเนส และ การออกไปวิ่งบนชายหาด เพื่อสร้างกล้ามเนื้อขาให้แข็งแรง </p>
<!-- /wp:paragraph -->

<!-- wp:paragraph -->
<p>"สัปดาห์นี้ผมก็ลุ้นมากเลยครับว่าจะได้แข่งหรือเปล่า เพราะผมอยู่ในกลุ่มรอแข่งรอบคัดเลือกลำดับที่ 16 แต่วันจัดสายปรากฎว่าพลาดไปอันดับเดียว นักเทนนิสที่อยู่อันดับ 15 ได้เล่นทำให้ผมต้องมาลุ้นเกาะโต๊ะเผื่อจะมีนักเทนนิสที่ไม่พร้อมแข่งถอนตัว และวันนี้ก็มีข่าวดีมีคนถอนตัวและผมก็ได้สิทธิ์ลงแข่ง ซึ่งก็ไม่มีปัญหาแม้จะรู้กระทันหันแต่ผมก็พร้อมที่จะลงสนาม เนื่องจากก่อนหน้านี้ก็ซ้อม และเตรียมตัวอย่างต่อเนื่องมาตลอด เมื่อได้สิทธิ์ลงแข่งผมก็จะพยายามสู้ให้เต็มที่ครับ" เจได กล่าว </p>
<!-- /wp:paragraph -->

<!-- wp:paragraph -->
<p>สำหรับ เจได จะลงสนามแข่งขันรอบคัดเลือก รอบแรก พบกับ วาเลนติน ฟานตา นักเทนนิสโรมาเนียวัย 23 ปี มือ 1147 เอทีพีแร้งกิ้ง และมือ 800 ไอทีเอฟแร้งกิ้ง โดยการแข่งขันจะเริ่มตั้งแต่วันที่ 14 กุมภาพันธ์เป็นต้นไป</p>
<!-- /wp:paragraph -->

<!-- wp:paragraph -->
<p></p>
<!-- /wp:paragraph -->

<!-- wp:image {"align":"center","id":26601,"sizeSlug":"large","linkDestination":"none"} -->
<div class="wp-block-image"><figure class="aligncenter size-large"><img src="https://www.bucket.cloudaccess9.com/ltatorg/2021/02/150528773_3914022815287324_5777618824933814383_o-576x1024.jpg" alt="" class="wp-image-26601"/></figure></div>
<!-- /wp:image -->