<!-- wp:paragraph {"align":"center","textColor":"vce-bg","style":{"color":{"background":"#4500a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#4500a3;font-size:22px"><strong>ไทยชิงฯกันเอง "อัญชิสา"หวดสู้"พัชรินทร์"<br>"ปรัชญา"ควงออสซี่คว้าแชมป์ศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 5 รายการ "ไอทีเอฟ เมนส์ เวิลด์ เทนนิส ทัวร์" และรายการ "ไอทีเอฟ วีเมนส์ เวิลด์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 544,350 บาท รวม 2 รายการอยู่ที่ 1,088,700 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 15 ก.ค.2566 เข้าโค้งสุดท้ายของการแข่งขัน
       เปิดฉากประจำวันด้วยการแข่งขันประเภทเดี่ยว ซึ่งไฮไลท์อยู่ที่หญิงเดี่ยว รอบรองชนะเลิศ "ออมสิน" อัญชิสา ฉันทะ นักเทนนิสไทย วัย 20 ปี เต็ง 4 และมือ 510 โลก พบกับ แบค ดายอน นักหวดเกาหลีใต้ วัย 21 ปี เต็ง 5 และมือ 529 โลก ผลการแข่งขัน ปรากฏว่า อัญชิสา พลาดท่าพ่ายเซตแรก และถึงแม้มีอาการบาดเจ็บที่กล้ามเนื้อต้นขาขวา แต่ก็ฮึดสู้ พยายามเล่นให้ได้ตามมาตรฐานของตัวเอง จนพลิกกลับมาแซงเอาชนะได้ 2-1 เซต 5-7, 6-3 และ 7-6 ไทเบรก 7-5 ในเวลา 2 ชั่วโมง 46 นาที
       อัญชิสา ผ่านเข้ารอบชิงชนะเลิศ ไปพบกับนักเทนนิสไทยด้วยกัน "อีฟ" พัชรินทร์ ชีพชาญเดช อายุ 28 ปี มือ 671 โลก ที่ตัดเชือกชนะ "รวงข้าว" ลัลนา ธาราฤดี อายุ 19 ปี มือ 366 โลก และเต็ง 1 ของรายการ 2-1 เซต 5-7, 6-3 และ 6-4 ในเวลา 2 ชั่วโมง 44 นาที ทั้งนี้ เมื่อนับตั้งแต่ต้นปี 2566 ถึงปัจจุบัน อัญชิสา เคยพบกับ พัชรินทร์ มาแล้ว 3 ครั้ง ซึ่งเอาชนะได้ 2 ครั้ง
       ด้านชายเดี่ยว รอบรองชนะเลิศ "บูม" กษิดิศ สำเร็จ นักเทนนิสไทย อายุ 22 ปี มือ 690 โลก พยายามสู้กับ "เต็ง 2" อี แจมุน นักเทนนิสเกาหลีใต้ อายุ 30 ปี และมือ 514 โลก อย่างเต็มกำลัง แต่ก็ไม่สามารถเอาชนะได้ พ่ายไป 0-2 เซต ซึ่งเซตแรกแพ้ 6-7 ไทเบรก 5-7 เซตสองแพ้ 5-7 ในเวลา 2 ชั่วโมง 27 นาที กษิดิศ หยุดผลงานที่รอบรองชนะเลิศ รับเงินรางวัลปลอบใจ 753 ดอลลาร์สหรัฐ หรือประมาณ 27,326 บาท และคะแนนสะสมอันดับโลก 4 แต้ม ในขณะที่ อี แจมุน เข้าไปชิงชนะเลิศกับ ทาอิเซอิ อิจิคาวะ จากญี่ปุ่น ที่ตัดเชือกชนะ สิดหาร์ธ ราวัต จากอินเดีย 3-6, 7-6 ไทเบรก 7-2 และ 6-2
       จากนั้นเป็นการแข่งขันประเภทคู่ รอบชิงชนะเลิศ โดย ศาสตราจารย์ ดร.สมบัติ ธำรงธัญวงศ์ รักษาการแทนอธิการบดีม.วลัยลักษณ์ ให้เกียรติเป็นประธานมอบโล่รางวัลและป้ายเงินรางวัลแก่นักกีฬา ร่วมด้วย รองศาสตราจารย์ ดร.วรวุฒิ  สมศักดิ์ รักษาการแทนรองอธิการบดี ม.วลัยลักษณ์ และมี ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์ เข้าร่วมในพิธีด้วย
       ประเภทหญิงคู่ รอบชิงชนะเลิศ พัณณิน โควาพิทักษ์เทศ กับ ศุภาพิชญ์ เกือรัมย์ สองนักเทนนิสไทย ปราชัยให้แก่ โมนิค แบร์รี่ จากนิวซีแลนด์ กับ ศรีวัลลี ราชมิกา ภามิดีพาตี จากอินเดีย คู่มือวาง 1 ของรายการ 0-2 เซต 2-6, 6-7 ไทเบรก 3-7 เป็นผลให้คู่นักหวดไทยได้รองแชป์ รับเงินรางวัลร่วมกัน 515 ดอลลาร์สหรัฐ หรือประมาณ 18,689 บาท และคะแนน คนละ 6 แต้ม ในขณะที่ คู่เต็ง 1 ได้แชมป์ตามคาด ได้รับเงินรางวัลร่วมกัน 955 ดอลลาร์สหรัฐ หรือประมาณ 34,656 บาท และคะแนน คนละ 10 แต้ม
       ประเภทชายคู่ รอบชิงชนะเลิศ ปรัชญา อิสโร หนุ่มไทย กับ เบลก เบย์ลดอน จากออสเตรเลีย เป็นคู่มือวาง 1 ของรายการ ผนึกกำลังช่วยกันหวดเอาชนะ แม็กซิมัส ภราพล โจนส์ จากไทย กับ ทาคุยะ คุมะซากะ จากญี่ปุ่น 2-1 เซต 3-6, 7-6 ไทเบรก 10-8 และซูเปอร์ไทเบรก 10-7 คว้าแชมป์ชายคู่ พร้อมรับเงินรางวัลร่วมกัน 930 ดอลลาร์สหรัฐ หรือประมาณ 33,749 บาท และคะแนน คนละ 15 แต้ม ส่วนคู่ แม็กซิมัส ในฐานะคู่รองแชมป์ รับเงินรางวัลร่วมกัน 540 ดอลลาร์สหรัฐ หรือประมาณ 19,596 บาท และคะแนน คนละ 8 แต้ม</code></pre>
<!-- /wp:code -->

<!-- wp:image {"id":38133,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/C33E98A2-30D3-40F1-A012-D1DFDCC59959-1024x683.jpeg" alt="" class="wp-image-38133"/></figure>
<!-- /wp:image -->