<!-- wp:paragraph {"align":"center","style":{"typography":{"fontSize":20},"color":{"background":"#c0c1f4"}}} -->
<p class="has-text-align-center has-background" style="background-color:#c0c1f4;font-size:20px"><strong>"บิ๊กสุชัย"ส่งต่อข่าวดีถึงนักหวดเยาวชนไอทีเอฟให้จัด3ศึกเก็บแต้มโลกที่บ้านได้</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" สุชัย พรชัยศักดิ์อุดม นายกสมาคมกีฬาลอนเทนนิสฯ เผยสหพันธ์เทนนิสนานาชาติ หรือ ไอทีเอฟ เปิดไฟเขียวให้จัดศึกลูกสักหลาดเยาวชนนานาชาติในไทยได้ 3 รายการ ชี้เป็นเรื่องดีได้พัฒนาฝีมือ ประหยัดค่าใช้จ่าย แถมมีแต้มสะสมแร้งกิ้งโลกด้วย เตรียมจัดช่วงเดือน มิ.ย.-ก.ค.นี้ ภายใต้มาตรการป้องกันโควิด-19 อย่างเข้มงวด</p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมกีฬาลอนเทนนิสฯ ได้รับหนังสือทางอีเมลจาก สหพันธ์เทนนิสนานาชาติ (ไอทีเอฟ) แจ้งว่า ให้สามารถดำเนินการจัดการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ ประจำปี ค.ศ.2021 รายการเก็บคะแนนสะสมอันดับเยาวชนโลก ที่สนามเทนนิส ภายในศูนย์พัฒนากีฬาเทนนิสแห่งชาติ เมืองทองธานี จ.นนทบุรี ได้จำนวน 3 รายการ และจัดภายใต้มาตรการการป้องกันการแพร่ระบาดของโรคไวรัสโคโรนา หรือ โควิด-19</p>
<!-- /wp:paragraph -->

<!-- wp:paragraph -->
<p>การแข่งขันดังกล่าว ยังไม่ได้จัดขึ้นในช่วงนี้ ซึ่งสถานการณ์ภายในประเทศไทย ยังไม่เหมาะสมที่จะดำเนินการจัดขึ้น เพราะต้องปฏิบัติตามมาตรการการป้องกันการแพร่ระบาดของโรคโควิด-19 ระลอกใหม่ อย่างเคร่งครัด โดยทั้ง 3 รายการ กำหนดจัดขึ้นในช่วงเดือนมิถุนายน-กรกฏาคม 2564 คาดว่าช่วงนั้นสถานการณ์การแพร่ระบาดอาจคลี่คลายลงแล้ว ได้แก่ รายการ "เจ 5 นนทบุรี" เกรด 5 ระหว่างวันที่ 14-19 มิ.ย., รายการ "เจ 4 นนทบุรี" เกรด 4 ระหว่างวันที่ 21-26 มิ.ย. และรายการ "เจ 4 นนทบุรี" เกรด 4 สัปดาห์ที่ 2 ระหว่างวันที่ 28 มิ.ย.-3 ก.ค. โดยทั้ง 3 รายการ นอกจากได้คะแนนสะสมอันดับเยาวชนโลกแล้ว ยังได้คะแนนสะสมอันดับเยาวชนประเทศไทย ระดับเกรด 1 ด้วย</p>
<!-- /wp:paragraph -->

<!-- wp:paragraph -->
<p>"การจัดศึกเทนนิสเยาวชนนานาชาติ ทั้ง 3 รายการ จะช่วยให้นักเทนนิสเยาวชนไทยได้มีเวทีแข่งขัน ได้เก็บเกี่ยวประสบการณ์เพื่อพัฒนาฝีมือ และไม่ต้องเสียค่าใช้จ่ายจำนวนมากในการเดินทางไปแข่งขันที่ต่างประเทศ ซึ่งในสถานการณ์ปัจจุบันก็ยังไม่เหมาะที่เยาวชนจะไปแข่งขันที่ต่างประเทศด้วย สำหรับเรื่องการจัดการแข่งขันนั้น สมาคมมีประสบการณ์จากการจัดการแข่งขันมาแล้วในช่วงสถานการณ์โควิด-19 ที่ผ่านมา ก็จะนำประสบการณ์ที่ดีมาใช้และจะเข้มงวดเรื่องมาตรการต่างๆ มากขึ้นไปอีก" นายกกีฬาลูกสักหลาดไทย กล่าว</p>
<!-- /wp:paragraph -->

<!-- wp:paragraph -->
<p>ในส่วนนักเทนนิสเยาวชนที่จะเข้าร่วมการแข่งขันได้นั้น ต้องมีอายุระหว่าง 13-18 ปี เปิดรับทั้งนักเทนนิสเยาวชนไทยและต่างชาติที่พำนักอยู่ในประเทศไทยมานานแล้ว เข้าไปสมัครได้ที่เว็บไซต์ของไอทีเอฟ <a rel="noreferrer noopener" href="https://l.facebook.com/l.php?u=http%3A%2F%2Fipin.itftennis.com%2F%3Ffbclid%3DIwAR0r99aKsGWtxbeMueK2Efa9XK_2HR7rkaZvQCZU8g5Cvzkn870REacnwUE&amp;h=AT0BdteD6Nxu7jTjFPAMkDq1nce83FCfCdd82jLgJDuaoiJAMF1MDZRi7loxUdG7KpUYz8Eor5iZY-FNkaVsETlwyLE6bzIZFMFMtQsHfU_avWHsDPG9wj4-L1fLQNd8nAhyif53v_6UFOCtowAV6CWsjA&amp;__tn__=-UK-R&amp;c[0]=AT18dOcNIryUxnDHZb4r9QM0g9Ld7MXlckWsFVdLymkhZEBK6ShCr3Eu16USRCdaTeacG7qz3owHqawXq3IWTD04kvtrVUsJ6ZGN1pxHt5B4AC-nBYkVJ63QQ0eyZgxsw2eKfNeiitaZi_d-HVJ14OJVSZvVFm80PN1F0edhwa7fy0s" target="_blank">ipin.itftennis.com</a> (ต้องมี ipin นักกีฬาอยู่แล้ว) สำหรับนักเทนนิสเยาวชนที่ประสงค์ขอไวลด์การ์ดหรือสิทธิพิเศษเข้าร่วมการแข่งขัน </p>
<!-- /wp:paragraph -->

<!-- wp:paragraph -->
<p>สามารถขอผ่านได้ที่ลิงค์ <a rel="noreferrer noopener" href="https://www.tour.ltat.org/tournaments-apply-wildcard.html?fbclid=IwAR3LxvN52w3EjfWulIY5UZh1d5Ca0MubwYaEeLOfEp0E_oLW1L3VO5FaBHw" target="_blank">https://www.tour.ltat.org/tournaments-apply-wildcard.html</a></p>
<!-- /wp:paragraph -->

<!-- wp:image {"id":27194,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/176729382_4108835005806103_6360244875719556998_n-1024x683.jpg" alt="" class="wp-image-27194"/></figure>
<!-- /wp:image -->