<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30066"}}} -->
<p class="has-text-align-center has-vce-bg-color has-text-color has-background" style="background-color:#a30066;font-size:20px">"พัชรินทร์-ทรรศพร" ได้ลุ้น 2 แชมป์<br>ชิงกันเองศึกหญิงเดี่ยว-หวดไทยแลนด์</p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ครั้งที่ 2 ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 ก.ค. ที่ผ่านมา ในประเภทหญิงเดี่ยว เป็นรอบรองชนะเลิศ
        คู่แรก ระหว่างนักเทนนิสหญิงทีมชาติไทยชุดซีเกมส์ ครั้งที่ 31 "อีฟ" พัชรินทร์ ชีพชาญเดช จากขอนแก่น วัย 27 ปี มือวาง 1 ของรายการ พบกับ "รวงข้าว" ลัลนา ธาราฤดี สาวนครศรีธรรมราช วัย 18 ปี มือวาง 3 ของรายการ ปรากฏว่า สู้กันได้สนุกและสูสี แต่เป็น พัชรินทร์ ที่ใช้ประสบการณ์และความเก๋า ชิงทำแต้มในจังหวะสำคัญ เป็นฝ่ายเอาชนะไป 2-0 เซต 6-4, 6-4
       ส่วนอีกคู่ "แต้ว" ทรรศพร นาคหล่อ จากกรุงเทพฯ วัย 20 ปี มือวาง 9 ของรายการ ทีมชาติชุดเอเชี่ยนเกมส์ ครั้งที่ 18 โชว์ฟอร์มการเล่นได้ดี ตัดเชือกเอาชนะ "มะนาว" ธมจันทร์ มอมขุนทด วัย 25 ปี จากนครราชสีมา มือวาง 7 ของรายการ ได้ 2 เซตรวด 6-3, 6-2 ส่งผลให้ ทรรศพร ผ่านเข้าไปชิงชนะเลิศกับ พัชรินทร์ ในวันอาทิตย์ที่ 31 ก.ค. 2565 เวลา 09.00 น.
       ด้านชายเดี่ยว รอบก่อนรองชนะเลิศ "แมงปอ" ภวิชญ์ สอนหลักทรัพย์ มือวาง 2 จากระยอง วัย 22 ปี พบกับ "เจได" เครดิต ไชยรินทร์ มือวาง 7 จากกรุงเทพฯ ปรากฏว่า เซตแรก เครดิต นำก่อน 2-0 แต่หลังจากนั้นเป็น ภวิชญ์ ที่ใช้ความเฉียบขาด เก็บ 6 เกมรวด แซงเอาชนะไป 6-2 เซตสอง หลังจากแข่งขันได้เพียงเกมเดียว ภวิชญ์ นำ 1-0 ทาง เครดิต ได้ขอให้นักกายภาพเข้ามาดูอาการเจ็บที่ขาซ้ายและขอถอนตัว เนื่องจากทนเจ็บไม่ไหว ส่งผลให้ ภวิชญ์ ชนะด้วยสกอร์ 6-2, 1-0Ret. ผ่านเข้ารอบรองชนะเลิศไปพบกับ ณัฐสิทธิ์ กุลสุวรรณ์ มือวาง 6 จากกาญจนบุรี ที่ชนะ ปรัชญา อิสโร มือวาง 4 จากสงขลา ด้วยสกอร์ 1-0Ret. เนื่องจากปรัชญาขอถอนตัว เพราะปวดท้อง
       ในส่วนผลการแข่งขันคู่อื่น ชายเดี่ยว รอบก่อนรองชนะเลิศ นพดล น้อยกอ (มือวาง 5-พิจิตร) ชนะ ตฤณ อักษรสวัสดิ์ (กทม.) 6-1, 6-1 ชญานนท์ แก้วสุทอ (มือวาง 25-สระบุรี) ชนะ ศรัญพงศ์ บริสุทธิ์พงศ์ (มือวาง 13-นนทบุรี) 3-6, 7-5 และ 7-6(3)
       ชายคู่ รอบรองชนะเลิศ แทนตะวัน ทัดเดโอ มายอลิ แม็คจิโอลิ (กทม.)-อนพัช ทิมางกูร (กทม.) ชนะ ธีรภัทรโคคิ หลาบหนองแสง (กทม.)-เจตพัฒน์ ศรีระวีวงศา (กทม.) 6-3, 6-0 ปรัชญา อิสโร (สงขลา)-ชญานนท์ แก้วสุทอ (สระบุรี) ชนะ ศุภศิษฏ์ อภิธนวิทย์ (นนทบุรี)-ณัฏฐญุตม์ นิธิธนนนต์ (อุดรธานี) 7-6(2), 6-4
       หญิงคู่ รอบรองชนะเลิศ กมลวรรณ บัวแย้ม (ชลบุรี)-วรรษชล สวัสดี (พิษณุโลก) ชนะ เกศรินทร์ อุ่นศิริ (กทม.)-ณัชชารีย์ ธีรโชติจิรานนท์ (ประจวบคีรีขันธ์) 6-1, 6-3 ศุภาพิชญ์ เกือรัมย์ (ปทุมธานี)-พัชรินทร์ ชีพชาญเดช (ขอนแก่น) ชนะ ชนิกานต์ ศิลกุล (กทม.)-วิภาวรรณ ก้อนคง (กทม.) 6-1, 6-1
        คู่ผสม รอบรองชนะเลิศ พัชรพล กาวิน (ปทุมธานี)-ธมจันทร์ มอมขุนทด (นครราชสีมา) ชนะ ชวิศา เสรีรัฐ (กทม.)-สิรธีร์ ฉิมอ้อย (ปทุมธานี) 6-1, 6-2 วรัตถ์ ณ นคร (กทม.)-ทรรศพร นาคหล่อ (กทม.) ชนะ เวียร่า ดีเพิ่ม (ชลบุรี)-เดเมี่ยน คาร์ดด๊อก (ชลบุรี) 6-3, 6-3
       จากผลการแข่งขันดังกล่าว ทำให้ พัชรินทร์ และ ทรรศพร เป็นนักเทนนิสหญิงที่ผ่านเข้าชิงชนะเลิศถึง 2 ประเภทของรายการนี้ โดย พัชรินทร์ ผ่านเข้าชิงฯ ประเภทหญิงเดี่ยวและหญิงคู่ ในขณะที่ ทรรศพร เข้าชิงฯ ประเภทหญิงเดี่ยวและคู่ผสม</code></pre>
<!-- /wp:code -->

<!-- wp:image {"id":33111,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/943C507A-D89C-403D-902D-C23145288868-1024x683.jpeg" alt="" class="wp-image-33111"/></figure>
<!-- /wp:image -->