<!-- wp:paragraph {"align":"center","style":{"typography":{"fontSize":20},"color":{"background":"#cbdddb"}}} -->
<p class="has-text-align-center has-background" style="background-color:#cbdddb;font-size:20px"><strong>หนุ่มเมืองรถม้าทะยานชิงฯญี่ปุ่น หญิงเดี่ยวมีพลิก-หวดยช.ปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 59 ประจำปี 2564 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 หรือโควิด-19 เมื่อวันที่ 11 ต.ค. เป็นรอบรองชนะเลิศของรุ่นอายุไม่เกิน 10 ปี และ 16 ปี ทั้งประเภทเดี่ยวและคู่</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 16 ปี ประเภทชายเดี่ยว รอบรองชนะเลิศ ปัญณ์ณวัชญ์ สุทธิสมบูรณ์ นักหวดหนุ่มจาก "เมืองรถม้า" ลำปาง มือวาง 1 ของรายการ ผ่านเข้าไปลุ้นแชมป์ได้ตามคาด หลังจากตัดเชือกชนะ วงศ์วรัณ วงศ์เจริญ มือวาง 6 จากสุราษฎร์ธานี 2-0 เซต 6-2, 7-5 ปัญณ์ณวัชญ์ จะชิงชนะเลิศกับ ทาคูมิ วาตานาเบ้ นักหวดหนุ่มญี่ปุ่นจาก กทม. ที่ชนะ ทินภัทร เทียนธวัช มือวาง 3 จากกระบี่ ด้วยสกอร์ 6-4, 5-2 Retd.</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รุ่นอายุไม่เกิน 16 ปี รอบรองชนะเลิศ ดวลกันถึง 3 เซตทั้งสองคู่ โดย วันใส กสิกรรมไพบูลย์ สาวยะลา มือวาง 5 ของรายการ เฉือนชนะ โยษิตา ศรีพร จากสุราษฎร์ธานี 2-1 เซต 6-3, 2-6 และ 6-0 วันใสผ่านเข้าไปชิงชนะเลิศกับ วิจิตราภรณ์ วิมุกตานนท์ จากพิษณุโลก ที่พลิกเอาชนะ "เต็ง 3" ตปณีย์ บุญวัฒน์ จากนนทบุรี 2-1 เซต 2-6, 6-1 และ 6-4</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น รุ่นอายุไม่เกิน 10 ปี รอบรองชนะเลิศ ชายเดี่ยว พศิน สินฉลอง (มือวาง10-กทม.) ชนะ จิรณัฐ ศรีวิริยะนนท์ (มือวาง6-พระนครศรีอยุธยา) 4-0, 4-0 พัชรพล หลีกุล (มือวาง5-สงขลา) ชนะ อเล็กซานเดอร์ ซาดอฟ (มือวาง3-ชลบุรี) 5-3, 5-4(2) ส่วนหญิงเดี่ยว รอบรองชนะเลิศ แพรวา เทพหัสดิน ณ อยุธยา (มือวาง 7-กทม.) ชนะ ปัฐน์ธินันต์ เผือกคำ (มือวาง1-นครราชสีมา) 4-0, 4-0 ปวีณอร นวลศรี (มือวาง6-ปทุมธานี) ชนะ พลอยเพชร ด้วงเขียว (มือวาง3-สงขลา) 4-0, 4-2</p>
<!-- /wp:paragraph -->

<!-- wp:paragraph -->
<p>ขณะที่ประเภทคู่ รอบรองชนะเลิศ รุ่นอายุไม่เกิน 10 ปี ชายคู่ อิงพล อินนุพัฒน์ (ยะลา)-พศิน สินฉลอง (กทม.) คู่มือวาง 3 ชนะคู่มือวาง 1 ธรรมะ โคศิริ (กทม.)-จิรณัฐ ศรีวิริยะนนท์ (พระนครศรีอยุธยา) 4-0, 4-1 พัชรพล หลีกุล (สงขลา)-ปาณะวัฒศ์ เซี่ยงเห็น (ภูเก็ต) คู่มือวาง 2 ชนะคู่มือวาง 4 อเล็กซานเดอร์ ซาดอฟ (ชลบุรี)-ปัณณพรรธน์ นิ่มนวลกุล (กทม.) 4-1, 1-4 และซูเปอร์ไทเบรก 10-6</p>
<!-- /wp:paragraph -->

<!-- wp:paragraph -->
<p>ด้านหญิงคู่ พลอยเพชร ด้วงเขียว (สงขลา)-ณวรรญา ณภาสวรรณ (ปทุมธานี) คู่มือวาง 1 ชนะคู่มือวาง 4 พิมพ์พิศา วงษ์วานิชขจร (กทม.)-ภัทรานิษฐ์ รัตนากรพันธุ์ (ปทุมธานี) 4-0, 4-1 ปัฐน์ธินันต์ เผือกคำ (นครราชสีมา)-ปวีณอร นวลศรี (ปทุมธานี) คู่มือวาง 2 ชนะคู่มือวาง 3 อัญวีณ์ ไพศาลภาณุวงศ์ (เชียงใหม่)-สุรพิชญา คล้อยดี (เพชรบุรี) 4-2, 4-1 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ดูรายละเอียดได้ที่ <br><a rel="noreferrer noopener" href="https://www.tour.ltat.org/tournaments-factsheet-acceptance-OTE3IyMjMQ==.html?fbclid=IwAR0abTBC4r9aqoTWR5iIUkyyET7GKvmc7Mmf6kTpfnNNFV9JJ2HjFv31Pqk" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":29046,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/240527923_4628988817124050_1139141168174847776_n-1024x683.jpg" alt="" class="wp-image-29046"/></figure>
<!-- /wp:image -->