<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a3002c"}}} -->
<p class="has-text-align-center has-vce-bg-color has-text-color has-background" style="background-color:#a3002c;font-size:20px"><strong>"ทรรศพร-ปรัชญา"ผงาดแชมป์เดี่ยว<br>ปิดฉากเทนนิสอาชีพไทยแลนด์ฯหน3</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ครั้งที่ 3 ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 7 ส.ค. ที่ผ่านมา เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล
       ประเภทหญิงเดี่ยว รอบชิงชนะเลิศ "แต้ว" ทรรศพร นาคหล่อ นักหวดกรุงเทพฯ วัย 20 ปี มือวาง 5 และมือ 18 ของไทย พบกับ "มะนาว" ธมจันทร์ มอมขุนทด นักเทนนิส อายุ 25 ปี จากนครราชสีมา มือวาง 3 และมือ 11 ของไทย ปรากฏว่า ในแมทช์นี้มีโอกาสทำแต้มได้ทั้งคู่ แต่ ทรรศพร เสิร์ฟได้ดี รีเทิร์นได้เป็นผลมากกว่า ในขณะที่ ธมจันทร์ ทำได้ดีหลายจังหวะเช่นกัน แต่ก็ยังแพ้ความเฉียบคมของคู่แข่งขัน ส่งผลให้ ทรรศพร คว้าชัย 2-0 เซต 6-3 และ 6-4 คว้าแชมป์หญิงเดี่ยวไปครอง รับเงินรางวัล 36,000 บาท พร้อมคะแนนสะสมอันดับประเทศไทย 220 คะแนน ส่วน ธมจันทร์ ได้รับ 20,000 บาท และ 140 คะแนน
       ทั้งนี้ นับเป็นแชมป์หญิงเดี่ยวครั้งแรกของ ทรรศพร ในรายการ "ไทยแลนด์ แชมป์เปี้ยนชิพ" หลังจากสัปดาห์ที่แล้ว ผ่านเข้าชิงชนะเลิศ และได้รองแชมป์ ขณะเดียวกันยังนับเป็นแชมป์ประเภทที่ 2 ในรายการนี้ ของ ทรรศพร หลังจากได้แชมป์หญิงคู่ไปแล้ว เมื่อวันที่ 6 ส.ค. ที่ผ่านมา
       ด้านชายเดี่ยว รอบชิงชนะเลิศ "ณัฐ" ปรัชญา อิสโร นักเทนนิสจากสงขลา อายุ 26 ปี มือวาง 1 และมือ 12 ของไทย ดีกรีทีมชาติ เจ้าของเหรียญทองประเภททีมชาย จากการแข่งขันกีฬาซีเกมส์ ครั้งที่ 31 ที่ประเทศเวียดนาม พบกับ "วิน" ณัฐสิทธิ์ กุลสุวรรณ์ นักเทนนิสหนุ่มกาญจนบุรี อายุ 22 ปี มือวาง 3 และมือ 17 ของไทย
       หลังจากแข่งขันได้เพียง 3 เกม ปรากฏว่า ณัฐสิทธิ์ ที่มีอาการเจ็บไหล่ขวาอยู่แล้ว ได้ขอให้นักกายภาพเข้ามาดูอาการ สุดท้ายฝืนเจ็บลงแข่งขันต่อไม่ไหว ต้องถอนตัวออกจากการแข่งขันในที่สุด ส่งผลให้ ปรัชญา ชนะไปด้วยสกอร์ 3-0Retd. ได้ครองแชมป์ชายเดี่ยว พร้อมรับเงินรางวัล 60,000 บาท และ 220 คะแนน ส่วน ณัฐสิทธิ์ ได้รับ 36,000 บาท และ 140 คะแนน โดยนับเป็นแชมป์ประเภทที่ 2 ของ ปรัชญา ในรายการนี้ หลังจากได้แชมป์ชายคู่ไป เมื่อวันที่ 6 ส.ค. ที่ผ่านมา</code></pre>
<!-- /wp:code -->

<!-- wp:image {"id":33261,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/47D332A4-635E-4908-A407-C7AD02914747-1024x683.jpeg" alt="" class="wp-image-33261"/></figure>
<!-- /wp:image -->