<!-- wp:paragraph {"align":"center","style":{"typography":{"fontSize":20},"color":{"background":"#dbddc4"}}} -->
<p class="has-text-align-center has-background" style="background-color:#dbddc4;font-size:20px"><strong>"ฟาโรห์-อาร์ภรนันท์" ปราบมือสูงกว่าลิ่วตัดเชือกหวดเอเชียเก็บแต้มรุ่น 14 ปี</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 2 ที่สนามเทนนิส เกรต้า สปอร์ต คลับ อ.สัตหีบ จ.ชลบุรี เมื่อวันที่ 14 พ.ค. 2568 เป็นรอบก่อนรองชนะเลิศ ฟาโรห์ โกวิทวัฒนชัย นักเทนนิสไทย มือ 141 เยาวชนเอเชีย ซึ่งเป็นมือวาง 5 ของรายการ เสียไปเพียง 3 เกม ในประเภทชายเดี่ยว รอบก่อนรองชนะเลิศ ซึ่งแข่งขันกับ เยือง โฮ วาน นักเทนนิสจากฮ่องกง มือ 80 เยาวชนเอเชีย และมือวาง 3 ของรายการ โดยหลังจบการแข่งขัน ฟาโรห์ เอาชนะไปด้วยสกอร์ 6-1 และ 6-2 ในรอบรองชนะเลิศ ฟาโรห์ จะตัดเชือกกับ เดนิส เขียวรักษา นักเทนนิสไทย ลูกครึ่งไทย-รัสเซีย มือ 327 เยาวชนเอเชีย และมือวาง 8 ของรายการ ที่ในรอบก่อนรองฯ เอาชนะ ภาสุร อุดมโชค จากไทยเช่นกัน 2-0 เซต 6-3 และ 6-4</p>
<!-- /wp:paragraph -->

<!-- wp:paragraph -->
<p>ทางด้าน ประเภทหญิงเดี่ยว รอบก่อนรองชนะเลิศ อาร์ภรนันท์ โซเฟีย แสงสุชาติ นักเทนนิสไทย มือ 264 เยาวชนเอเชีย และมือวาง 6 ของรายการ โชว์ฟอร์มได้ยอดเยี่ยม เอาชนะ ออเบร คาดีร์ นักเทนนิสดาวรุ่งของอินโดนีเซีย มือ 59 เยาวชนเอเชีย และมือวาง 2 ของรายการ 2-0 เซต 6-3 และ 6-1 อาร์ภรนันท์ ควงแร็กเกตคู่ใจผ่านเข้ารอบรองชนะเลิศ ซึ่งจะตัดเชือกกับ แพรวา เทพหัสดิน ณ อยุธยา นักเทนนิสไทย มือ 62 เยาวชนเอเชีย และมือวางอันดับ 3 ที่เอาชนะ ลัลณ์ลลิน รติวัฒน์ จากไทยเช่นกัน ซึ่งยังไม่มีอันดับเยาวชนเอเชีย 2-0 เซต 6-0, 6-0 ขณะที่ผลการแข่งขันคู่อื่น ๆ มีดังนี้ ชายเดี่ยว เมนดรอว์ รอบก่อนรองชนะเลิศ พัชรพล หลีกุล (2-ไทย) ชนะ เหงียน ง็อก ฮู (6-เวียดนาม) 6-0, 6-0 ลีโอ โกวิทวัฒนชัย (7-ไทย) แพ้ หว่อง ฮิม (4-ฮ่องกง) 2-6, 4-6 หญิงเดี่ยว เมนดรอว์ รอบก่อนรองชนะเลิศ อัญวีณ์ ไพศาลภาณุวงศ์ (4-ไทย) ชนะ เจิ้ง ยู่ฟาน (8-จีน) 6-0, 6-1 เจนนิเฟอร์ โวลแฟรมม์ (ไทย) ชนะ เอลลี่ เชา (ฮ่องกง) 4-6, 6-4 และ 6-1 ชายคู่ รอบก่อนรองชนะเลิศ พัชรพล หลีกุล-เยือง โฮ วาน (1 ไทย-ฮ่องกง) ชนะ เทนเน่ ชิราอิ-ลุค ฮาร์นาดี (ญี่ปุ่น-สิงคโปร์) 6-0, 6-2 ฟาโรห์ โกวิทวัฒนชัย-ลีโอ โกวิทวัฒนชัย (3-ไทย) ชนะ เหงียน เติง มินห์-อลิมอฟ คัมรอนเบค (เวียดนาม-อุซเบกิสถาน) 6-0, 6-0</p>
<!-- /wp:paragraph -->

<!-- wp:paragraph -->
<p>เดนิส เขียวรักษา-หว่อง ฮิม (2 ไทย-ฮ่องกง) ชนะ โต บินห์ นัน-เจิ้ง หลี่เว่ย (เวียดนาม-จีน) 7-5, 6-1 นวธรณ์ ผลากรกุล-โอลีเวอร์ เบนเซน เบิร์กฮาวท์ ชนะ เหงียน ฮู ง็อก-ชาน โมฮัมเหม็ด (4 เวียดนาม-มาเลเซีย) 7-5, 6-0 ขณะที่หญิงคู่ เป็นการแข่งขันรอบรองชนะเลิศ วิมุตติญา พงษ์หนู-อลิซ คาร์โดซี่ (ออสเตรเลีย) แพ้ ซอมยา ซอมยา ชูธารี-เจิ้ง หยูฟาน (อินเดีย-จีน) 5-7, 3-6 เจนนิเฟอร์ โวลแฟรมม์ (ไทย)-วาร์วารา คูไวเซว่า แพ้ วาน ยูเอ็ต เปเนโลเป้-ออเบร คาดีร์ (ฮ่องกง-อินโดนีเซีย) 0-6, 6-2 และซูเปอร์ไทเบรก 7-10</p>
<!-- /wp:paragraph -->

<!-- wp:image {"id":49453,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/497731957_1123152593181055_5508808142153794384_n-1024x683.jpg" alt="" class="wp-image-49453"/></figure>
<!-- /wp:image -->