<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0700a3"}}} -->
<p class="has-text-align-center has-vce-bg-color has-text-color has-background" style="background-color:#0700a3;font-size:20px"><strong>3 เด็กไทย "หมิว-บัว-ปูน" คว้าชัยที่เกาหลีใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ 2022 รายการ เจ3 อันดง "ไอทีเอฟ อันดง อินเตอร์เนชั่นแนล จูเนียร์ แชมเปี้ยนชิพ" ที่ประเทศเกาหลีใต้ เมื่อวันที่ 9 พ.ย. 2565 ในประเภทหญิงเดี่ยว รอบแรก "หมิว" สลักทิพย์ อุ่นเมือง นักเทนนิสไทยวัย 17 ปี มือ 215 เยาวชนโลก โชว์ฟอร์มเต็งหนึ่งของรายการ เอาชนะ คัง จีฮุน นักเทนนิสเจ้าถิ่น วัย 17 ปี มือ 968 เยาวชนโลก ได้ขาดลอย 2 เซตรวด 6-1 และ 6-0 สลักทิพย์ ผ่านเข้ารอบสอง พบกับ อี ฮา อึม จากเกาหลีใต้ ที่เข้ามาจากรอบคัดเลือก
       ด้านชายเดี่ยว "ปูน" ปูนทอง โกมลพิสุทธิ์ นักเทนนิสไทย วัย 17 ปี มือ 362 เยาวชนโลก มือวางอันดับ 6 ของรายการ พลิกจากที่พ่ายเซตแรกให้แก่ โค มิน โฮ ของเกาหลีใต้ กลับมาเป็นฝ่ายเฉือนชนะ 2-1 เซต 6-7 ไทเบรก 6-8, 6-1 และ 6-2 ปูนทอง ฉลุยสู่รอบสอง ไปพบกับ คิม มูบีน นักหวดเจ้าถิ่นต่อไป
       จากนั้น สลักทิพย์ ที่คว้าชัยในศึกหญิงเดี่ยวไปแล้ว ยังได้จับคู่กับ "บัว" กมลวรรณ ยอดเพ็ชร นักเทนนิสเยาวชนไทย ลงแข่งขันในประเภทหญิงคู่ เป็นคู่มือวางอันดับ 1 ของรายการ โดยได้บายรอบแรก (32 คู่) และในรอบสอง ได้ช่วยกันหวดเอาชนะ คัง จี ฮุน และ คิม อึน เย จากเกาหลีใต้ 2-0 เซต 6-4 และ 6-3 คู่ของไทยผ่านเข้ารอบก่อนรองชนะเลิศได้สำเร็จ
       ขณะที่ ปูนทอง ก็ลงแข่งขันในประเภทชายคู่ต่อเช่นกัน โดย ปูนทอง จับคู่กับ ไจชนาฟ ชินเด จากอินเดีย เป็นคู่มือวางอันดับ 3 ของรายการ และได้บายรอบแรก (32 คู่) ลงหวดรอบสอง ผนึกกำลังเอาชนะ ปาร์ค จีวาน และ โซ ฮอน ซอค นักหวดเจ้าถิ่น 2-1 เซต 6-2, 2-6 และซูเปอร์ไทเบรก 10-6 ส่งผลให้คู่ของ ปูนทอง ทะยานสู่รอบก่อนรองชนะเลิศต่อไป</code></pre>
<!-- /wp:code -->

<!-- wp:image {"id":34770,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/C5980FAC-C2F6-4FC7-B3D4-A0164DC2E83E-576x1024.jpeg" alt="" class="wp-image-34770"/></figure>
<!-- /wp:image -->