<!-- wp:paragraph {"align":"center","style":{"typography":{"fontSize":20},"color":{"background":"#e3b6ee"}}} -->
<p class="has-text-align-center has-background" style="background-color:#e3b6ee;font-size:20px"><strong>"ภาสุร" หวดเฉียบ! ขึ้นแท่นแชมป์ที่ 3 เทนนิส เทนส์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเด็กและเยาวชน เก็บคะแนนสะสมอันดับประเทศไทย (อันดับเทนนิส เทนส์) ระดับเกรด 2 รายการ "เทนนิส เทนส์ จูเนียร์ เซอร์กิต 2021" ครั้งที่ 7 จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 19 ธ.ค. 2564 เข้าสู่รอบชิงชนะเลิศ และในพิธีมอบรางวัล ได้รับเกียรติจาก น.ส.ทิรา บุญาณี กิตติกรณ์ รองเลขาธิการสมาคมกีฬาลอนเทนนิสแห่งประเทศไทยฯ เป็นประธาน </p>
<!-- /wp:paragraph -->

<!-- wp:paragraph -->
<p>ผลการแข่งขันรุ่นอายุไม่เกิน 8 ปี ประเภทชายเดี่ยว รอบชิงชนะเลิศ "ปอร์โต้" ภาสุร อุดมโชค นักกีฬาวัย 8 ขวบ จาก กทม. เก็บชัยชนะเหนือ ฮารุกิ อิบารากิ จากญี่ปุ่น ได้ 4-0 เกม คว้าแชมป์ไปครอง นับเป็นแชมป์ที่ 3 จากการแข่งขัน "เทนนิส เทนส์ จูเนียร์ เซอร์กิต 2021" ของ ภาสุร ซึ่งเป็นทายาทของนักหวดคนดัง ร.ต.อ.ดนัย อุดมโชค หรือ "ปิ๊ก" อดีตมือ 1 ของไทย เจ้าของเหรียญทองเทนนิสชายเดี่ยว "เอเชี่ยนเกมส์ 2006" ที่ประเทศกาตาร์ </p>
<!-- /wp:paragraph -->

<!-- wp:paragraph -->
<p>ด้านการแข่งขันคู่อื่น รุ่นอายุไม่เกิน 8 ปี ประเภทหญิงเดี่ยว รอบชิงชนะเลิศ กฤษณา รอดประเสริฐ (กทม.) ชนะ นิชาภา วงษ์วานิชขจร (กทม.) 4-2 เกม นับเป็นแชมป์ที่ 3 จากการแข่งขัน "เทนนิส เทนส์ จูเนียร์ เซอร์กิต 2021" สำหรับรุ่นอายุไม่เกิน 10 ปี ประเภทชายเดี่ยว รอบชิงชนะเลิศ ณัฐภาคย์ สูงเลิศส่งฟ้า (นครปฐม) ชนะ พิชญ์พงษ์ จีนาพันธุ์ (ปทุมธานี) 5-4(4) เกม ส่วนประเภทหญิงเดี่ยว รอบชิงชนะเลิศ พลอยเพชร ด้วงเขียว (สงขลา) ชนะ พัทธ์ธีรา ตันพิพัฒน์ (กทม.) 4-0 เกม </p>
<!-- /wp:paragraph -->

<!-- wp:paragraph -->
<p>การแข่งขันเทนนิสเด็กและเยาวชนรายการต่อไป จะเป็นการแข่งขันรายการ "เทนนิส เทนส์ จูเนียร์ เยาวชนชิงแชมป์ประเทศไทย" ประจำปี 2564 (ระดับเกรด 1) แข่งขันระหว่างวันที่ 25-26 ธ.ค. 2564 ณ ศูนย์พัฒนากีฬาเทนนิสแห่งชาติ เมืองทองธานี เริ่มแข่งขันเวลา 08.00 น. เป็นต้นไป</p>
<!-- /wp:paragraph -->

<!-- wp:image {"id":30434,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/268480911_4857735517582711_499568332740289086_n-1024x683.jpg" alt="" class="wp-image-30434"/></figure>
<!-- /wp:image -->