<!-- wp:paragraph {"align":"right","textColor":"vce-bg","style":{"typography":{"fontSize":22},"color":{"background":"#005aa3"}}} -->
<p class="has-text-align-right has-vce-bg-color has-text-color has-background" style="background-color:#005aa3;font-size:22px"><strong>"พชร-อัจฉราพร-พิมพ์มาดา"<br>ทะลุเมนดรอว์ เจ300 นนทบุรี</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการ "ไทยแลนด์-ไอทีเอฟ จูเนียร์ส แชมเปี้ยนชิพ บี1" (เจ300 นนทบุรี) ซึ่งแชมป์ประเภทเดี่ยว จะได้คะแนนสะสมอันดับเยาวชนโลกสูงถึง 300 คะแนน ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 12 พ.ย. 2566 เปิดสนามวันที่สอง เป็นการแข่งขันรอบคัดเลือกรอบสุดท้าย ผู้ชนะได้สิทธิเข้ารอบเมนดรอว์
       ประเภทชายเดี่ยว รอบคัดเลือกรอบสุดท้าย นักเทนนิสไทยโคจรมาพบกัน พชร ทวีกุล นักหวดวัย 15 ปี พบกับ อัฐดิษย์ ศิลาอาสน์ อายุ 16 ปี มืออันดับ 3,901 เยาวชนโลก และเป็นมือวางอันดับ 12 ของรอบคัดเลือก ผลปรากฏว่า ในแมทช์นี้ เป็น พชร ที่เล่นได้ดี เอาชนะได้ 2-0 เซต 6-1, 6-4 คว้าสิทธิผ่านเข้าไปแข่งขันในรอบเมนดรอว์ต่อไป ซึ่งจะแข่งขัน เพื่อหาแชมป์ ระหว่างวันที่ 13-18 พ.ย. 2566
       ด้านประเภทหญิงเดี่ยว รอบคัดเลือกรอบสุดท้าย อัจฉราพร วรรณโพธิ์ นักเทนนิสไทย วัย 17 ปี จากอำนาจเจริญ ควงแร็กเกตคู่ใจผ่านเข้ารอบเมนดรอว์ หลังจากหวดเอาชนะ ชิง หยิง เฉิน นักเทนนิสดาวรุ่งของไต้หวัน วัย 14 ปี มืออันดับ 759 เยาวชนโลก และมือวางอันดับ 4 ของรายการ ได้ 2-0 เซต 6-4, 6-0
       ขณะที่ผลงานของนักเทนนิสไทยรายอื่น มีดังนี้ หญิงเดี่ยว รอบคัดเลือกรอบสุดท้าย พิมพ์มาดา ทองคำ (วาง 1) ชนะ ณปภัช เสรยานนท์ 6-0 Retd. (เจ็บเข่าซ้าย) ตปณีย์ บุญวัฒน์ (วาง 10) แพ้ ริโอโกะ อุเมะคุนิ (วาง 3-ญี่ปุ่น) 2-6 Retd. (ปวดกล้ามเนื้อต้นขาขวา) กนกอินทร์ วงศ์ภูวรักษ์ แพ้ มาลิกา อามีร์กาลิเอวา (วาง 2-คาซัคสถาน) 0-6, 0-6
       ชายเดี่ยว รอบคัดเลือกรอบสุดท้าย ริว โกฎิกุล (วาง 9) แพ้ เวด เชตตี (วาง 5-อินเดีย) 2-6, 3-6 ธีร์ธวัช ธวัชผ่องศรี (วาง8) แพ้ ไทเซอิ ฮาตะ (วาง 4-ญี่ปุ่น) 2-5 Retd. (ป่วย) พีรวัชร สุขใจ (วาง 11) แพ้ ดักซ์ ปราสาด (วาง 6-อินเดีย) 2-6, 1-6</code></pre>
<!-- /wp:code -->

<!-- wp:image {"id":40270,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_1452-1024x683.jpeg" alt="" class="wp-image-40270"/></figure>
<!-- /wp:image -->