<!-- wp:paragraph {"align":"center","style":{"typography":{"fontSize":20},"color":{"background":"#ffcfdd"}}} -->
<p class="has-text-align-center has-background" style="background-color:#ffcfdd;font-size:20px"><strong>ไม่พลาด "เปน-กมลวรรณ" ลิ่วเมนดรอว์หวดไอทีเอฟ จูเนียร์ส เวิลด์ เทนนิส ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (4) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (4) ซึ่งเป็นการแข่งขันครั้งที่ 4 ของรายการนี้ ชิงชัยกันที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 27 ต.ค. 2567 เป็นการแข่งขันรอบคัดเลือกวันสุดท้าย เปน จารุศร นักเทนนิสดาวรุ่งไทย โชว์ความแข็งแกร่ง ลงแข่งขันวันเดียว 2 แมทช์ และสามารถเอาชนะได้ทั้งหมด ในการแข่งขันประเภทชายเดี่ยว โดยรอบคัดเลือก รอบสอง เปน ซึ่งถูกจัดให้เป็นมือวางอันดับ 1 ของรอบนี้ เอาชนะ อัญชัน สาย บูเรลา จากอินเดีย ได้ตามคาด 2-0 เซต ด้วยสกอร์ 6-3, 6-0 จากนั้น เปน ลงแข่งขันรอบคัดเลือก รอบสุดท้าย เอาชนะ แบรนดอน เลห์แมน นักเทนนิสอินโดนีเซีย 2-0 เซต ด้วยสกอร์ 6-2 และ 7-6 ไทเบรก 7-3 ส่งผลให้ เปน คว้าสิทธิ์เข้าไปแข่งขันรอบเมนดรอว์ ระหว่างวันที่ 28 ต.ค. - 2 พ.ย. 2567</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบคัดเลือก รอบสุดท้าย "บัว" กมลวรรณ ยอดเพ็ชร นักเทนนิสดาวรุ่งไทย ซึ่งถูกจัดให้เป็นมือวางอันดับ 1 ของรอบคัดเลือก เกือบพลาดท่า หลังพ่ายเซตแรกให้แก่ ซ่ง เหวินคอง นักเทนนิสชาวจีน ซึ่งเป็นมือวางอันดับ 8 ของรอบคัดเลือก ก่อนที่ กมลวรรณ จะใช้ชั้นเชิงและประสบการณ์พาตัวเองกลับมาเป็นฝ่ายเฉือนชนะ 2-1 เซต ด้วยสกอร์ 4-6, 6-1 และซูเปอร์ไทเบรก 10-6 ส่งผลให้ กมลวรรณ ผ่านเข้ารอบเมนดรอว์ต่อไป ในส่วนผลการแข่งขันคู่อื่น ๆ มีดังนี้ หญิงเดี่ยว รอบคัดเลือก รอบสุดท้าย พิมพ์มาดา ลิม แพ้ ซันนี่ คยองมิน ยอน (ออสเตรเลีย) 2-6, 3-6 มาลัยลักษณ์ เดลิล่าห์ ปทุมมา คุโรเนน (ลาว) ชนะ ออเดรย์ ทราน (นิวซีแลนด์) 6-0, 6-0 ยาชวิธา เรดดี้ (นิวซีแลนด์) ชนะ ดานิกา เฟอร์นันโด (อินเดีย) 7-5, 6-2</p>
<!-- /wp:paragraph -->

<!-- wp:paragraph -->
<p>ชายเดี่ยว รอบคัดเลือก รอบสอง นราธิป เรืองศรี ชนะ พัชรพล หลีกุล 0-6, 7-6(4) และซูเปอร์ไทเบรก 10-4 วีรวิชญ์ กำพุฒ แพ้ ฮวง ซี เฉิง (จีน) 4-6, 1-6 ธนาธิป โปติ แพ้ แบรนดอน เลห์แมน (อินโดนีเซีย) 5-7, 1-6 ภาธรรม เหล่าสกุลพร แพ้ ทานุสช์ กิลดีอัล (อินเดีย) 6-7(3-7), 3-6 ภูดิถ ปภัสร์สิริกุล แพ้ ออสการ์ แอนดรูว์ (ออสเตรเลีย) 7-5, 4-6 และซูเปอร์ไทเบรก 4-10 อังเดร แลม จุน บาร์ต (ฮ่องกง) ชนะ อารี ลูวิส-เคลลี่ (ออสเตรเลีย) 4-6, 6-2 และซูเปอร์ไทเบรก 10-6 อเล็กเซย์ รยาบอฟ ชนะ ปรานาฟ มเหศ ศราวากุมาร์ (อินเดีย) 6-1, 6-2</p>
<!-- /wp:paragraph -->

<!-- wp:paragraph -->
<p>ขณะที่ชายเดี่ยว รอบคัดเลือก รอบสุดท้าย นราธิป เรืองศรี แพ้ ฮวง ซี เฉิง (จีน) 5-7, 0-2 Ret. (นราธิปมีอาการตะคริว) ทานุสช์ กิลดีอัล (อินเดีย) ชนะ อังเดร แลม จุน บาร์ต (ฮ่องกง) 6-4, 6-0 อเล็กเซย์ รยาบอฟ ชนะ ออสการ์ แอนดรูว์ (ออสเตรเลีย) 6-3, 6-3</p>
<!-- /wp:paragraph -->

<!-- wp:image {"id":46376,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/464846233_972909931538656_7448309886098475067_n.jpg" alt="" class="wp-image-46376"/></figure>
<!-- /wp:image -->