การแข่งขันเทนนิสคัดเลือกตัวแทนเยาวชนทีมชาติไทย รุ่นอายุไม่เกิน 14 ปี และรุ่นอายุไม่เกิน 16 ปี ประจำปี 2561 ของสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 24 มกราคม เป็นรอบรองชนะเลิศ ซึ่งหลายคู่ดวลกันถึง 3 เซต กว่าจะได้ผู้ชนะ ผ่านเข้าไปเล่นรอบชิงชนะเลิศต่อไป
<div class="text_exposed_show">

ในรุ่นอายุไม่เกิน 14 ปี ชาย รอบรองชนะเลิศ หรือรอบ 4 คนสุดท้าย ธนภัทร นิรันดร ควงแร็กเก็ตคู่ใจ ออกแรงหวดเฉือนเอาชนะ ศุภวัฒน์ แซ่อุ้ย 2-1 เซต ด้วยสกอร์ 6-3, 3-6, 6-2 ผ่านเข้าไปชิงชนะเลิศกับ ศิวณัฏฐ์ อุ้ยตยะกุล ที่หวดเอาชนะ รชตะ ธรรมเจริญสถิต ที่ 2-1 เซตเช่นกัน ด้วยสกอร์ 7-5, 1-6 และ 6-4 ส่วน ศุภวัฒน์ จะชิงอันดับ 3 กับ รชตะ ต่อไป

ด้านผลในรุ่นอายุไม่เกิน 14 ปี หญิง รอบรองชนะเลิศ สลักทิพย์ อุ่นเมือง พบ ลัลนา ธาราฤดี ปรากฎว่า สลักทิพย์ ที่พ่ายไปก่อนในเซตแรก พลิกสถานการณ์กลับมาเฉือนเอาชนะได้ 2-1 เซต 3-6, 6-3, 6-2 ทำให้ สลักทิพย์ ผ่านเข้าชิงชนะเลิศกับ กฤติกา แอบเอี่ยม ที่หวดเอาชนะ วิจิตราภรณ์ วิมุกตานนท์ ได้ 2 เซตรวด 6-3, 6-1 ส่วน ลัลนา จะชิงอันดับ 3 กับ วิจิตราภรณ์

ส่วนรุ่นอายุไม่เกิน 16 ปี ชาย รอบรองชนะเลิศ ปรัชญา ใบบ้ง หวดเอาชนะ ธนกร ศรีรัตน์ ได้ 2-0 เซต 6-4, 6-1 ผ่านเข้าไปชิงชนะเลิศกับ สิรวิชญ์ สุดเนตร ที่เอาชนะ อนพัช ทิมางกูร ด้วยสกอร์ 6-4, 4-6, 3-3 Ret. เนื่องจาก อนพัช ขอถอนตัวออกจากการแข่งขัน เพราะเป็นตะคริว ทำให้คู่ชิงอันดับ 3 เป็นการพบกันระหว่าง ธนกร กับ อนพัช

ขณะที่รุ่นอายุไม่เกิน 16 ปี หญิง รอบรองชนะเลิศ ศุภาพิชญ์ เกือรัมย์ ยังทำผลงานได้อย่างเฉียบขาด เอาชนะ พิมพ์รดา จัตวาพรวนิช ได้ 2 เซตรวด ด้วยสกอร์ 6-2, 6-1 ผ่านเข้าไปชิงชนะเลิศกับ อัญชิสา ฉันทะ ที่ออกแรงเล่นถึง 3 เซต ก่อนจะคว้าชัยชนะ ด้วยการเอาชนะ ลัลดา กำหอม ได้ 2-1 เซต ด้วยสกอร์ 2-6, 6-1, 6-3 โดยคู่ชิงอันดับ 3 จะเป็นการพบกันระหว่าง พิมพ์รดา และ ลัลดา

สำหรับการแข่งขันในวันที่ 25 มกราคม ที่ศูนย์พัฒนากีฬาเทนนิสแห่งชาติ เมืองทองธานี นั้น จะเป็นรอบชิงชนะเลิศ และรอบชิงอันดับ 3 โดยรุ่นอายุไม่เกิน 14 ปี ชายและหญิง เริ่มแข่งขันเวลา 08.30 น. ส่วนรุ่นอายุไม่เกิน 16 ปี ชายและหญิง เริ่มแข่งขัน เวลา 09.30 น.

อนึ่ง การคัดเลือกนักเทนนิสตัวแทนเยาวชนทีมชาติไทยครั้งนี้ ในรุ่นอายุไม่เกิน 14 ปี ชายและหญิง กับรุ่นอายุไม่เกิน 16 ปี ชาย จะคัดเอาอันดับ 1-3 เป็นตัวแทนเยาวชนทีมชาติไทย ส่วนอันดับ 4 จะเป็นนักกีฬาสำรอง

ขณะที่รุ่นอายุไม่เกิน 16 ปี หญิง มีนักเทนนิสเยาวชนที่ติดทีมชาติด้วยอันดับเยาวชนโลก 2 คน (อันดับเยาวชนโลกต่ำกว่า 200 ของโลก) คือ "ไหม" มนัญชญา สว่างแก้ว วัย 15 ปี มืออันดับ 54 เยาวชนโลก และ "ไหม" ณภัทร นิรันดร วัย 15 ปี มืออันดับ 100 เยาวชนโลก หากทั้งคู่ตอบรับการติดทีมชาติ ก็จะทำให้ ผู้ที่คว้าแชมป์เท่านั้น ที่จะได้เป็นตัวแทนเยาวชนทีมชาติไทยคนที่ 3 ส่วนรองแชมป์จะเป็นนักกีฬาสำรอง แต่หากนักกีฬาที่ติดด้วยอันดับเยาวชนโลกไม่ตอบรับ ก็จะทำให้นักกีฬาที่ได้อันดับต่อๆ ไป ขยับขึ้นมาเป็นตัวจริงแทน โดยคณะกรรมการจัดการแข่งขันฯ ได้กำหนดให้ตอบรับภายในสิ้นเดือนมกราคมนี้ ก่อนจะทำการสรุปและส่งรายชื่อนักกีฬาตัวจริงไปยัง สหพันธ์เทนนิสนานาชาติ (ไอทีเอฟ) ต่อไป
<img class="aligncenter size-medium wp-image-4945" src="https://www.bucket.cloudaccess9.com/ltatorg/2018/01/27072548_1684054184950876_2760719519297158304_n-300x200.jpg" alt="" width="300" height="200" />

<img class="aligncenter size-medium wp-image-4952" src="https://www.bucket.cloudaccess9.com/ltatorg/2018/01/27331927_1684053821617579_213971406666512176_n-300x200.jpg" alt="" width="300" height="200" />

<img class="aligncenter size-medium wp-image-4956" src="https://www.bucket.cloudaccess9.com/ltatorg/2018/01/27072704_1684055138284114_3508844983720804871_n-300x200.jpg" alt="" width="300" height="200" />

<img class="aligncenter size-medium wp-image-4957" src="https://www.bucket.cloudaccess9.com/ltatorg/2018/01/26907695_1684053464950948_6798819697629865648_n-300x200.jpg" alt="" width="300" height="200" />

























































</div>