<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a39d"}}} -->
<p class="has-text-align-center has-vce-bg-color has-text-color has-background" style="background-color:#00a39d;font-size:22px"><strong>หวดยู 14 ไทยกำชัยถ้วนหน้าศึกชิงแชมป์เอเชียสัปดาห์สอง</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย สัปดาห์ที่สอง เริ่มเมื่อวันที่ 14 เมษายน 67 โดยผลงานของนักเทนนิสเยาวชนไทยมีดังนี้
   หญิงเดี่ยว รอบแรก "ไอซ์" ปวีณอร นวลศรี มือวาง 3 ของรายการ สามารถเอาชนะ เอกีช่า ฮิรุนดี้ ซิลวา ดิยูนูจี จากศรีลังกา 6-3 และ 7-6(3) ผ่านเข้ารอบสองไปพบกับ สเวสติกา บิสต้า จากเนปาลต่อไป
   ขณะที่ "เบียร์" โชติรินทร์ แก้วก่า มือวาง 5 ของรายการ สามารถผ่านเข้ารอบสองได้เช่นกัน หลังดวลแร็คเกตชนะ นีน่า หวัง ชิ่ว กวน จากฮ่องกง 7-5 และ 6-4 
   นอกจากนี้ ปวีณอร กับ โชติรินทร์ ยังจับคู่กันลงแข่งหญิงคู่ รอบแรก เอาชนะ สเวสติกา บิสต้า กับ ชีวาลี กูรัง จากเนปาล 7-6(5) และ 6-3 
   ด้านประเภทชายเดี่ยว รอบแรก "ตรัย" ตรัย ศรีเสน มือวาง 6 ของรายการ ได้บายรอบแรก และรอบสองสามารถเอาชนะ ไช่ เอิน จุ่ย จากไต้หวัน 6-1 และ 6-3 ผ่านเข้ารอบสาม หรือ รอบ 16 คนสุดท้ายทันที 
   จากนั้น ตรัย ได้จับคู่"ไพน์" ธรรม์ พันธราธร ลงแข่งชายคู่ รอบสองในฐานะคู่มือวาง 6 ของรายการ พบคู่นักเทนนิสเนปาล อาร์ยัล ไบรยาส กับ อาชาฟ ซามรัต ฮาดา ผลปรากฎว่าคู่นักเทนนิสไทยสามารถเอาชนะได้ 2 เซตรวด ด้วยสกอร์ 6-2 และ 6-1 ควงคู่กันเข้ารอบก่อนรองชนะเลิศต่อไป
   สำหรับนักเทนนิสเยาวชนไทยที่เข้าร่วมการแข่งขัน ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "ไพน์" ธรรม์ พันธราธร และ "ตรัย" ตรัย ศรีเสน โดยมี "โค้ชเอ็กซ์" นายพชรพล คำสมาน เป็นผู้ฝึกสอน และ "โค้ชพัตเตอร์" นายนนทพัทธ์ เฟื่องเดช เทรนเนอร์ประจำทีม</code></pre>
<!-- /wp:code -->

<!-- wp:image {"id":42402,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4268-1024x683.jpeg" alt="" class="wp-image-42402"/></figure>
<!-- /wp:image -->