<!-- wp:paragraph {"align":"center","style":{"typography":{"fontSize":20},"color":{"background":"#b1d2e0"}}} -->
<p class="has-text-align-center has-background" style="background-color:#b1d2e0;font-size:20px"><strong>ถึงคิวทีม "ยู-16" ลุยหวดชิงแชมป์โลก"สุชัย" เติมพลังใจให้นักกีฬาก่อนทำศึก ไม่กดดัน"เป้าหมาย"-เชื่อเด็กไทยสู้เต็มที่</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมจะส่งทีมนักเทนนิสเยาวชนหญิงทีมชาติไทย เดินทางไปร่วมการแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 16 ปี (ยู-16) รายการ "จูเนียร์ บิลลี จีน คิง คัพ บาย บีเอ็นพี พาริบาส์ 2021" หรือชื่อเดิมคือ จูเนียร์ เฟดคัพ ในรอบ 16 ทีมสุดท้ายของโลก ที่เมืองอันตัลยา ประเทศตุรกี ระหว่างวันที่ 28 ก.ย.-3 ต.ค.2564</p>
<!-- /wp:paragraph -->

<!-- wp:paragraph -->
<p>ทีมนักเทนนิสเยาวชนหญิงทีมชาติไทยชุดนี้ ได้แก่ "หมิว" สลักทิพย์ อุ่นเมือง จากนนทบุรี วัย 16 ปี, "แอ๊ตต้า" พิมพ์มาดา ทองคำ จากสุราษฎร์ธานี วัย 15 ปี และ "ทีที" ไทรา ลิธิบี ลูกครึ่งไทย-อังกฤษ วัย 14 ปีเศษ โดยมี "โค้ชเอ็กซ์" นายพชรพล คำสมาน อดีตนักเทนนิสทีมชาติไทยเป็นกัปตันทีม และจะนำ สลักทิพย์กับพิมพ์มาดา พร้อมด้วยนายพันธุ์ทิวา ชาวอุทัย นักวิทยาศาสตร์การกีฬา ออกเดินทางคืนวันที่ 24 ก.ย.ไปยังประเทศตุรกี ส่วน ไทรา ที่ก่อนหน้านี้ไปฝึกซ้อมและแข่งขันอยู่ในยุโรป ได้เดินทางไปรอทีมไทยที่ตุรกีเรียบร้อยแล้ว</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวต่อว่า เนื่องจากในศึกจูเนียร์ บิลลี จีน คิง คัพ บาย บีเอ็นพี พาริบาส์ 2021 แข่งขันด้วย กรีน เคลย์ คอร์ต ซึ่งเป็นคอร์ตดินสีเขียว สมาคมจึงได้เช่าคอร์ตดินที่สถาบันเทนนิสปิรามิด ให้นักกีฬาได้ทำการฝึกซ้อม ตั้งแต่วันที่ 3-23 ก.ย.2564 โดย "โค้ชเอ็กซ์" ได้รายงานก่อนออกเดินทางไปว่า นักกีฬามีความพร้อมแล้ว หลังจากได้ปรับสภาพร่างกาย รวมทั้งปรับการเล่นให้เข้ากับการแข่งขันคอร์ตดินทั้งประเภทเดี่ยวและคู่ด้วย</p>
<!-- /wp:paragraph -->

<!-- wp:paragraph -->
<p>"สำหรับเป้าหมายนั้น ผมไม่อยากกดดันนักกีฬาเพราะทราบว่ารายการนี้ใหญ่มาก การที่มีโอกาสได้เข้าร่วมการแข่งขันถือเป็นเกียรติประวัติ ดังนั้น จึงขอให้นักกีฬาทุกคนตั้งใจเล่นให้เต็มที่ พยายามนำเอาศักยภาพของตัวเองออกมาใช้ให้มากที่สุด ไม่ว่าผลจะออกมาอย่างไร จะได้ภูมิใจว่าได้ทำหน้าที่อย่างเต็มที่แล้ว" นายสุชัย กล่าว </p>
<!-- /wp:paragraph -->

<!-- wp:paragraph -->
<p>ผู้สื่อข่าวรายงานว่า ก่อนที่คณะนักกีฬาและเจ้าหน้าที่ชุดนี้จะออกเดินทาง นายสุชัย ได้กล่าวอวยพรให้ทุกคนมีสุขภาพแข็งแรง เดินทางปลอดภัย และขอให้โชคดีในการแข่งขัน ขณะเดียวกัน นายสุชัยยังได้นำเงินส่วนตัวมอบให้นักกีฬาและเจ้าหน้าที่ รวม 5 คนๆ ละ 20,000 บาท เป็นเงินทั้งสิ้น 100,000 บาท เพื่อเป็นขวัญและกำลังใจในการเดินทางไปทำหน้าที่ในรายการ "จูเนียร์ บิลลี จีน คิง คัพ บาย บีเอ็นพี พาริบาส์" โดยเงินดังกล่าวยังไม่รวมเบี้ยเลี้ยงจากการฝึกซ้อมและการแข่งขันที่นักกีฬาและเจ้าหน้าที่ได้รับจากสมาคมกีฬาลอนเทนนิสฯ ด้วย.</p>
<!-- /wp:paragraph -->

<!-- wp:image {"id":28693,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/242314889_4571966272826305_3390486415545907032_n-1024x683.jpg" alt="" class="wp-image-28693"/></figure>
<!-- /wp:image -->